title: তীর্থঙ্কর

text:
জৈনধর্মে একজন তীর্থঙ্কর হলেন এক সর্বজ্ঞ শিক্ষক ঈশ্বর, যিনি ধর্ম (নৈতিক পথ) শিক্ষা দেন। ‘তীর্থঙ্কর’ শব্দটির আক্ষরিক অর্থ ‘তীর্থের প্রতিষ্ঠাতা’। জৈনধর্মে ‘তীর্থ’ বলতে বোঝায় ‘সংসার নামক অনন্ত জন্ম ও মৃত্যুর সমুদ্রের মধ্যে দিয়ে প্রসারিত একটি সংকীর্ণ পথ’। জৈনদের মতে, জৈন শিক্ষা ধীরে ধীরে বিস্মৃতির অতলে তলিয়ে যায়। তখন এক দুর্লভ ব্যক্তিত্বের আবির্ভাব ঘটে, যিনি জীবনের একটি পর্যায়ে এসে স্বয়ং সংসার (জন্ম ও মৃত্যুর চক্র) জয় করার উদ্দেশ্যে গৃহ ও জাগতিক সম্পত্তি পরিত্যাগ করেন। তারপর আত্মার সত্য প্রকৃতি অবগত হওয়ার পর তাঁরা ‘কেবল জ্ঞান’ (সর্বজ্ঞতা) অর্জন করেন এবং জৈনধর্ম পুনঃপ্রতিষ্ঠা করেন। এঁদেরই বলা হয় তীর্থঙ্কর। তীর্থঙ্করেরা অন্যদের পারাপারের জন্য সংসার ও মোক্ষের (মুক্তি) মধ্যে একটি সেতু স্থাপন করেন।
তীর্থঙ্করদের ‘শিক্ষক ঈশ্বর’, ‘পথ-স্রষ্টা’, ‘যাত্রাপথ-স্রষ্টা’ ও ‘নদীপারাপারের পথস্রষ্টা’ বলা হয়। জৈন বিশ্বতত্ত্ব অনুসারে, প্রত্যেক বিশ্বজনীন কালচক্রের অর্ধেক সময়ে ঠিক ২৪ জন তীর্থঙ্কর ব্রহ্মাণ্ডের এই অংশকে কৃপা করেন। প্রথম তীর্থঙ্কর ছিলেন ঋষভনাথ। কথিত আছে, তিনিই মানবজাতিকে শান্তিপূর্ণভাবে সমাজবদ্ধ অবস্থায় বাস করার পদ্ধতি শিক্ষা দেন এবং সংগঠিত করেন। বর্তমান চক্রার্ধের ২৪শ তথা শেষ তীর্থঙ্কর ছিলেন মহাবীর (খ্রিস্টপূর্ব ৫৯৯-৫২৭ অব্দ)। মহাবীর এবং তাঁর পূর্বসূরি ২৩শ তীর্থঙ্কর পার্শ্বনাথ ঐতিহাসিক ব্যক্তিত্ব ছিলেন।


title: তীর্থঙ্কর

text: একজন তীর্থঙ্কর ‘সংঘ’ স্থাপন করেন। সংঘ হল সন্ন্যাসী ও সন্ন্যাসিনী এবং ‘শ্রাবক’ (পুরুষ অনুগামী) ও ‘শ্রাবিকা’দের (নারী অনুগামী) নিয়ে গঠিত একটি চতুর্মুখী প্রতিষ্ঠান।


title: তীর্থঙ্কর

text: তীর্থঙ্করদের শিক্ষা জৈনদের প্রামাণ্য শাস্ত্রের মূল ভিত্তি। তীর্থঙ্করদের অন্তর্নিহিত জ্ঞানকে যথাযথ মনে করা হয়। আরও মনে করা হয় যে, একজন তীর্থঙ্করের শিক্ষার সঙ্গে আরেকজন তীর্থঙ্করের শিক্ষার কোনও ভেদ নেই। যদিও নেতৃত্বের সমসাময়িক কালের সামাজিক আধ্যাত্মিক উন্নতি ও পবিত্রতার উপর নির্ভর করে মতবাদের ব্যাখ্যার পার্থক্য দেখা যায়। সমাজের আধ্যাত্মিক উন্নতি ও মানসিক পবিত্রতা যত বেশি হবে, তত কম ব্যাখ্যা প্রয়োজন হবে বলেই জৈনরা বিশ্বাস করেন।


title: তীর্থঙ্কর

text: জৈনরাই তীর্থঙ্করদের ইতিহাস সংকলিত করেন এবং তাঁদের শ্রদ্ধা করেন। তবে তাঁদের বিশ্বাস, তীর্থঙ্কররা ধর্মীয় বিশ্বাস নির্বিশেষে সকল জীবিত সত্ত্বাকে কৃপা করে থাকেন।


title: তীর্থঙ্কর

text: তীর্থঙ্করের হলেন ‘অরিহন্ত’। তাঁরা কেবল জ্ঞান (পবিত্র অনন্ত জ্ঞান) অর্জনের পর সত্য ‘ধর্ম’ প্রচার করেন। একজন অরিহন্তকে ‘জিন’ও (বিজয়ী) বলা হয়। অর্থাৎ, তিনি ক্রোধ, আসক্তি, অহংকার ও লোভের মতো অন্তঃশত্রুদের জয় করেছেন। তাঁরা সম্পূর্ণত তাঁদের আত্মার রাজত্বে বাস করেন এবং ‘কাষায়’, অন্তরের আসক্তি ও ব্যক্তিগত ইচ্ছা-অনিচ্ছা থেকে মুক্ত থাকেন। এর ফলে সর্বোচ্চ ‘সিদ্ধিগুলি’কে (আধ্যাত্মিক শক্তিসমূহ) তাঁরা সহজেই প্রাপ্ত হন। এই সকল সিদ্ধি তাঁরা শুধুমাত্র জীবের আধ্যাত্মিক উন্নতির কাজে ব্যবহার করেন। ‘দর্শন’ (দিব্য দৃষ্টি) ও ‘দেষ্ণা’র (দিব্য বাণী) মাধ্যমে তাঁরা যথার্থ অধিকারীকে কেবল জ্ঞান অর্জনে ও মোক্ষলাভে সাহায্য করেন।


title: তীর্থঙ্কর

text: জৈন ধর্মগ্রন্থগুলিতে বলা হয়েছে, ‘তীর্থঙ্কর-নাম-কর্ম’ নামে এক বিশেষ ধরনের ‘কর্ম’ আত্মাকে তীর্থঙ্করের সর্বোচ্চ অবস্থায় উন্নীত করে। অন্যতম প্রধান জৈন ধর্মগ্রন্থ "তত্ত্বার্থসূত্র"-এ সেই ষোলোটি পালনীয় কার্যের তালিকা দেওয়া হয়েছে, যেগুলি এই কর্মের ‘বন্ধে’ (বন্ধন) উন্নীত করে:


title: তীর্থঙ্কর

text: ‘পঞ্চ কল্যাণক’ নামে পরিচিত পাঁচটি মাঙ্গলিক ঘটনা প্রত্যেক তীর্থঙ্করের জীবনে দেখা যায়:


title: তীর্থঙ্কর

text:
কেবল জ্ঞান অর্জনের পর তীর্থঙ্কর সমবসরণে মুক্তির পথ প্রচার করেন। জৈন ধর্মগ্রন্থ অনুসারে, দেবগণ (স্বর্গীয় সত্ত্বা) একটি স্বর্গীয় মঞ্চ সৃষ্টি করেন। সেখানে দেবগণ, মানুষ ও পশুপাখি তীর্থঙ্করদের উপদেশ শোনার জন্য একত্রিত হন। তীর্থঙ্করের বাক্য সকল মানুষ ও পশুপাখির নিজস্ব ভাষায় ধরা থাকে। মনে করা হয়, এই প্রচারকার্যের সময় সমবসরণ স্থলের বহুদূর পর্যন্ত কোনও নিরানন্দ থাকে না।
জৈনধর্ম শিক্ষা দেয় যে, সময়ের শুরু বা শেষ বলে কিছু নেই। এটি গোরুর গাড়ির চাকার মতো ঘুরতে থাকে। জৈন মতবিশ্বাস অনুসারে, তীর্থঙ্করেরা তাঁদের শেষ জন্মে রাজপুরুষ হন। জৈন ধর্মগ্রন্থগুলিতে তাঁদের পূর্বপূর্ব জীবনের বিস্তারিত বিবরণ নথিভুক্ত করা থাকে। তাঁদের গোষ্ঠী ও পরিবারগুলির প্রাচীন কিংবদন্তি হিন্দু ইতিহাসে নথিভুক্ত রয়েছে। জৈন আনুশাসনিক ধর্মগ্রন্থগুলিতে বলা হয়েছে যে, প্রথম তীর্থঙ্কর ঋষভনাথ ইক্ষ্বাকু রাজবংশ প্রতিষ্ঠা করেছিলেন। ২১ জন অপর তীর্থঙ্কর বিভিন্ন সময়ে এই রাজবংশেই জন্মগ্রহন করেন। শুধুমাত্র ২০শ তীর্থঙ্কর মুনিসুব্রত ও ২২শ তীর্থঙ্কর নেমিনাথ হরিবংশ নামক রাজবংশে জন্মগ্রহণ করেছিলেন।


title: তীর্থঙ্কর

text: জৈন বিশ্বাস অনুসারে, ২০ জন তীর্থঙ্কর শিখরজিতে (অধুনা ভারতের ঝাড়খণ্ড রাজ্যের অন্তর্গত) মোক্ষ লাভ অরেন। ঋষভনাথ কৈলাস পর্বতে (অধুনা তিব্বতে ভারত-চীন সীমান্তের কাছে), বসুপূজ্য চম্পাপুরীতে (অধুনা উত্তরবঙ্গে), নেমিনাথ গিরনার পর্বতে (অধুনা ভারতের গুজরাত রাজ্যে) ও মহাবীর পাবাপুরীতে (অধুনা ভারতের বিহার রাজ্যের রাজধানী পাটনার কাছে) মোক্ষলাভ করেন। কথিত আছে, ২১ জন তীর্থঙ্কর ‘কায়োৎসর্গ’ ভঙ্গিমায় (দাঁড়িয়ে ধ্যানের ভঙ্গিমা) মোক্ষ লাভ করেন। ঋষভনাথ, নেমিনাথ ও মহাবীর ‘পদ্মাসন’ ভঙ্গিমায় মোক্ষলাভ করেন।


title: তীর্থঙ্কর

text: এই যুগের ২৪ জন তীর্থঙ্করের নাম, প্রতীক ও রং নিচের কালানুক্রমিক সারণিতে দেওয়া হল: ‘ধনুষ’ শব্দের অর্থ ধনুক এবং ‘হাথ’ শব্দের অর্থ হাত।


title: তীর্থঙ্কর

text: জৈন বিশ্বতত্ত্ব অনুসারে, কালচক্র দুটি অর্ধে বিভক্ত। ‘উৎসর্পিণী’ হল উর্ধ্বগামী কালচক্র এবং ‘অবসর্পিণী’ হল নিম্নগামী কালচক্র। কালচক্রের প্রত্যেক অর্ধে ২৪ জন তীর্থঙ্কর জন্মগ্রহণ করেন। উপরে বর্তমান ‘অবসর্পিণী কালচক্রের ২৪ জন তীর্থঙ্করের নাম দেওয়া হল। পরবর্তী ‘উৎসর্পিণী’ যুগে যে ২৪ জন তীর্থঙ্কর জন্মগ্রহণ করবেন বলে জৈনরা বিশ্বাস করেন, তাঁদের নাম নিচে দেওয়া হল। বন্ধনীর মধ্যে পূর্বজন্মে তাঁদের আত্মা কী নামে পরিচিত ছিল, তাও দেওয়া হল:তীর্থঙ্করদের মূর্তিগুলি উপবিষ্ট যোগরত বা দণ্ডায়মান ‘কায়োৎসর্গ’ ভঙ্গিমায় নির্মিত। উপবিষ্ট মূর্তিগুলি ‘পদ্মাসন’ ভঙ্গিমায় দেখা যায়।


title: তীর্থঙ্কর

text: প্রথম তীর্থঙ্কর ঋষভনাথের উল্লেখ পাওয়া যায় হিন্দু ধর্মগ্রন্থ "ঋগ্বেদ", "বিষ্ণুপুরাণ" ও "ভাগবত পুরাণ"-এ। "যজুর্বেদ" গ্রন্থে তিন জন তীর্থঙ্করের নাম পাওয়া যায়। এঁরা হলেন ঋষভ, অজিতনাথ ও অরিষ্টনেমি। "ভাগবত পুরাণ" গ্রন্থে ঋষভকে জৈনধর্মের প্রতিষ্ঠাতা বলা হয়েছে। ২০শ শতাব্দীর জৈন লেখক চম্পাত রাই জৈন দাবি করেছেন, বাইবেলে উল্লিখিত ‘ফোর অ্যান্ড টোয়েন্টি এল্ডার্স’ হলেন ২৪ জন তীর্থঙ্কর।


title: তা’মীরুল মিল্লাত কামিল মাদ্‌রাসা

text: তা’মীরুল মিল্লাত কামিল মাদ্রাসা বাংলাদেশের একটি ইসলাম ধর্মীয় উচ্চ শিক্ষা প্রতিষ্ঠান। এটি ‘‘তা’মীরুল মিল্লাত ট্রাস্ট’’ দ্বারা পরিচালিত।


title: তা’মীরুল মিল্লাত কামিল মাদ্‌রাসা

text: এই মাদ্রাসাটি ঢাকা মহানগরী ও গাজীপুর মহানগরীতে অবস্থিত।


title: তা’মীরুল মিল্লাত কামিল মাদ্‌রাসা

text: ১৯৬৩ সালে এ প্রতিষ্ঠানের যাত্রা শুরু হয়। ১৯৮৮ সালে এটিকে কামিল শ্রেণীতে উন্নীত করা হয়। ১৯৯৭ সালে এর টঙ্গী ক্যাম্পাস, ২০০০ সালে ঢাকা-চট্টগ্রাম মহাসড়কের পাশে মহিলা ক্যাম্পাস ও ২০১২ সালে টঙ্গীতে বালিকা ক্যাম্পাস চালু হয়।


title: তা’মীরুল মিল্লাত কামিল মাদ্‌রাসা

text: এই মাদ্রাসার ছাত্র সংখ্যা বর্তমানে ১০ হাজারের অধিক।


title: তা’মীরুল মিল্লাত কামিল মাদ্‌রাসা

text:
তা’মীরুল মিল্লাত এর বর্তমান মোট ৪ টি স্বতন্ত্র শাখা রয়েছে।
ঢাকা মহানগরীর পূর্ব দক্ষিণ উপকন্ঠে যাত্রাবাড়ী সংলগ্ন মীরহাজীরবাগে অবস্থিত। বর্তমানে কামিল শ্রেণীতে হাদীস, তাফসীর, ফিকহ্ বিভাগ, আলী-হাদীস এবং ইসলামী শিক্ষা, দাওয়া এবং ইসলামী শিক্ষায় অনার্স বিভাগ চালু রয়েছে।


title: তা’মীরুল মিল্লাত কামিল মাদ্‌রাসা

text: ঢাকার অদুরে মাতুয়াইল এলাকায় ঢাকা চট্টগ্রাম মহাসড়কের পাশে ক্যাম্পাস অবস্থিত। এ ক্যাম্পাসের কার্যক্রম ২০০০ ইং সালে শুরু হয়। বর্তমানে কামিল শ্রেণীতে হাদীস, তাফসীর ও ফিকহ্ বিভাগ চালু রয়েছে।


title: তা’মীরুল মিল্লাত কামিল মাদ্‌রাসা

text: গাজীপুর সিটি কর্পোরেশনের টঙ্গী থানার অন্তর্গত গাজীপুরা এলাকায় ঢাকা-ময়মনসিংহ মহাসড়কের পাশে ক্যাম্পাসটি অবস্থিত । এ ক্যাম্পাসের কার্যক্রম ১৯৯৭ ইং সালে শুরু হয়। বর্তমানে কামিল শ্রেণীতে হাদীস, তাফসীর ও ফিকহ্ বিভাগ চালু রয়েছে। ছাত্র সংখ্যা প্রায় ৬০০০।


title: তা’মীরুল মিল্লাত কামিল মাদ্‌রাসা

text: এ ক্যাম্পাসের কার্যক্রম ২০১২ ইং সালে শুরু হয়। বর্তমানে কামিল শ্রেণীতে হাদীস, তাফসীর ও ফিকহ্ বিভাগ চালু রয়েছে।


title: পদ্মাবতী (জৈন দেবী)

text: পদ্মাবতী হলেন ২৩শ জৈন তীর্থঙ্কর পার্শ্বনাথের 'শাসন দেবী' (রক্ষয়িত্রী দেবী)। তাঁর 'শাসন দেব' হলেন পার্শ্বযক্ষ। তাপস কামাথ যখন গাছের গুঁড়িতে অগ্নিসংযোগ করে হত্যা করতে যান, তখন পার্শ্বনাথ আরও দুই নাগনাগিনীকে রক্ষা করেন। এঁরা মৃত্যুর পর ইন্দ্র (বিশেষত ধরণেন্দ্র) ও পদ্মাবতী (ইনি শাসন দেবী নন) হয়েছিলেন। জৈন বিশ্বাস অনুসারে, পার্শ্বনাথকে যখন মেঘমালী উত্তক্ত করছিলেন, তখন পদ্মাবতী ও তাঁর স্বামী ধরণেন্দ্র তাঁকে রক্ষা করেন। যদিও শ্বেতাম্বর বিশ্বাস অনুসারে, পদ্মাবতী ধরণেন্দ্রর প্রধান পত্নীগণের অন্যতম ছিলেন না। পদ্মাবতী পদ্মফুলের উপর বসে থাকেন এবং তাঁর মাথার উপর থাকে একটি সাপের ফণা। প্রায়শই তাঁর মূর্তির মুকুটে পার্শ্বনাথের একটি ছোটো চিত্র খোদিত দেখা যায়।


title: ধবল কুলকার্নি

text: ধবল সুনীল কুলকার্নি (; জন্ম: ১০ ডিসেম্বর, ১৯৮৮) একজন ভারতীয় ক্রিকেটার। তিনি একজন ডানহাতি মিডিয়াম-ফাস্ট বলার এবং ডানহাতি লোয়ার অর্ডার ব্যাটসম্যান। প্রথম শ্রেণীর ক্রিকেটে তিনি মুম্বাইএর জন্য খেলেন এবং ইন্ডিয়ান প্রিমিয়ার লীগএ তিনি গুজরাট লায়ন্সে খেলেন। ঘরোয়া মৌসুম এবং আইপিএলে নিয়মিত প্রদর্শনের জন্য ২০০৯ সালে নিউজিল্যান্ডের বিপক্ষে ভারতের অ্যাওয়ে সিরিজের টেস্ট দলে তিনি জায়গা পেয়েছিলেন। কিন্ত ঐ সিরিজের তিন টেস্টের একটি মাচেও তিনি খেলেননি।


title: ধবল কুলকার্নি

text: তিনি ২০১২-১৩ রঞ্জি ট্রফিতে, মুম্বাইকে ৪০তম বারের মত রঞ্জি ট্রফি জেতানোর একজন মুখ্য কারিগর ছিলেন। সেমি-ফাইনালে সার্ভিসেসের বিপক্ষে ২০* রান করার পর তিনি ৫/৩৩ নিয়েছিলেন। প্রথমবারের মত ফাইনাল খেলা সৌরাষ্ট্রের বিপক্ষে তিনি ৪/২৪ এবং ৫/৩২ নিয়ে তাদেরকে ১৪৮ ও ৮২ রানে অল-আউট করে দেন। যা ফাইনালে তাদের ইনিংস এবং ১২৫ রানের জয় নিশ্চিত করে। এর পুরস্কারস্বরূপ তিনি ভারত এ দলে ডাক পান। ২০১৪ সালে তিনি চার-দেশীয় সিরিজেও ডাক পান এবং ভারতকে জেতাতে মুখ্য ভূমিকা পালন করেন।


title: ধবল কুলকার্নি

text: তিনি ৮ম শ্রেণি পর্যন্ত বান্দ্রার আইইএস নিউ ইংলিশ স্কুলে লেখাপড়া করেন। এরপর তিনি দাদারের আইইএস ভিএন সুলে গুরুজিতে ভর্তি হন। ৩ মার্চ, ২০১৬ সালে তিনি শ্রদ্ধা খারপুড়েকে বিয়ে করেন। তিনি সুনীল কুলকার্নি এবং প্রমীলা কুলকার্নির বড় ছেলে। ধনশ্রী কুলকার্নি নামে তার একজন বোন রয়েছে।


title: ধবল কুলকার্নি

text: ২০০৯ সালে নিউজিল্যান্ড সিরিজের টেস্ট দলে তার নাম থাকলেও তিনি অভিষেক করেননি। ২০১৪ সালে চার-দেশীয় সিরিজে ভালো খেলার জন্য ইংল্যান্ড সিরিজের ওয়ানডে দলে তাকে ডাকা হয়। ২০১৪ সালের সেপ্টেম্বরে এজবাস্টনে ইংল্যান্ডের বিপক্ষে ৪র্থ ওয়ানডেতে তিনি একদিনের আন্তর্জাতিক ক্রিকেটে অভিষেক করেন।


title: রাগিব আগা

text: রাগিব গুল আগা (জন্ম: ১০ জুলাই ১৯৮৪) একজন কেনীয় ক্রিকেটার এবং অলরাউন্ডার তিনি সাসেক্স এবং কেনিয়ার হয়ে খেলেছেন। ২০০৪ সালের অক্টোবর ও নভেম্বরে শারজায় দুইই মাসের জন্য হিতেশ মোদির পরিবর্তে কেনিয়ার তৃতীয় দলনেতা নির্বাচিত হয়েছিলেন। ২০০৭ মৌসুমে কাউন্টির জন্য লিস্ট এ খেলার পর, ২০০৮ সালে, ব্রিটিশ পাসপোর্ট নিয়ে, আগা সাসেক্সের হয়ে কাউন্টি ক্রিকেট খেলার জন্য এক বছরের চুক্তি স্বাক্ষর করেন। ২০০৮ সালে আশ্চর্যজনকভাবে কেনীয়্দলে ডাক পান। আগা সাসেক্স এ আরও দুই মৌসুম কাটিয়ে, ২০১০ মৌসুম শেষে কাউন্টি ক্রিকেট থেকে বিদায় নেন।


title: বিবিআইএন সংযুক্তি

text: বিবিআইএন বা "বাংলাদেশ-ভুটান-ভারত-নেপাল সংযুক্তি" হল সার্ক ভুক্ত চারটি দেশ নেপাল, ভুটান, বাংলাদেশ ও ভারতের মধ্যে একটি পরিকাঠামো, যেটির উদ্দেশ্য জলের উৎসের সঠিক ব্যবহার এবং বিদ্যুৎ, সড়কের পরিবহন ব্যবস্থা গড়ে তোলা।বিবিআইএন ভূমি বেষ্টিত (ল্যান্ড ব্লক) দেশ নেপাল ও ভুটান ভারত এর কলকাতা বন্দর,হলদিয়া বন্দর এবং বাংলাদেশ এর চট্টগ্রাম বন্দর,মাংলা বন্দর ব্যবহারের বিশেষ সুবিধা পাবে।


title: বিবিআইএন সংযুক্তি

text: বিবিআইএন ১৯৯৭ সালের ১৪ মে গড়ে ওঠে।৮ জুন ২০১৫ সালে বাংলাদেশ সরকার বিবিআইএন মোটর ভেহিক্যাল এগ্রিমেন্ট এর খসড়া তৈরি করে ও ১৫ জুন (২০১৫) ভুটান এর রাজধানী থিম্পুতে এই খসড়ার অনুমদন দেওয়া হয়।এই চুক্তি দ্বারা চারটি দেশ ওর যাত্রীবাহি,পন্যবাহি ও ব্যক্তিগত যানবাহন নির্দিষ্ট রুটে চলাচল করতে পাড়বো এবং সমুদ্র বন্দর ব্যবহার করতে পাড়বে।


title: থাইরয়েড হরমোন

text: থাইরয়েড হরমোন () বলতে ট্রাই-আয়োডোথাইরোনিন বা (T) এবং থাইরক্সিন বা (T) কে বুঝায়। এরা টাইরোসিন ভিত্তিক হরমোন যা থাইরয়েড গ্রন্থি থেকে নিঃসৃত হয়। T ও T আংশিকভাবে আয়োডিন দ্বারা তৈরি (আণবিক গঠন দ্রষ্টব্য). আয়োডিনের অভাবে T ও T -এর উৎপাদন কমে যায় এবং থাইরয়েড গ্রন্থি বড় হয়ে গলগণ্ড রোগ সৃষ্টি করে। থাইরয়েড হরমোনগুলোর মধ্যে থাইরক্সিন(T)-এর পরিমাণ ও অর্ধায়ু T -এর চেয়ে বেশি। মানব রক্তে T ও T এর অনুপাত ১৪:১ থেকে ২০:১ এর মধ্যে।T কোষের মধ্যে ডি-আয়োডিনেশনের মাধ্যমে সক্রিয় T -তে রূপান্তরিত হয়।


title: থাইরয়েড হরমোন

text: রক্তে থাইরয়েড হরমোনের পরিমাণ কমে গেলে হাইপোথাইরয়েডিজম এবং বৃদ্ধি পেলে হাইপারথাইরয়েডিজম বা থাইরোটক্সিকোসিস হয়।Thyroid hormone treatment in thyroid disease


title: হিমোফিলিয়া

text: হিমোফিলিয়া () হচ্ছে একটি বংশানুক্রমিক জিনগত রোগ। এই রোগে রক্ত তঞ্চনে সমস্যা হয় তাই একবার রক্তনালী কেটে গেলে আর রক্তপাত বন্ধ হয় না। শুধু পুরুষলোক এই রোগে আক্রান্ত হয় এবং স্ত্রীগণ এই রোগের বাহক, কারণ স্ত্রীদের দুটি এক্স ক্রোমোজোম থাকে আর পুরুষদের একটি এক্স ও অপরটি ওয়াই ক্রোমোজোম। ফ্যাক্টর VIII এর অভাবে হিমোফিলিয়া "এ" (A) এবং ফ্যাক্টর IX এর অভাবে হিমোফিলিয়া "বি" (B) রোগ হয়।


title: হিমোফিলিয়া

text: রাণী ভিক্টোরিয়া হিমোফিলিয়ার বাহক ছিলেন এবং তাঁর বংশে অনেকেই এই রোগে আক্রান্ত হয়, তাই হিমফিলিয়াকে "রাজকীয় রোগ" বলা হয়ে থাকে।


title: সাওর বিপ্লব

text: সাওর বিপ্লব (দারি: ) ১৯৭৮ সালের ২৭-২৮ এপ্রিল পিপল'স ডেমোক্রেটিক পার্টি অব আফগানিস্তান (পিডিপিএ) কর্তৃক রাষ্ট্রপতি মুহাম্মদ দাউদ খানের বিরুদ্ধে সংঘটিত হয়। দাউদ খান ইতিপূর্বে ১৯৭৩ সালে তার চাচাত ভাই ও বাদশাহ মুহাম্মদ জহির শাহকে ক্ষমতাচ্যুত করেছিলেন। দারি ভাষায় ফার্সি বর্ষপঞ্জির দ্বিতীয় মাসকে 'সাওর' বলা হয়। এই মাসে বিপ্লব সংঘটিত হয়েছিল। এই বিপ্লবের ধারাবাহিকতায় ১৯৭৯ সালে আফগানিস্তানে সোভিয়েত হস্তক্ষেপ এবং ১৯৭৯-১৯৮৯ সালে সোভিয়েত-আফগান যুদ্ধ সংঘটিত হয়।


title: সাওর বিপ্লব

text: অভ্যুত্থানের অধিকাংশ সংগঠক সোভিয়েত ইউনিয়নে প্রশিক্ষণ লাভ করেছিলেন। দাপ্তরিকভাবে সোভিয়েত ইউনিয়ন কোনো পূর্বশর্ত ছাড়া ব্যাপক উন্নয়ন সহায়তা পাঠিয়েছিল। পিডিপিএ গঠনে সোভিয়েত ইউনিয়নরা আর্থিকভাবে সহায়তা করে।


title: সাওর বিপ্লব

text: আফগানিস্তানকে প্রজাতন্ত্র ঘোষণা সাওর বিপ্লবে ভূমিকা রেখেছে। রাষ্ট্রপতি দাউদ খানের ধারণা ছিল সোভিয়েত ইউনিয়নের সাথে শক্তিশালী সম্পর্ক থাকলে পাকিস্তানের সাথে সীমান্ত সমস্যা নিরসন করা সম্ভব হবে। তবে পরে তিনি সরকারে সোভিয়েতদের ব্যাপক সংশ্লিষ্টতার কারণে শঙ্কিত হন। তার ধারণা হয় যে সোভিয়েতরা আফগানিস্তান দখলের পরিকল্পনা করছে। এর ফলে তার সরকার ও সোভিয়েত ইউনিয়নের সম্পর্ক শীতল হতে থাকে। আফগানিস্তানে রুশ প্রভাব পুনপ্রতিষ্ঠার উদ্দেশ্যে সাওর বিপ্লব সংঘটিত হয়।


title: সাওর বিপ্লব

text: বিপ্লবের পর সোভিয়েত ইউনিয়নের উপর পিডিপিএর নির্ভ‌রশীলতা শীঘ্রই প্রকাশ হয়ে পড়ে। কাবুলের মার্কিন দূতাবাস থেকে ওয়াশিংটনে প্রেরিত টেলিগ্রামে বলা হয় "প্রথম ব্রিটিশ, এবং পরে মার্কিনরা শত বছর ধরে যা প্রতিহত করার চেষ্টা করে এসেছে তা সংঘটিত হয়েছে: রুশ ভালুক হিন্দু কুশের দক্ষিণে এসে পড়েছে।"


title: সাওর বিপ্লব

text: মুহাম্মদ জহির শাহ ১৯৩৩ সালে সিংহাসনে বসেন। তার চাচাত ভাই মুহাম্মদ দাউদ খান ১৯৫৩ সাল থেকে ১৯৬৩ সাল পর্যন্ত আফগানিস্তানের প্রধানমন্ত্রী ছিলেন। তিনি বাদশাহর সমর্থক ছিলেন না। ১৯৭০ এর দশকে দাউদ তাকে ক্ষমতাচ্যুত করার পরিকল্পনা করেন। ১৯৭৩ সালে বাদশাহ চিকিৎসার জন্য ইতালি যান। এসময় দাউদের নেতৃত্বে সংঘটিত অভ্যুত্থানে জহির শাহ ক্ষমতাচ্যুত হন এবং রাজতন্ত্র বিলুপ্ত হয়। দাউদ খান নতুন সরকার গঠন করে নিজেকে রাষ্ট্রপতি ঘোষণা করেন। এরপর থেকে জহির শাহ ইতালিতে নির্বাসিত জীবনযাপন করতে থাকেন।


title: সাওর বিপ্লব

text: দাউদ খানের শাসনামলে ক্ষমতাসীন পিডিপিএ দলের মধ্য কোন্দল দেখা দেয়। এর ফলে পারচাম ও খালক নামক দুইটি উপদল তৈরি হয়। ১৯৭৮ সালে অন্যতম প্রধান পারচাম সদস্য মীর আকবর খাইবার খুন হন। সরকারের তরফ থেকে এ ঘটনায় শোক প্রকাশ করা হলেও নূর মুহাম্মদ তারাকি এজন্য সরকারকে দায়ী করেন। এছাড়াও কাবুলের বুদ্ধিজীবী শ্রেণীর অনেকে এমনটা বিশ্বাস করত। পিডিপিএ নেতৃবৃন্দের মধ্যে ধারণা জন্মায় যে দাউদ সবাইকে নিশ্চিহ্ন করার পরিকল্পনা করছেন।


title: সাওর বিপ্লব

text: খাইবারের জানাজার সময় সরকারের বিরুদ্ধে প্রতিবাদ অনুষ্ঠিত হয়। এরপর বাবরাক কারমালসহ অন্যান্য পিডিপিএ নেতৃবৃন্দ গ্রেপ্তার হন। তবে হাফিজউল্লাহ আমিন গৃহবন্দি হন। এর ফলে তিনি অভ্যুত্থান সংগঠিত করার সুযোগ পান। তিনি খালকপন্থি সেনা অফিসারদেরকে সরকার উৎখাতের নির্দেশনা দেন।


title: সাওর বিপ্লব

text: ১৯৭৮ সালের ২৭ এপ্রিল বৃহষ্পতিবার সামরিক বাহিনীতে পিডিপিএর খালকপন্থিদের অনুগতরা কাবুলে রাষ্ট্রপতি প্রাসাদে হামলা চালায়। পরেরদিন শুক্রবার হওয়ায় এবং অধিকাংশ সামরিক ও সরকারি কর্মীরা ছুটিতে থাকার কারণে কৌশলগতভাবে এই দিনটি বেছে নেয়া হয়েছিল। বিমানবাহিনীর কয়েকটি প্লেনের সহায়তায় বিদ্রোহীরা রাষ্ট্রপতির রক্ষীদের প্রতিরোধ ভেঙে ফেলে এবং দাউদ খান ও তার পরিবারের অধিকাংশ সদস্য নিহত হন।


title: সাওর বিপ্লব

text: নতুন শহরের (শারি নাও) স্বরাষ্ট্র মন্ত্রণালয়ের কাছ থেকে প্রথম গুলির শব্দ শোনা যায়। এখানে থেকে শহরের অন্যত্র লড়াই ছড়িয়ে পড়ে। বিকেলে জঙ্গিবিমান থেকে শহরের কেন্দ্রে অবস্থিত প্রাসাদে হামলা চালানো হয়। সন্ধ্যার দিকে সরকারি বেতার কেন্দ্র থেকে ঘোষণা করা হয় যে খালকপন্থিরা দাউদের সরকার উৎখাত করেছে। ঘোষণায় খালক শব্দের ব্যবহারের কারণে একথা স্পষ্ট হয়ে যায় যে পিডিপিএ অভ্যুত্থানের নেতৃত্ব দিচ্ছে এবং বেতার কেন্দ্রের নিয়ন্ত্রণ তাদের হাতে।


title: সাওর বিপ্লব

text: মধ্যরাতে প্রাসাদের উপর বিমান হামলা বৃদ্ধি পায়। পরের দিন ২৮ এপ্রিল সকালে কাবুল শান্ত ছিল। তবে শহরের দক্ষিণ থেকে বন্দুক যুদ্ধের আওয়াজ শোনা যায়। একদল সৈনিক প্রাসাদ ঘিরে ফেলে রাষ্ট্রপতি দাউদ ও তার ভাই নাইমের আত্মসমর্পণ দাবি করে। কিন্তু তারা অস্ত্র নিয়ে সৈনিকদের উপর হামলা চালানোর পর সৈনিকদের গুলিতে নিহত হন।


title: সাওর বিপ্লব

text: দাউদ খানের পতনের পর পিডিপিএ ক্ষমতাসীন হয়। খালকপন্থি নূর মুহাম্মদ তারাকির নেতৃত্বে নতুন সরকার স্থাপিত হয়। মন্ত্রীসভায় খালক ও পারচাম উভয় গ্রুপ থেকে নেতা বাছাই করা হয়েছিল। খালকপন্থি তারাকি প্রধানমন্ত্রী, পারচামপন্থি কারমাল সিনিয়র ডেপুটি প্রধানমন্ত্রী এবং খালকপন্থি আমিন পররাষ্ট্রমন্ত্রী হন। তবে এই মিত্রতা বেশিদিন স্থায়ী হয়নি। জুলাইয়ের শুরুর দিকে তারাকি ও আমিন সরকার থেকে পারচামপন্থিদের অপসারণ করেন। কারমালকে চেকোস্লোভাকিয়ায় রাষ্ট্রদূত হিসেবে পাঠিয়ে দেয়া হয়। ১৯৭৮ সালের আগস্টে তারাকি ও আমিন একটি ষড়যন্ত্র জানতে পারেন এবং মন্ত্রীসভার কয়েকজন বন্দী সদস্যকে মৃত্যুদন্ড প্রদান ও বন্দী করেন। বন্দীদের মধ্যে বিপ্লবের সামরিক নেতা জেনারেল আবদুল কাদিরও ছিলেন। ১৯৭৯ সালের সেপ্টেম্বরে তারাকিও আক্রান্ত হন। এসময় আমিন তাকে ক্ষমতাচ্যুত ও হত্যা করেন।ted him.


title: সাওর বিপ্লব

text: ক্ষমতাসীন হওয়ার পর পিডিপিএ সমাজতান্ত্রিক কর্মসূচি চালু করেন। ঐতিহ্যবাহী সবুজ ইসলামি পতাকার বদলে সোভিয়েত ইউনিয়নের আদলে লাল রঙের পতাকার ব্যবহার শুরু হয়। এর ফলে জনগণ অসন্তুষ্ট হয়। নতুন ব্যবস্থা না নিয়ে প্রথাগত ঋণ ব্যবস্থা বিলুপ্ত করায় কৃষিক্ষেত্রে সংকট দেখা দেয়। ভূমি সংস্কার কার্যক্রমও সমালোচিত হয়েছিল। এক সাংবাদিক সমালোচনা করে বলেন "অগোছালো পন্থায় ভূমি অধিগ্রহণের ফলে সবাই ক্ষিপ্ত হয়, এতে কেউই লাভবান হয়নি, এবং খাদ্য উৎপাদন হ্রাস পেয়েছে," এবং "আফগানিস্তানের আধুনিক ইতিহাসে প্রথমবারের মত সংগঠিত, জাতিপর্যায়ের নিষ্পেষণ।"


title: সাওর বিপ্লব

text: পিডিপিএ নারীদের সমতা ঘোষণা করে এর ফলে রক্ষণশীল জনগণ ক্ষিপ্ত হয় এবং একে ইসলামের উপর আক্রমণ হিসেবে বিবেচনা করে। নারী অধিকারের উপর পিডিপিএ কর্তৃক বেশ কয়েকটি বক্তব্য প্রচার করা হয় যাতে নারী সমতা এবং রাজনৈতিক জীবনে নারীদের অংশগ্রহণের কথা বলা হয়।


title: সাওর বিপ্লব

text: বিপ্লবের পর দেশে কঠোর নির্যাতন শুরু হয়। সাংবাদিক রবার্ট কাপলানের বর্ণা‌নুযায়ী আফগানিস্তান ঐতিহাসিকভাবে দরিদ্র ও উন্নয়নবঞ্চিত হলেও ১৯৭৮ সাল নাগাদ এখানে রাজনৈতিক নির্যাতন কখনোই বেশি দেখা যায়নি।মধ্যরাতে দরজায় সৈনিকদের করাঘাত অনেক আরব ও আফ্রিকান রাষ্ট্রে খুব স্বাভাবিক হলেও আফগানিস্তানে খুব কমই তা দেখা যেত, এখানে কেন্দ্রীয় সরকার কাবুলের বাইরে নিজ কর্তৃত্ব দেখাতে পারত না।


title: সাওর বিপ্লব

text: তারাকির অভ্যুত্থান সব বদলে দেয়। ১৯৭৮ সালের এপ্রিল থেকে ১৯৭৯ সালের ডিসেম্বরে সোভিয়েত আগ্রাসনের মধ্যবর্তী সময়ে আফগান কম্যুনিস্টরা কাবুল থেকে ছয় মাইল পূর্বের পুল-ই-চারকি কারাগারে ২৭,০০০ রাজনৈতিক বন্দীকে হত্যা করে...অধিকাংশ ক্ষতিগ্রস্ত ছিল আফগানিস্তানের ধার্মিক গ্রামীণ সমাজের আধুনিকায়ন ও সেকুলারকরণের বিরোধী গ্রামের মোল্লা ও প্রধানরা। পাশ্চাত্যের মাপকাঠিতে এটা ফলপ্রসু। কিন্তু এই কার্যক্রম এতটা সহিংসভাবে সম্পন্ন হচ্ছিল যে এমনকি সোভিয়েতরাও শঙ্কিত হয়ে উঠে...


title: ডোনাল্ড কার

text: ডোনাল্ড ব্রাইস কার, ওবিই (; জন্ম: ২৮ ডিসেম্বর, ১৯২৬ - মৃত্যু: ১১ জুন, ২০১৬) জার্মানির ওয়েজবাডেন এলাকায় জন্মগ্রহণকারী বিশিষ্ট ইংরেজ ক্রিকেটার ছিলেন। দলে তিনি মূলতঃ ডানহাতি ব্যাটসম্যানের দায়িত্ব পালন করতেন। পাশাপাশি, স্লো লেফট-আর্ম অর্থোডক্স বোলিংয়েও পারদর্শীতা দেখিয়েছেন তিনি। ১৯৪৬ থেকে ১৯৬৭ মেয়াদে ডার্বিশায়ার, ১৯৪৮ থেকে ১৯৫১ মেয়াদে অক্সফোর্ড বিশ্ববিদ্যালয় ও দুইবার ১৯৫১-৫২ মৌসুমে ইংল্যান্ডের প্রতিনিধিত্ব করেন ডোনাল্ড কার। এছাড়াও, ১৯৫৫ থেকে ১৯৬২ মেয়াদে ডার্বিশায়ারের অধিনায়কত্ব করেন তিনি। কাউন্টি দলের পক্ষে ১০,০০০-এরও বেশী রান তুলেছেন।


title: ডোনাল্ড কার

text: ক্রিকেট প্রশাসনেও তিনি অংশগ্রহণ করেছেন। তন্মধ্যে, এমসিসিতে সহকারী সচিবের পদে বারো বছর দায়িত্ব পালন করেন। এছাড়াও, ১৯৭৬ সালে টেস্ট ও কাউন্টি ক্রিকেট বোর্ডের সচিব ছিলেন তিনি। এ পদে দশ বছর দায়িত্ব পালন প্রসঙ্গে ক্রিকেট লেখক কলিন ব্যাটম্যান মন্তব্য করেন যে, কারের মিশ্র কূটনীতির কারণে প্রথমে প্যাকার বিষয়ে ও পরবর্তীতে দক্ষিণ আফ্রিকায় প্রথম বিদ্রোহী দলের সফরে বিশ্ব ক্রিকেটকে বিভক্তির আশঙ্কা দূরীভূত হয়েছিল।


title: ডোনাল্ড কার

text: জার্মানির রাইনে ব্রিটিশ সেনাবাহিনীতে কর্মরত রয়েল বার্কশায়ার রেজিমেন্টের কর্মকর্তা জে. এল. কারের পুত্র ছিলেন তিনি। সোয়ানাজের ফোরেস বোর্ডিং স্কুলে অধ্যয়ন করেন তিনি। ঐ বিদ্যালয়ের প্রধানশিক্ষক ও ডরসেট মাইনর কাউন্টিজের ১ম একাদশের সাবেক উদ্বোধনী ব্যাটসম্যান আর. এম. চাডিক তাঁকে প্রশিক্ষণ দিয়েছিলেন। এরপর বারসারে পদে স্থানান্তরিত হলে তাঁকে রেপটন স্কুলে নিয়ে আসা হয়। লিওনেল ব্ল্যাক্সল্যান্ড ও গার্নেট লি'র প্রশিক্ষণে বালক ক্রিকেটারদের মধ্যে গড়পড়তা তিনি অন্যতম সেরা তরুণ অল-রাউন্ডারে পরিণত হন তিনি। রেপটনে অবস্থানকালীন সর্বশেষ বছরে ১৯৪৪ সালে লর্ডস স্কুলসের বিপক্ষে বাদ-বাকী একাদশ ও লর্ডস একাদশের বিপক্ষে পাবলিক স্কুলসের পক্ষে অধিনায়কত্ব করেন।


title: ডোনাল্ড কার

text: ১ জানুয়ারি, ১৯৪৫ তারিখে সেনাবাহিনীতে যোগদান করেন কার। এরপর তাঁকে উত্তর আয়ারল্যান্ডে প্রেরণ করা হয়। সেখানে তিনি খুব কমই খেলার সুযোগ পেয়েছেন। গ্রীষ্মে রোথামে প্রশিক্ষণের জন্যে যান। সেখানে লর্ডসে অনুষ্ঠিত তৃতীয় ভিক্টোরি টেস্টে অস্ট্রেলিয়ার বিপক্ষে জর্জ পোপ নিজ নাম প্রত্যাহার করলে ইংল্যান্ডের পক্ষে খেলার সুযোগ পান তিনি। এরপর স্যান্ডহার্স্টের রয়েল মিলিটারী কলেজে চলে যান। ফেব্রুয়ারি, ১৯৪৬ সালে রয়েল বার্কশায়ার রেজিমেন্টে কমিশনপ্রাপ্ত হন। ১৯৪৬ সালে প্রথমবারের মতো ডার্বিশায়ারের পক্ষে কাউন্টি চ্যাম্পিয়নশীপে অংশ নেন। কেন্টের বিপক্ষে তাঁর অভিষেক পর্বটি সুখকর হয়নি। ড্র হওয়া খেলার একমাত্র ইনিংসে তিনি শূন্য রান করেন। কিন্তু, দুই উইকেট সংগ্রহ করেছিলেন। এছাড়াও কম্বাইন্ড সার্ভিসেস দলের পক্ষে খেলেছেন তিনি।


title: ডোনাল্ড কার

text: বার্মায় কর্মরত থাকায় ১৯৪৭ সালে প্রথম-শ্রেণীর ক্রিকেটে অংশ নেননি তিনি। এপ্রিল, ১৯৪৮ সালে সেনাবাহিনী ত্যাগ করে অক্সফোর্ডের ওরচেস্টার কলেজে চলে যান। ১৯৪৮ সালে কাউন্টি চ্যাম্পিয়নশীপে ডার্বিশায়ারের পক্ষে খেলেন। এরপর ১৯৪৯ সালে অক্সফোর্ড বিশ্ববিদ্যালয় দলে প্রতিনিধিত্ব করেন তিনি। এছাড়াও, ১৯৪৯ সালে ডার্বিশায়ারের সদস্যরূপে ১,২১০ রান সংগ্রহ করেন। তন্মধ্যে, অক্সফোর্ড বিশ্ববিদ্যালয়ের সদস্যরূপে লিচেস্টারশায়ারের বিপক্ষে তাঁর খেলোয়াড়ী জীবনের সর্বোচ্চ ১৭০ সহ তিনটি সেঞ্চুরি করেছিলেন তিনি। ১৯৫০ সালে অক্সফোর্ডের অধিনায়কত্ব করেন ও ল্যাঙ্কাশায়ারের বিপক্ষে ৬/৩৯ লাভ করেন। অক্সফোর্ডে সর্বশেষ বছরে ভার্সিটি খেলায় ক্যামব্রিজের বিপক্ষে ৩৪ ও ৫০ রান তুলে দলকে জয়ের মুখ দেখান। এছাড়াও, ১৯৫১ সালে ডার্বিশায়ার চ্যাম্পিয়নশীপে অধিনায়কত্ব করেছিলেন।


title: ডোনাল্ড কার

text: বিশ্ববিদ্যালয় থেকে চলে আসার পর মিডল্যান্ডস ব্রিওরিতে কাজের সন্ধানে যান। কিন্তু এরপূর্বেই নাইজেল হাওয়ার্ডের নেতৃত্বাধীন এমসিসি দলে সহঃ অধিনায়কের দায়িত্ব দিয়ে ভারত, পাকিস্তান ও সিলনে যাবার অনুমতি দেয়া হয়। ১৯৫১-৫২ মৌসুমে ভারতের বিপক্ষে দুই টেস্টে অংশ নেন। দিল্লিতে অ্যালান ওয়াটকিন্স ও তিনি দীর্ঘ পাঁচ ঘন্টা ক্রিজে অবস্থান করে ১৫৮ রান তুলে দলের বিপর্যয় রুখে দেন। দ্বিতীয় টেস্টে হাওয়ার্ডের অনুপস্থিতিতে তিনি অধিনায়কের দায়িত্ব পান। কিন্তু ভারতে প্রথমবারের মতো ইংল্যান্ড দল পরাজিত হয় ও সিরিজ ১-১ ব্যবধানে ড্র হয়। টেস্ট জীবনে দুই খেলায় অংশ নিয়ে চার ইনিংসে ৩৩.৭৫ গড়ে রান সংগ্রহ করেন। তন্মধ্যে নিজস্ব সর্বোচ্চ করেন ৭৬। এছাড়াও ১৪০ রান দিয়ে ২ উইকেট পান।


title: ডোনাল্ড কার

text: ১৯৫৯ মৌসুমে ৪৪-এর অধিক গড়ে রান দিয়ে ২,২৯২ রান তোলেন। এরফলে, ১৯৬০ সালে উইজডেন কর্তৃক বর্ষসেরা ক্রিকেটার মনোনীত হন তিনি।


title: ডোনাল্ড কার

text: ৪৪৬টি প্রথম-শ্রেণীর খেলায় ৭৪৫ ইনিংসে অংশ নেন। ২৮.৬১ গড়ে রান তোলেন ও ব্যক্তিগত সর্বোচ্চ ১৭০ করেন। ৩২৮টি প্রথম-শ্রেণীর উইকেট ৩৪.৭৪ গড়ে তোলেন ও নিজস্ব সেরা ৭/৫৩ পরিসংখ্যান গড়েন।


title: ডোনাল্ড কার

text: অক্সফোর্ড বিশ্ববিদ্যালয়ের পক্ষে ফুটবলেও প্রতিনিধিত্ব করেন। ১৯৫১ ও ১৯৫৩ সালে এফএ অ্যামেচার কাপ ফাইনালে দুইবার বিজয়ী পেগাসাস দলের সদস্য ছিলেন।


title: ডোনাল্ড কার

text: পরবর্তীকালে আইসিসি’র ম্যাচ রেফারির দায়িত্ব পালন করেছেন। অবসর গ্রহণের পর ১৯৬৩ থেকে ১৯৭৬ সময়কালে এমসিসি’র সহকারী সচিব মনোনীত হন। এরপর ক্রিকেট কাউন্সিল এবং টেস্ট ও কাউন্টি ক্রিকেট বোর্ড যা পরবর্তীতে ইংল্যান্ড এবং ওয়েলস ক্রিকেট বোর্ডে (ইসিবি) দশ বছর কাজ করেন। এছাড়াও, ১৯৬০-এর দশক ও ১৯৭০-এর দশকে অনেকগুলো এমসিসি’র সফর পরিচালনা করেছেন তিনি।


title: ডোনাল্ড কার

text: কারের পুত্র জন মিডলসেক্সের প্রতিনিধিত্ব করেছেন। এ পরিবারের সাথে সাবেক ইংল্যান্ড ও নটিংহামশায়ার ক্রিকেট দলের অধিনায়ক আর্থার কারের কোন সম্পর্ক নেই।


title: ডানকান প্রণালী

text:
ডানকান প্রণালী ভারত মহাসাগরের একটি প্রণালী। এটা প্রায় ৪৮ কিমি (৩০ মাইল) প্রশস্ত। এর উত্তরে রুটল্যান্ড দ্বীপ (যা গ্রেট আন্দামানের অংশ) এবং দক্ষিণে লিটিল আন্দামান অবস্থিত। ডানকান প্রনালির পশ্চিমে বঙ্গোপসাগর এবং পূর্বে আন্দামান সাগর অবস্থিত।
বেশ কিছু ছোট দ্বীপ ডানকান প্রণালীর উত্তর থেকে দক্ষিণে অবস্থিত। তারা হল:
বিনয় প্রণালী হল ডানকান প্রনালির শাখা। যা উত্তর চিঙ্ক দ্বীপ এবং দক্ষিণ চিঙ্ক দ্বীপ এর মধ্যে অবস্থিত।


title: রানিশ গুধকা

text: রানিশ গুধকা (জন্ম: ৬ সেপ্টেম্বর ১৯৮৯) একজন কেনীয় ক্রিকেটার। তিনি দুই একদিনের আন্তর্জাতিক ম্যাচে খেলেছেন।


title: ম্যাকমোহন সীমা

text: এই ম্যাকমোহন লাইন ১৯১৪ সালে সিমলা চুক্তির মাধ্যমে ব্রিটেন ও তিব্বতের স্বীকৃত হয়। বর্তমানে এটি ভারত ও চিনের মধ্যে আইন স্বীকৃত সীমানা, যদিও চিন সরকার একে বিতর্কিত অংশ বলে মনে করে।


title: ম্যাকমোহন সীমা

text: লাইন নামকরণ করা হয় স্যার হেনরি ম্যাকমোহনের নামে, যিনি ব্রিটিশ ভারত সরকারের পররাষ্ট্র সচিব ছিলেন এবং সিমলা আলোচনার প্রধান আলোচক। হিমালয় বরাবর ভুটান থেকে ৫৫০ মাইল (৮৯০ কিমি) প্রসারিত করা হয়। যার মধ্যে পশ্চিমে ১৬০ মাইল (২৬০ কিমি)। বাকিটা ব্রম্ভপুত্রের বাঁক ধরে প্রসারন করা হয়। ১৯০৭ সালের অ্যাংলো-রাশিয়ান কনভেনশন অসম্পূর্ণ থাকার কারণে প্রথমে সিমলা ব্রিটিশ সরকার একে প্রত্যাখ্যান করে। ১৯২১ সালে এর নিন্দা করা হয়। ১৯৩৫ সাল পর্যন্ত ম্যাকমোহন সীমার কথা স্মৃতির অতলে ছিল। এরপর ব্রিটিশ সিভিল সার্ভিস অফিসার ওলাফ ক্রো সিমলা চুক্তি সম্বন্ধে প্রতীত করতে পারল সরকারি ভাবে ম্যাকমোহন সীমা প্রকাশিত হয়।


title: উত্তর-পূর্ব সীমান্ত অঞ্চল

text: উত্তর-পূর্ব ফ্রন্টিয়ার এজেন্সি বা "North-East Frontier Agency" ছিল এক রাজনৈতিক বিভাজনের মধ্যে ব্রিটিশ ভারতের এবং ১৯৭২ সাল পর্যন্ত ভারতের একটি রাজনৈতিক বিভাজিকা যা পরে অরুণাচল প্রদেশ নামে কেন্দ্রশাসিত অঞ্চল হিসাবে সৃষ্ট হয়। তার প্রশাসনিক সদর দপ্তর ছিল শিলং (১৯৭৪ পর্যন্ত), পরে ইটানগরে) স্থানান্তরিত করা হয়।


title: ডুরান্ড সীমা

text: ডুরান্ড লাইন () আফগানিস্তান ও পাকিস্তান এর মধ্যে দীর্ঘ আন্তর্জাতিক সীমান্ত। ১৮৯৩ সালে ব্রিটিশ কূটনীতিক এবং ব্রিটিশ ভারতের সিভিল সার্ভেন্ট স্যার মাহমুদুল ডুরান্ড এবং আফগান আমির আব্দুর রহমান খানের মধ্যে স্বাক্ষরিত হয়।


title: ১৯৯১ সালের বাংলাদেশী চলচ্চিত্রের তালিকা

text: ১৯৯১ সালে বাংলাদেশে মুক্তিপ্রাপ্ত চলচ্চিত্রের তালিকা।


title: ১৯৯২ সালের বাংলাদেশী চলচ্চিত্রের তালিকা

text: ১৯৯২ সালে বাংলাদেশে ৭২টি চলচ্চিত্র মুক্তি পায়।


title: ক্যাচ মি ইফ ইউ ক্যান

text: ক্যাচ মি ইফ ইউ ক্যান একটি মার্কিন ২০০২ সালে মুক্তিপ্রাপ্ত জীবণীভিত্তিক ক্রাইম চলচ্চিত্র।


title: শ্বরবাদ

text: শ্বরবাদ বা যৌক্তিক একেশ্বরবাদ হল একটি ধর্মতাত্ত্বিক বা দার্শনিক অবস্থান যা ধর্মীয় জ্ঞানের উৎস হিসেবে ধর্মগ্রন্থের অবতরণ এবং ঐশ্বরিক প্রতিনিধিদের প্রত্যাখ্যান করে এবং একইসাথে এই সিদ্ধান্তে উপনীত হয় যে , প্রাকৃতিক জগৎকে পর্যবেক্ষণ করা এবং তার কার্যকারণ বিশ্লেষণই বিশ্বব্রহ্মাণ্ডের একক সৃষ্টিকর্তার অস্তিত্ব নির্ধারণের জন্য যথেষ্ট । এটি এমন একটি বিশ্বাস যাতে বলা হয় , একক ঈশ্বর অবশ্যই আছেন কিন্তু তিনি মানুষকে কোনো কিছুর নির্দেশ দেন না । শ্বরবাদে আরও বলা হয় যে, মানুষের উচিৎ যুক্তি এবং কারণের উপর নির্ভর করা , পবিত্র ধর্মগ্রন্থভিত্তিক কোন ধর্মের উপর নয় । যারা শ্বরবাদের অনুসরণ করে তাদের শ্বরবাদী বলা হয় ।


title: শ্বরবাদ

text: শ্বরবাদীগণ বিশ্বাস করে যে কোন এক শাশ্বত শক্তি বিশ্বকে সৃষ্টি করেছে । তবে তারা বিশ্বাস করে না যে , বিশ্বের সৃষ্টি কোন আকস্মিক ঘটনার ফলে ঘটেছে । তারা সাধারণত অলৌকিকতার মত অতিপ্রাকৃত ঘটনাগুলোকে প্রত্যাখ্যান করে এবং বিশ্বাস করে যে ঈশ্বর বিশ্ব পরিচালনায় প্রাকৃতিক নীতির ব্যবস্থা করে রেখেছেন এবং সেগুলোতে তিনি সরাসরি সম্পৃক্ত হন না । অধিকাংশ শ্বরবাদী কুরআন ও বাইবেলের মত পবিত্র গ্রন্থগুলোকে ঈশ্বরের চেয়েও বরঞ্চ মানব রচিত বলে মনে করেন ।


title: শ্বরবাদ

text: ইতিহাসের বিখ্যাত শ্বরবাদীদের মধ্যে মার্কিন রাষ্ট্রপতি থমাস জেফারসন, মার্কিন রাজনৈতিক নেতা ও বিজ্ঞানী বেঞ্জামিন ফ্রাঙ্কলিন, বিখ্যাত ফরাসি বিজেতা নেপোলিয়ন,ফরাসি লেখক ও দার্শনিক ভলতেয়ার, ব্রিটিশ দার্শনিক টমাস পেইন, এবং অভিনেতা মার্লোন ব্র্যান্ডো অন্যতম।


title: শ্বরবাদ

text: প্রাচীন সময় থেকে শ্বরবাদী চিন্তাধারা বিদ্যমান ছিল। প্রাচীন গ্রিকদের মধ্যে হেরাক্লিটাস একটি প্রতীক ও যৌক্তিক রীতির ধারণা করেন এবং বলেন, "জ্ঞান, যা দ্বারা সকল বিষয়ে সকল কিছু চালিত হয়" তা "ইচ্ছাকৃত ও অনিচ্ছাকৃত উভয় ক্ষেত্রেই তা জিউস (ঈশ্বর)" বলে গণ্য হত। প্লাতোর বিবেচনায় ঈশ্বর হলেন স্থপতি। প্রাচীন গ্রিসের বাইরে অনেক সংস্কৃতিতে সম্মানের সহিত শ্বরবাদ সম্পর্কিত কিছু মতবাদ রয়েছে। যাই হোক, "শ্বরবাদ" শব্দ দিয়ে বর্তমানে যা বুঝানো হয় তা ১৭শ শতাব্দীতে ইউরোপে, বিশেষ করে ব্রিটেনে, প্রাকৃতিক ধর্মতত্ত্ব বা মুক্তচিন্তার আন্দোলন বুঝাতে ব্যবহৃত হত।


title: শ্বরবাদ

text: বাইবেলের সমালোচনা বিষয়ক প্রারম্ভিক লেখনীতে, যেমন টমাস হবসের "লেভিয়াথান" ও স্পিনোজার "থিওলজিকো-পলিটিকাল ট্রিটিজ", এবং অন্যান্য অল্প-পরিচিত লেখক, যেমন রিচার্ড সিমন, ও আইজাক লা পেইরেরের লেখনী সমালোচনামূলক শ্বরবাদের উন্নয়নের ভিত শক্ত করেছে।


title: শ্বরবাদ

text: শ্বরবাদের গুরুত্বপূর্ণ পূর্বসূচনা ছিল চারবারির প্রথম লর্ড এডওয়ার্ড হারবার্টের (মৃ. ১৬৪৮) লেখনী। তাকে "ইংরেজি শ্বরবাদের জনক" বলা হয়, এবং তার বই "দে ভেরিতেত" (সত্যে, যা বহিঃপ্রকাশ, সম্ভাব্যতা, ও মিথ্যা থেকে ভিন্ন) (১৬২৪) ছিল শ্বরবাদ সম্পর্কিত প্রথম প্রধান লেখনী।


title: শ্বরবাদ

text: ধর্ম লোকে হারবার্ট পাঁচটি বিষয় বিশ্বাস করতেন


title: বাব আল-হারা

text: বাব আল-হারা (, ; "প্রতিবেশীর দরজা") হল আরব বিশ্বের অন্যতম বিখ্যাত ধারাবাহিক টিভি নাটক, যা আরবের এক কোটি দর্শক নিয়মিত দেখে থাকে। ধারাবাহিকে 1৯৩০ সালে ফরাসি শাসনাধীন থাকাকালে স্বাধীনতাকামী সিরিয়ার দামেস্কের কয়েকজন প্রতিবেশী পরিবারের নিত্যদিনের জীবনযাত্রা ও পারিবারিক ঘটনাকে দেখানো হয়েছে। আন্তঃপ্রজন্মের মিশ্র সংস্কৃতির ঘটনা হওয়ার কারণে আরব দেশের সকল ধর্মের মানুষের নিকট ধারাবাহিকটি জনপ্রিয় হয়ে ওঠে, যার সাফল্যের ধারাবাহিকতায় ২০১৬ পর্যন্ত পরপর এর আটটি মৌসুম র্নির্মাণ করা হয়। পরবর্তীতে ধারাবাহিকটির শুটিং দুবাইয়ে করার প্রস্তাব করা হলেও বহু সিরীয় এর প্রতিবাদ করেন, কেনোনা এতে ধারাবাহিকের সৃষ্ট চলমান ঐতিহ্যনির্ভর আবহে বিঘ্ন ঘটতে হতে পারে।


title: নেপালের ভাষাসমূহ

text: নেপালের ভাষাসমূহ হচ্ছে মূলত, ইন্দো-আর্য এবং তিব্বতি-বর্মীয় ভাষা পরিবারের, যা নেপালি মানুষের মাতৃভাষা।


title: অঙ্কপৃষ্ঠীয়

text: অঙ্কপৃষ্ঠীয় (সংস্কৃত "অঙ্ক" অর্থাৎ সম্মুখ ও "পৃষ্ঠ" অর্থাৎ পশ্চাৎ) অঙ্গ বলতে সেই সমস্ত অঙ্গকে বোঝায় যেগুলির সামনের ও পিছনের তল দুটির আকার ও গঠন পরস্পরের থেকে আলাদা হয়। এর অন্যতম উদাহরণ হল গাছের পাতা। যে সমস্ত অঙ্গ ভ্রূণাবস্থায় উৎপত্তির সময় পৃষ্ঠীয় তল থেকে কোশ বিভাজন শুরু হয়ে অঙ্কীয় তলে গিয়ে শেষ হয়।


title: অঙ্কপৃষ্ঠীয়

text: ক্ষেত্রবিশেষে সমগ্র জীবদেহের বর্ণনা দেওয়ার জন্যও অঙ্কপৃষ্ঠীয় কথাটি ব্যবহৃত হয়, যেমন চ্যাপ্টাকৃমি পর্বের প্রাণীদেহ অঙ্কপৃষ্ঠীয়ভাবে চ্যাপ্টা।


title: সংবাহী উদ্ভিদ

text: সংবাহী উদ্ভিদ বা ট্র্যাকিওফাইট (গ্রিক 'ট্র্যাকিয়া' বা নালি থেকে) বা উচ্চতর উদ্ভিদ বলতে উদ্ভিদকুলের একটি বিশাল গোষ্ঠীকে বোঝায় যাদের আজ অবধি নথিভুক্ত প্রজাতির সংখ্যা আনুমানিক ৩,০৮,৩১২টি। সাধারণভাবে জল ও খনিজ দ্রব্য সংবহনের জন্য এই সমস্ত স্থলজ উদ্ভিদের দেহে লিগনিন যুক্ত কলা জাইলেম থাকে। এছাড়া ফ্লোয়েম নামক লিগনিন বিহীন এক প্রকার কলাও থাকে সালোকসংশ্লেষ-জাত খাদ্য সারা উদ্ভিদদেহে সরবরাহ করার জন্য। জাইলেম ও ফ্লোয়েম একত্রে নালিকাবাণ্ডিল গঠন করে। সংবাহী উদ্ভিদের অন্তর্গত হল ক্লাব মস, হর্সটেল, ফার্ন, যাবতীয় ব্যক্তবীজী (কনিফার সমেত) ও গুপ্তবীজী উদ্ভিদ প্রজাতি। গোষ্ঠীটির বিজ্ঞানসম্মত নাম হল ট্র্যাকিওফাইটা ও ট্র্যাকিওবায়োন্টা।


title: মোবাশ্বের আলী

text: মোবাশ্বের আলি (১ জানুয়ারি ১৯৩১ - ৯ নভেম্বর ২০০৫) হলেন একজন বাংলাদেশী সাহিত্যিক।


title: মোবাশ্বের আলী

text: মোবাশ্বের আলী ১৯৩১ সালের ১ জানুয়ারি কুমিল্লা শহরের বাগিচাগাঁওয়ে জন্মগ্রহন করেন। তার পিতার নাম নেওয়াজেস আলী ও মাতার নাম নসিবুননেসা বেগম। তার পিত আইনজীবি ছিলেন। তিনি ব্রাহ্মণবাড়িয়া অন্নদা সরকারি উচ্চ বিদ্যালয় থেকে প্রবেশিকা, ১৯৪৮ সালে কুমিল্লা ভিক্টোরিয়া কলেজ থেকে উচ্চ মাধ্যমিক, ১৯৫১ সালে ঢাকা বিশ্ববিদ্যালয় থেকে বাংলা ভাষা ও সাহিত্য স্নাতক সম্মান এবং ১৯৫২ সালে স্নাতকোত্তর পাশ করেন। তিনি ভাষা আন্দোলনেও সরাসরি অংশগ্রহন করেন।


title: মোবাশ্বের আলী

text: ১৯৬৩ সালে ময়মনসিংহ নিবাসী খুরশিদা খাতুনকে বিয়ে করেন। তিনটি ছেলে সন্তানের মধ্যে ছোট ছেলে শিশু অবস্থায় মৃত্যুবরণ করেন, মেঝ ছেলে প্রতিবন্ধী এবং বড় ছেলে প্রফেসর ড. মুহাম্মদ মাহবুব।


title: মোবাশ্বের আলী

text: তিনি আজীবন শিক্ষক ছিলেন। ১৯৫৩ সালে তৎকালিন ময়মনসিংহ জেলা নেত্রকোনা কলেজে বাংলা বিভাগে অধ্যাপনা পদে কর্মজীবন শুরু করেন। ১৯৫৫ সালে যশোর এম.এম. কলেজ (মাইকেল মধুসূদন কলেজ)-এ বাংলা বিভাগে যোগদান করেন। ১৯৫৮ সারে কুমিল্লা ভিক্টোরিয়া কলেজের বাংলা বিভাগে যোগদান করে একটানা ২০ বছর চাকুরি করেছেন। পরে তিনি এ কলেজের বাংলা বিভাগের বিভাগীয় প্রধান হন। ভিক্টোরিয়া কলেজ থেকে উপাধ্যক্ষ হিসেবে খুলনা বি.এল. সরকারি কলেজে যোগদান করেন। ১৯৮১ সালে তিনি চট্টগ্রাম সরকারি মুহাম্মদ মহসীন কলেজে অধ্যক্ষ হিসেবে যোগদান করেন এবং ৩১ ডিসেম্বর ১৯৮৭ সালে চাকুরি থেকে অবসর গ্রহন করেন।


title: মোবাশ্বের আলী

text: শেষ জীবনে গবেষণা ও লেখালেখি করেই অতিবাহিত করেছেন।


title: মোবাশ্বের আলী

text: ছাত্রাবস্থা থেকে অধ্যাপনায় বিশ্ব-সাহিত্য-সংস্কৃতি চর্চা অব্যাহত রাখেন। 'সমকাল'-এ লেখা দিয়ে তার লেখক-জীবন শুরু। সিকান্দর আবু জাফরের অনুরোধে তার গ্রীক সাহিত্য আলোচনা ও অনুবাদের সূত্রপাত।


title: মোবাশ্বের আলী

text: বাংলাদেশের লেখক পরিচিতি


title: দবকা

text: দবকা (দোবোকা বা ডবকা নামে পরিচত ) শহরটি ভারতবর্ষের আসাম রাজ্যের কেন্দ্রস্থলে নগাঁও জেলাতে অবস্থিত একটি বাণিজ্যিক কেন্দ্রস্থল।


title: দবকা

text:
ভারতীয় আদমশুমারি:- দবকার জনসংখ্যা ছিল ১১,০৪৩। পুরুষদের জনসংখ্যা ৫১%
এবং অপরপক্ষে মহিলাদের হার ৪৯%। দবকার সাক্ষরতার হার ৮৫% যা জাতীয় গড় ৬৬.৫% - এর তুলনায় অনেক বেশী :
পুরুষদের মধ্যে সাক্ষরতার হার ৮৮% এবং মহিলাদের মধ্যে এই হার ৭৯%। এই শহরের ৬ বছরের কম বয়সীদের জনসংখ্যা ১২% ।


title: দবকা

text: দবকা গড় সমুদ্রতল থেকে প্ৰায় ৬১ মিটার উচ্চতায় অবস্থিত


title: দবকা

text: ৩৬ নং জাতীয় মহাসড়ক দবকাকে নগাঁও এবং ডিমাপুর  শহরের সাথে যুক্ত করেছে।


title: দবকা

text: চারিদিকেতে বেষ্টিত পাহাড় শহরটিকে আসামের সুন্দর শহরে পরিণত করেছে।


title: দবকা

text: দবকার সংস্কৃতি ঐতিহ্যগত উৎসব, খাদ্য, সঙ্গীত এবং নাটমন্দিরের একটি মিশ্রণ। শহরটি আসামের অন্যান্য শহরের তুলনায় আকার ও প্রাচুর্যে নানাবিধ খাদ্য, বিনোদন ও রাত্রি জীবনের সঙ্গে একটি মিশ্রিত এবং বিচিত্র জীবনধারা উপলব্ধি করায়। দবকার ইতিহাস সংস্কৃতির, ধর্মের এবং খাবার সহাবস্থানের বিচিত্র পরিসীমা একটি গুরুত্বপূর্ণ বাণিজ্যকেন্দ্র হিসেবে শহরে নেতৃত্বাধীন হয়েছে। ব্রিটিশ আমল থেকেই আসামের সর্বাঙ্গ থেকে মানুষদের অভিপ্রয়াণের কারণে শহরটির সংস্কৃতির একটি অনন্য মিশ্রণ। হিন্দুদের একটি উল্লেখযোগ্য সংখ্যার সাথে এখানকার বাসিন্দাদের সংখ্যাগরিষ্ঠ মুসলমান । দবকার বাসিন্দারা উভয় পাশ্চাত্য এবং ভারতীয় উৎসব উদযাপন করে। শহরটির কিছু জনপ্রিয় উৎসবের মধ্যে রয়েছে দীপাবলী, দোল, ঈদ, বড়দিন, নবরাত্রি, গুড ফ্রাইডে, বিহু, মহরম, দুর্গাপূজা এবং মহাশিবরাত্রি।


title: দবকা

text: হোজাই পর দোবোকা মধ্যপ্রাচ্যের দেশগুলোতে আন্তর্জাতিক আগর রপ্তানির ক্ষেত্রে একটি প্রযুক্তিগত শহর এবং ব্যাংকক, লাওস, সিঙ্গাপুরের মতই দবকা আসামের উন্নত শহরের অন্যতম । শহরটি আসামের সর্বোচ্চ মাথাপিছু আয় দিক থেকে দশম স্থান অর্জন করেছে। নিম্ন শ্রেণীর পরিবারের বেশিরভাগই ধান চাষ, গম চাষ, আখ চাষের সঙ্গে নিয়োজিত রয়েছেন। যদিও বিপুল পরিমাণের চাল উৎপাদনের তুলনায় অতি সামান্য জমি। নীচু পাহাড়ের অন্তরালে মাটির প্রাকৃতিক উর্বরতা উল্লেখযোগ্যভাবে চাষ উৎপাদনে গতিবৃদ্ধপ্রাপ্ত করে তুলে।


title: পুষ্পদন্ত

text: জৈনধর্মে পুষ্পদন্ত (সংস্কৃত: पुष्पदन्त) হলেন বর্তমান যুগের (‘অবসর্পিণী’) ৯ম তীর্থঙ্কর। তিনি সুবিধিনাথ নামেও পরিচিত। জৈন বিশ্বাস অনুসারে, তিনি একজন সিদ্ধ ও অরিহন্ত (সেই মুক্তাত্মা যিনি আত্মার সকল কর্ম ধ্বংস করেছেন) হয়েছিলেন।


title: পুষ্পদন্ত

text: পুষ্পদন্ত বা সুবিধিনাথ ছিলেন বর্তমান ‘অবসর্পিণী’ যুগের ৯ম তীর্থঙ্কর। জৈন বিশ্বাস অনুসারে, তিনি একজন সিদ্ধ ও অরিহন্ত (সেই মুক্তাত্মা যিনি আত্মার সকল কর্ম ধ্বংস করেছেন) হয়েছিলেন।


title: পুষ্পদন্ত

text: কাকন্দির (অধুন্দ খুখুন্দু, দেওরিয়া, উত্তরপ্রদেশ) ইক্ষ্বাকু রাজবংশের রাজা সুগ্রীব ছিলেন পুষ্পদন্তের পিতা এবং রানি রমা ছিলেন তাঁর মাতা। বিক্রম সম্বৎ অনুসারে মাঘ কৃষ্ণা পঞ্চমীর দিন তাঁর জন্ম হয়েছিল। পুষ্পদন্ত ঋষভনাথ প্রতিষ্ঠিত চতুর্মুখী জৈন সংঘ পুনঃপ্রতিষ্ঠা করেন। তাঁর প্রতীক হল কুমির, মল্লি বৃক্ষ, অজিত যক্ষ, মহাকালী (দিগম্বর) ও সুতারকা (শ্বেতাম্বর) যক্ষিণী।


title: হিদার নাইট

text: হিদার ক্লেয়ার নাইট (; জন্ম: ২৬ ডিসেম্বর, ১৯৯০) রোচডেলে জন্মগ্রহণকারী বিশিষ্ট ইংরেজ প্রমিলা ক্রিকেটার। ইংল্যান্ড মহিলা ক্রিকেট দলের পক্ষে আন্তর্জাতিক ক্রিকেটে অংশ নিচ্ছেন। বর্তমানে জাতীয় দলের অধিনায়কের দায়িত্বে রয়েছেন। দলে তিনি মূলতঃ ডানহাতি ব্যাটসম্যান হিসেবে খেলে থাকেন। এছাড়াও মাঝেমধ্যে ডানহাতে মিডিয়াম পেস বোলিং করে থাকেন হিদার নাইট।


title: হিদার নাইট

text: ডেভনের প্লাইমাউথে রাষ্ট্র নিয়ন্ত্রিত মাধ্যমিক বিদ্যালয় প্লাইমস্টক স্কুলে অধ্যয়ন করেন। কেমব্রিজ বিশ্ববিদ্যালয়ে প্রাকৃতিক বিজ্ঞান বিষয়ে অধ্যয়নের আমন্ত্রণবার্তা পেলেও তিনি তা ফিরিয়ে দেন ও ক্রিকেটের দিকেই মনোনিবেশ ঘটান। পরবর্তীকালে অবশ্য কার্ডিফ বিশ্ববিদ্যালয়ে জৈব চিকিৎসা বিজ্ঞানে ভর্তি হয়েছিলেন।


title: হিদার নাইট

text: নিজ এলাকা ডেভনে ডায়মন্ডসের পক্ষে কাউন্টি ক্রিকেটে চমৎকার ব্যাটসম্যানরূপে নিজেকে মেলে ধরেন। পাশাপাশি রুবিজ ও ইংল্যান্ড একাডেমি মহিলাসহ ইংল্যান্ড মহিলা দলে খেলেন তিনি। কাউন্টিতে ২০০৮ ও ২০০৯ সালে যথাক্রমে ৩৯০ ও ৬২২ রান তুলে সর্বোচ্চ রান সংগ্রাহক হন।


title: হিদার নাইট

text: নাইট ক্লাব ক্রিকেটে ডেভন ক্রিকেট লীগে প্লাইমস্টক ক্রিকেট ক্লাবে খেলেন। সেখানে তিনি প্রথম একাদশের পক্ষে ব্যাটিং উদ্বোধনে নামতেন। কোল্টস প্রশিক্ষণ শিবিরে ৮ বছর বয়সে উপস্থিত থাকতে শুরু করেন এবং প্লাইমস্টকের যুব পদ্ধতিতে অগ্রসর হতে থাকেন।


title: হিদার নাইট

text: ২০১০ সালে ভারত সফরে আসা আঘাতপ্রাপ্ত সারাহ টেলরের পরিবর্তে তার স্থলাভিষেক ঘটে। ১ মার্চ তারিখে মুম্বইয়ে অনুষ্ঠিত ৫ম ওডিআইয়ে তার অভিষেক হয়। খেলায় তিনি ৪৯ রান তোলেন। ২০১০ সালে দলের সাথে শ্রীলঙ্কা সফরে যান। ২২ নভেম্বর কলম্বোয় অনুষ্ঠিত সিরিজের ২য় টুয়েন্টি২০ খেলায় তার অভিষেক ঘটে। এরপর জানুয়ারি, ২০১১ সালে সিডনির ব্যাংকসটাউন ওভালে স্বাগতিক অস্ট্রেলিয়ার বিপক্ষে একমাত্র টেস্টে তার অভিষেক ঘটে।


title: হিদার নাইট

text: এপ্রিল, ২০১৪ সালে ইসিবির কেন্দ্রীয় চুক্তির ১৮ খেলোয়াড়ের একজনরূপে মনোনীত হন।


title: হিদার নাইট

text: মহিলাদের ইউকে ক্রিকেট রেঞ্জ ব্যাপকভাবে বিস্তারের লক্ষ্যে প্রতিষ্ঠা করেন। যুক্তরাজ্যের সর্বত্র মহিলাদের ক্রিকেট বিস্তারে এসএম পিন্টুর সাথে ও ক্রিকেট ডিয়েল ডাইরেক্ট একযোগে কাজ করছে।


title: দক্ষিণ চীন সাগর

text: দক্ষিণ চীন সাগর () হল প্রশান্ত মহাসাগর এর অংশ।এই সাগরের চারি পাশে অবস্থিত দেশ গুলি হল - চীন, তাইওয়ান, ফিলিপাইন্স, ব্রুনাই, মালয়েশিয়া, ইন্দোনেশিয়া, সিঙ্গাপুর, ভিয়েতনাম। দক্ষিণ চীন সাগরের মোট ক্ষেত্রফল হল ৩৫,০০,০০০ বর্গকিলোমিটার। এই সাগরে বিশ্বের এক-তৃতীয়াংশ পণ্য বাহী জাহাজ চলাচল করে ফলে এই সাগর ভূ-রাজনীতির ক্ষেত্রে গূরুত্ব পূর্ণ।


title: দক্ষিণ চীন সাগর

text:
সাগরের দক্ষিণ প্রান্ত হল সিঙ্গাপুর ও মালাক্কা প্রনালি এবং উত্তর প্রন্ত হল চীন ও তাইওয়ান এর পূর্ব দিকে ফিলিপিন্স,ব্রুনাই ও পশ্চিমে ভিয়তনাম।অনুমান করা হয় এই সাগরটি ৪৫ মিলিওন বছর আগে সৃষ্টি হয়েছিল।এই সাগের পার্ল,মিন,জিউলেং,রেড,মেকোং,রাজাং প্রভৃতি নদী মিলিত হয়েছে।
দক্ষিণ চীন সাগর সম্পদে পরিপূর্ন। এখানে প্রচুর পরিমানে সামুদ্রিক মৎস আরহন করা হয়। এছাড়া এখানে মজুত রয়েছে প্রচুর খনিজ তেল ও প্রকৃতিক গ্যাস। এই খনিজ তেল ও প্রাকৃতি গ্যাস সাগরটিকে সম্পদে পরিপূর্ন করে তুলেছে।


title: দক্ষিণ চীন সাগর

text: সাগরটিতে মজুত প্রাকৃতিক গ্যাস ,খনিজ তেল ও বিশ্বের এক-তৃতীয়াংশ জাহাজ চলাচলের কারনে সাগরটি ভূরাজনীরির কেন্দ্রবিন্দুতে পরিনত হয়েছে।এছাড়া চীনের সঙ্গে বিভিন্ন দেশের জল সীমার বিরধ বর্তমান এই সাগরকে কেন্দ্র করে।


title: কল্পসূত্র

text: কল্পসূত্র (সংস্কৃত: कल्पसूत्र) হল একটি জৈন ধর্মগ্রন্থ। এই গ্রন্থে জৈন তীর্থঙ্করদের জীবনী পাওয়া যায়। তীর্থঙ্কর পার্শ্বনাথ ও মহাবীরের জীবনী এই গ্রন্থে বিশেষভাবে আলোচিত হয়েছে। সেই সঙ্গে মহাবীরের নির্বাণের বিস্তারিত বিবরণ দেওয়া হয়েছে।


title: কল্পসূত্র

text: ভদ্রবাহুকে এই গ্রন্থের রচয়িতা মনে করা হয়। জৈন বিশ্বাস অনুসারে, মহাবীরের নির্বাণ লাভের (প্রথাগত মত অনুসারে খ্রিস্টপূর্ব ৫৯৯ -৫২৭ অব্দ) দেড়শো বছর পর এই গ্রন্থটি রচিত হয়েছিল।


title: কল্পসূত্র

text: শ্বেতাম্বর সম্প্রদায়ের অন্তর্গত জৈন সাহিত্যের ছয়টি শাখার মধ্যে "কল্পসূত্র" গ্রন্থটিকে অন্যতম 'চেদসূত্র' মনে করা হয়। এই গ্রন্থে বিস্তারিত জীবনী আলোচিত হয়েছে। খ্রিস্টীয় ১৫শ শতাব্দীর মধ্যভাগ থেকে এই গ্রন্থ অবলম্বনে একাধিক পুথিচিত্র ও ক্ষুদ্রচিত্র অঙ্কিত হয়েছে। এই গ্রন্থের সবচেয়ে পুরনো যে কাগজে লিখিত পুথিগুলি পাওয়া যায়, সেগুলি খ্রিস্টীয় ১৪শ শতাব্দীতে পশ্চিম ভারতে লিখিত হয়েছিল।


title: কল্পসূত্র

text: জৈন সন্ন্যাসী ও সাধারণ গৃহস্থদের আট দিন ব্যাপী উৎসব পর্যুষণে এই গ্রন্থটি পঠিত ও অভিনীত হয়। জৈনধর্মে কেবল সন্ন্যাসীরাই এই গ্রন্থটি পাঠের অধিকারী। তাই এই গ্রন্থটির আধ্যাত্মিক মূল্য অত্যন্ত বেশি।


title: ব্রিটিশ ভারত মহাসাগরীয় এলাকা

text: ব্রিটিশ ভারোত মহাসাগোরীয় এলাকা হচ্ছে ব্রিটেন দ্বারা ওধিকৃত ভারত মহাসাগর এক দূরবর্তী দ্বীপপুঞ্জ। এই দ্বীপুঞ্জটি আফ্রিকা মহাদেশ এর অন্তর্গত। ১০০০টির বেশি দ্বীপ নিয়ে দ্বীপপুঞ্জটি গঠিত। দ্বীপগুলি খুবই ক্ষুদ্র। দ্বীপগুলির মধ্যে দিয়েগো গার্সিয়া সবচেয়ে বড় এবং এর আয়তন ৪৪ বর্গকিলোমিটার। দ্বীপপুঞ্জটির মোট আয়তন ৬০ বর্গকিমি। ২০০৬ সালের আদমশুমারিতে এলাকাটিতে মোট জনসংখ্যা ৪০০০। এর মধ্যে ২,২০০ জন মার্কিন সেনাবাহিনীর সদস্য। এখানে ব্রিটিশ ও মার্কিন বিমানবাহিনীর ঘাটি রয়েছে। এখানকার বিমান ঘাটি উপসাগরীয় যুদ্ধ ও আফগান যুদ্ধে ব্যবহৃত হয়েছিল।


title: খন্দকার আব্দুল মুত্তালিব

text: খন্দকার আব্দুল মুত্তালিব একজন বাংলাদেশী পদার্থবিজ্ঞানী এবং ফ্লোরিডা বিশ্ববিদ্যালয়ের অধ্যাপক।


title: খন্দকার আব্দুল মুত্তালিব

text: মুত্তালিব ১৯৫২ সালের ১ ডিসেম্বর জন্মগ্রহণ করেন। তিনি ঢাকা বিশ্ববিদ্যালয় থেকে পদার্থবিজ্ঞানে ১৯৭৫ সালে বিএসসি এবং ১৯৭৬ সালে এমএসসি ডিগ্রি অর্জন করেন। তিনি প্রিন্সটন বিশ্ববিদ্যালয় থেকে ১৯৮২ সালে পিএইচডি ডিগ্রি অর্জন করেন। তার পিএইচডি উপদেষ্টা ছিলেন পদার্থবিজ্ঞানে নোবেল বিজয়ী ফিলিপ ওয়ারেন অ্যান্ডারসন। তিনি ১৯৮২ থেকে ১৯৮৪ সাল পর্যন্ত শিকাগো বিশ্ববিদ্যালয়ের জেমস ফ্রাঙ্ক ইন্সটিটিউটে, ১৯৮৪ থেকে ১৯৮৬ সাল পর্যন্ত ব্রুকহ্যাভেন ন্যাশনাল ল্যাবরেটরীতে এবং ১৯৮৬ থেকে ১৯৮৭ সাল পর্যন্ত ইয়েল বিশ্ববিদ্যালয়ে ডক্টরেটোত্তর গবেষণা করেন। তিনি ১৯৮৭ সালে ফ্লোরিডা বিশ্ববিদ্যালয়ের পদার্থবিজ্ঞান বিভাগে সহকারী অধ্যাপক হিসেবে যোগদান করেন। তিনি ১৯৯২ সালে সহযোগী অধ্যাপক এবং ২০০০ সালে অধ্যাপক পদে উন্নীত হন।


title: খন্দকার আব্দুল মুত্তালিব

text: ড. মুত্তালিবের ৮০টি প্রকাশনা আছে।


title: ১৯৯৩ সালের বাংলাদেশী চলচ্চিত্রের তালিকা

text: ১৯৯৩ সালে বাংলাদেশে মুক্তিপ্রাপ্ত চলচ্চিত্রের তালিকা।


title: আন্তর্জাতিক ক্রিকেটে মোহাম্মদ ইউসুফের শতরানের তালিকা

text: মোহাম্মদ ইউসুফ (ইসলাম ধর্ম গ্রহনের পূর্বে ইউসুফ ইউহোনা নামে পরিচিত ছিলেন) একজন পাকিস্তানী ক্রিকেটার এবং পাকিস্তান জাতীয় ক্রিকেট দল এর সাবেক অধিনায়ক।। তিনি শতরান করেছেন (১০০ বার তার অধিক রান) যথাক্রমে টেস্ট ক্রিকেটে ২৪টি এবং একদিনের আন্তর্জাতিক (ওডিআইয়ে) ১৫টি। ২০১২ সালের জুনের হিসাব অনুযায়ী, তিনি আন্তর্জাতিক ক্রিকেটে পাকিস্তানী খেলোয়াড় হিসেবে সর্বাধিক শতরানের মালিক। ২০১০ সালে কতিপয় একজন লেখকের ভাষ্যমতে তিনি সর্বকালের সেরা মিডল ব্যাটসম্যান হিসেবে আখ্যা প্রদান করেন, যদিও সেরা দলের বিপক্ষে এবং সবচেয়ে গুরুত্বপূর্ণ ম্যাচে প্রত্যাাশিত ফলাফল না করার প্রবণতা থাকা সত্ত্বেও এবং ওয়েস্ট ইন্ডিয়ান ক্রিকেটার ব্রায়ান লারার মতে, "শুধুমাত্র পাকিস্তানী ক্রিকেটের জন্য একটি আদর্শই নয়, বিশ্বজুড়ে যুব ক্রিকেটের জন্যও বটে"। ইউসুফ ২০০৩ সাল থেকে ২০১০ সাল পর্যন্ত পাকিস্তানী জাতীয় ক্রিকেট দলের অধিনায়ক হিসেবে প্রতিনিধিত্ব করেন। যেখানে তিনি ৯টি টেস্ট ম্যাচ এবং ৮টি একদিনের আন্তর্জাতিকের দায়িত্ব পালন করেন। ২০১২ সালের জুনের হিসাব অনুযায়ী, তিনি টেস্ট ক্রিকেটে এক বছরে সর্বাধিক রানের বিশ্ব রেকর্ড গড়েন, যেখানে তিনি ২০০৬ সালের মৌসুমে ১১টি টেস্ট ম্যাচে ১,৭৮৮ রান করেন। এছাড়াও তিনি ২০০৬ সালে ৯টি আন্তর্জাতিক শতরান করেন, যেটি অবশ্য এক বছরে জন্য বিশ্ব রেকর্ডের মাইলফলক। ২০০৭ সালে তিনি উইজডেন বর্ষসেরা ক্রিকেটার নির্বাচিত হন, ক্রিকেট বর্ষপঞ্জী উইজডে তাকে "স্মার্টনেস" উল্লেখ করেন এবং "রানের জন্য ব্যস্ত" ক্রিকেটার আখ্যায়িত করেন।


text: Notes


text: তথ্যসূত্র


title: ১৯৯৪ সালের বাংলাদেশী চলচ্চিত্রের তালিকা

text: ১৯৯৪ সালে বাংলাদেশে মুক্তিপ্রাপ্ত চলচ্চিত্রের তালিকা।


title: ১৯৯৫ সালের বাংলাদেশী চলচ্চিত্রের তালিকা

text: ১৯৯৫ সালে বাংলাদেশে মুক্তিপ্রাপ্ত চলচ্চিত্রের তালিকা।


title: নাসিরুল ইসলাম নাসির

text: নাসিরুল ইসলাম নাসির ইন্দো-বাংলা ও দক্ষিণ এশিয়া গেমসে স্বর্ণপদকপ্রাপ্ত বাংলাদেশের অন্যতম সেরা ফুটবল খেলোয়াড় এবং বাংলাদেশ জাতীয় ফুটবল দলের সাবেক সহ-অধিনায়ক।


title: নাসিরুল ইসলাম নাসির

text: নাসিরুল ইসলাম নাসির ১৯৮৮ সালের ১০ আগষ্ট চাঁপাইনবাবগঞ্জ শহরের রামকৃষ্ণপুর মহল্লায় জন্মগ্রহণ করেন। তিনি নবাবগঞ্জ উচ্চ বিদ্যালয় (টাউন হাই স্কুল) থেকে কৃতিত্বের সাথে এস.এস.সি পাশ করেন এবং এই স্কুল থেকে ইন্টার স্কুল গেমস এ অংশগ্রহণের মাধ্যমে ফুটবল খেলা শুরু করেন।


title: নাসিরুল ইসলাম নাসির

text: চাঁপাইনবাবগঞ্জ জেলা ক্রীড়া সংস্থার হয়ে জেলা-বিভাগীয় পর্যায়ে এবং ২০০২ সালে অনূর্ধ্ব ১৪ জাতীয় দলের মধ্য দিয়ে ফুটবল ক্যারিয়ার শুরু করেন। এরপর অনূর্ধ্ব ১৭, অনূর্ধ্ব ১৯, অনূর্ধ্ব ২০, অনূর্ধ্ব ২৩ এবং ২০০৭ সালে মূল জাতীয় দলে তাজিকিস্তান এর বিপক্ষে খেলার মাধ্যমে তিনি ফুটবলার হিসেবে দেশব্যাপি খ্যাতি অর্জন করেন। ২০০৬ সালে ইন্দো-বাংলা গেমস এবং ২০১০ সালে দক্ষিণ এশিয়া এস.এ গেমসে স্বর্ণপদক অর্জন করে আন্তর্জাতিক পর্যায়ে খ্যাতি লাভ করেন। ২০০৮ সালে তিনি বাংলাদেশ জাতীয় ফুটবল দলের সহ-অধিনায়কের দায়িত্বও পালন করেন। জাতীয় ফুটবল দলের হয়ে ১৭ টি দেশে বাংলাদেশের প্রতিনিধিত্ব করেছেন। বিভিন্ন ক্লাব এর পক্ষে এ পর্যন্ত মোট ৯টি শিরোপা এবং বাংলাদেশ প্রিমিয়ার লিগ ফুটবল ২০১০, ২০১১, ২০১২ সালে তিন দলের (শেখ জামাল, আবাহনী, শেখ রাসেল) হয়ে হ্যাট্রিক শিরোপা জয় করেন তিনি। সর্বশেষ ২০১২ সালে এক বছরে শেখ রাসেল ক্লাব এর পক্ষে প্রিমিয়ার লীগ, ফেডারেশন কাপ ও স্বাধীনতা কাপসহ ট্রিপল চ্যাম্পিয়ন হয়ে বাংলাদেশ ফুটবলে এক অনন্য রেকর্ড গড়েন।


title: আসামের বিধানসভা কেন্দ্রসমূহের তালিকা

text:
৭ এপ্রিল ১৯৩৭ সালের সূচনাতে আসাম বিধানসভার সমষ্টির সংখ্যা ছিল ১০৮। ১৯৫৭ সালে তা ১০৫ পর্যায়ে নেমে আসে। ১৯৬২ সালে সমষ্টির সংখ্যা ১১৪ - তে বৃদ্ধি করা হয় এবং ১৯৭২ পর থেকে, তা ১২৬ হয়। ১৯৭৬ সাল,
৮ টি সমষ্টি তফসিলি জাতি প্রার্থীদের জন্য সংরক্ষিত হয়
এবং
১৬ টি সমষ্টি তফসিলি উপজাতিদের প্রার্থীদের জন্য সংরক্ষিত করা হয়। কামরূপ মেট্রো জেলার দিসপুর বিধানসভার সমষ্টি ৩.৫৩ লাখ ভোটার নিয়ে আসামের বৃহত্তম বিধানসভার সমষ্টি অধিকারী হয়।


title: আসামের বিধানসভা কেন্দ্রসমূহের তালিকা

text: নিম্নে আসাম বিধানসভার সমষ্টিসমূহের তালিকা দেওয়া হয়। এই তালিকাটি ১৯৭৬ সনের বিধানসভা সমষ্টির র্নির্ধারিত তালিকার   উপর ভিত্তি করে প্রস্তুত করা হয় :


title: শিলচর লোকসভা কেন্দ্র

text: শিলচর লোকসভা কেন্দ্র (ইংরেজি: Silchar Lok Sabha Constituency) উত্তর-পূর্ব ভারতের আসাম রাজ্যের ১৪ টি লোকসভা সমষ্টির মধ্যে অন্যতম।


title: শিলচর লোকসভা কেন্দ্র

text: শিলচর লোকসভা কেন্দ্র নিম্নলিখিত বিধানসভা খন্ডসমূহে সংগঠিত হয়েছে:


title: শিলচর লোকসভা কেন্দ্র

text: টীকা


title: শিলচর লোকসভা কেন্দ্র

text: ২০১৬ সালের ভারতীয় সাধারণ নির্বাচন ১৬তম লোকসভার গঠন লক্ষ্যে ভারতের মোট ৫৪৩ লোকসভা কেন্দ্রের সবকয়টির সংসদ সদস্যদের নির্বাচন করতে অনুষ্ঠিত হয়। নির্বাচনটি ৭ এপ্রিল থেকে ১২ মে পর্যন্ত নয়টি পর্বে চলে যা দেশের ইতিহাসে দীর্ঘতম নির্বাচন।


title: বিট্‌ঠল মন্দির, পণ্ঢরপুর

text: পণ্ঢরপুরের শ্রীবিট্‌ঠল-রুক্মিণী মন্দির (মারাঠি: श्री विठ्ठल-रूक्मिणी मंदिर) হল বিট্‌ঠল উপাসনার প্রধান কেন্দ্র। বিট্‌ঠল বা বিঠোবাকে কৃষ্ণ বা বিষ্ণুর একটি রূপ মনে করা হয়। রুক্মিণী বা রাখুমাই হলেন তাঁর পত্নী। এটি ভারতের মহারাষ্ট্র রাজ্যের সর্বাধিক পরিদর্শিত মন্দির। প্রতি বছর আষাঢ়ী একাদশী ও কার্তিকী একাদশী উপলক্ষ্যে বারকরী সম্প্রদায়ের অনুগামীরা তাঁদের বাড়ি থেকে পণ্ঢরপুর মন্দিরের উদ্দেশ্যে তীর্থযাত্রা করেন। এই যাত্রাকে দিন্ডি বলা হয়। তাঁরা বিশ্বাস করেন, পণ্ঢরপুরের ধারে চন্দ্রভাগা নদীতে স্নান করলে সব রকম পাপ থেকে মুক্ত হওয়া যায়। সকল ভক্তই বিঠোবা বিগ্রহের পাদস্পর্শ করার অধিকারী। ২০১৪ সালের মে মাসে, এই মন্দিরই প্রথম নারী ও অনগ্রসর শ্রেণির মানুষদের পুরোহিত হওয়ার জন্য এই মন্দিরে আমন্ত্রণ জানায়।


title: নাস্তিক চলচ্চিত্র উৎসব

text: নাস্তিক চলচ্চিত্র উৎসব হল প্রতিবছর আয়োজিত আমেরিকা তথা বিশ্বের প্রথম চলচ্চিত্র উৎসব যেখানে ফিচার ফিল্ম, পূর্ণদৈর্ঘ্য চলচ্চিত্র, স্বল্পদৈর্ঘ্য চলচ্চিত্র এবং বিশেষ সম্প্রদায়ের জন্য নির্মিত অ্যানিমেটেড ফিল্ম প্রদর্শিত হয়। ২০০৯ সালে শুরু হওয়া এই চলচ্চিত্র উৎসব স্থাপনা ডেভ ফিজরাল্ড, হাঙ্ক পেল্লিসিয়র ও বেরোনিকা চাটার দ্বারা হয়।


title: নাস্তিক চলচ্চিত্র উৎসব

text: সান ফ্রান্সিসকোর রক্সি থিয়েটারে সেপ্টেম্বর ২০১৩-তে আয়োজিত পঞ্চম বার্ষিক নাস্তিক চলচ্চিত্র সমাবেশে কিছু চলচ্চিত্র ও ঘটনা-সম্বন্ধিত বিষয়ের উপর শর্টফিল্ম ও পূর্ণদৈর্ঘ্য চলচ্চিত্র প্রদর্শিত হয়। এতে পূর্ণদৈর্ঘ্য চলচ্চিত্র "রিভিশনারিজ" ও ছিল যাতে বর্তমান সময়ের খ্রিস্টীয় ধর্মপ্রচারকদের ইতিহাস এবং তাদের প্রতি বাধাদানের প্রচেষ্টাকে দেখানো হয়েছে। বিক্রম গান্ধী দ্বারা নির্দেশিত "কুমার: দ্য ট্রু স্টোরি অব এ ফলস প্রফেট" (কুমার: এক নকল ধর্মগুরুর সত্যি কাহিনী) ফিল্মটি এক ভিন্ন সময়ের ভারতীয় আমেরিকানদের কাহিনী যাদেরকে হিন্দুধর্মের রীতিনীতিতে বড় করা হলেও ফিল্মটিতে দেখানো কারণগুলোর জন্য তাঁরা ধর্মের প্রতি আস্থা হারিয়ে ফেলে। এইসব কথা ভারতীয় আধ্যাত্মিক চিন্তাধারাযুক্ত পশ্চিমা মনীষীদের অনুভূতির বিপরীতে যায়।


title: মনোকামনা মন্দির

text:
নেপালের গোর্খা জেলায় অবস্থিত মনোকামনা মন্দির হিন্দু ধর্মের একটি অন্যতম শক্তিপীঠ বলে গণ্য করা হয়। মনের অভীষ্ট কামনা পূর্ণ করেন, এই অভিমতের প্রেক্ষিতে অধিষ্ঠাত্রী দেবীর নাম মনোকামনা রাখা হয়েছে। রাম শাহের রাণী স্বয়ং মনোকামনা দেবীর অবতার ছিলেন বলে জনবিশ্বাস আছে। দশহরায় দেবীর পূজার জন্য প্রচুর ভক্তসমাগম ঘটে। এখানে প্রতি অষ্টমী তিথিতে বলিদানের রীতি আছে। মনোকামনা দেবীর দর্শনে মনের সকল আকাঙ্ক্ষা পূর্ণ হয় এমন ধর্মীয় বিশ্বাস আছে।
এই মন্দির নেপালের গোর্খা জেলা মুখ্যালয় থেকে ১২ কি.মি. দক্ষিণ-পূর্বে অবস্থিত। সমুদ্রতল থেকে ১,৩০২ মিটার উচ্চতায় অবস্থিত এই মন্দিরটির দক্ষিণের দিকে মহাভারত ঝিল ও ছিম্কেশ্বরী ডাঁডার সাথে উত্তর দিকে অন্নপূর্ণা হিমালয় আর মনাস্লু হিমালয়ের শৃঙ্গ দেখা যায়। মন্দির প্রাঙ্গণ থেকে সূর্যোদয় ও সূর্যাস্তের মনোরম দৃশ্য উপভোগ করা যায়।


title: যৌন নির্বাচন

text: যৌন নির্বাচন হল প্রাকৃতিক নির্বাচন-এর একটি ধরন, যেখানে যে কোন একটি জৈবিক লিঙ্গবিশিষ্ট সদস্য অপর লিঙ্গের সদস্যকে মিলনের জন্য নির্বাচন (আন্তঃলিঙ্গীয় নির্বাচন) করে থাকে, এবং বিপরীত লিঙ্গের সদস্যদের কাছে প্রবেশাধিকার পাবার জন্য সমলিঙ্গের সদস্যদের সঙ্গে প্রতিদ্বন্দ্বিতা (অন্তঃলিঙ্গীয় নির্বাচন) করে থাকে। এই দুই ধরনের নির্বাচন মানে এই যে, একটি জনসংখ্যায় কিছু সদস্যদের অন্যান্যদের তুলনায় অধিক প্রাজননিক সাফল্য রয়েছে, যার কারণ তারা অধিক আকর্ষণীয় অথবা তারা অধিক আকর্ষণীয় সঙ্গীকে সন্তান জন্মদানের জন্য নির্বাচন করে থাকে। উদাহরণস্বরূপ, মধ্যে প্রজনন মৌসুমে ব্যাঙ্গেদের যৌন নির্বাচন ঘটে যখন পুরুষেরা জলের কিনারায় একত্রিত হয় এবং তাদের সঙ্গীকে আকর্ষণ করে ঘ্যাঙর ঘ্যাঙ ডাকতে থাকে। এরপর স্ত্রী ব্যাঙ উপস্থিত হয় এবং সবচেয়ে গভীর কণ্ঠবিশিষ্ট এবং শ্রেষ্ঠ এলাকার পুরুষকে নির্বাচন করে। সহজভাবে বলতে গেলে, পুরুষ প্রাণীরা প্রজননক্ষম স্ত্রী প্রাণীদের দলে বারংবার মিলন এবং একচেটিয়া প্রবেশাধিকারের মাধ্যমে সুবিধা নিয়ে থাকে। নারী প্রাণীরা সীমিত সংখ্যক সন্তান নিতে পারে এবং প্রজননে বিনিয়োগকৃত শক্তির বিনিময়কে তারা সর্বোচ্চ মাত্রায় নিয়ে যায়।


title: যৌন নির্বাচন

text: ধারণা করা হয়েছিল,  চার্লস ডারউইন এবং আলফ্রেড রাসেল ওয়ালেস সর্বপ্রথম এই ধারণাটির উৎপত্তি ঘটান যারা একে তাড়িত প্রজাত্যায়ন হিসেবে বর্ণনা করেন এবং বলেন যে বহু জীব তাদের বৈশিষ্ট্যগুলোর বিবর্তন ঘটিয়েছিল, যাদের কার্যপ্রণালী তাদের ব্যক্তিগত টিকে থাকার জন্য ক্ষতিকর ছিল, এবং তারপর ২০শ শতাব্দীর দিকে রোনাল্ড ফিশার এই মতবাদকে আরও বিকশিত করেন।


title: যৌন নির্বাচন

text: অত্যন্ত প্রতিযোগিতামূলক এই প্রাণিজগতে যৌন প্রজননের ব্যবস্থাপনা জীববিজ্ঞানের একটি অন্যতম প্রধান রহস্য হয়ে আছে কারণ অযৌন প্রজনন-এ যৌন প্রজনন অপেক্ষা অনেক দ্রুত বংশবৃদ্ধি করা যায় কারণ যৌন প্রজননের মত এদের ৫০% পুরুষ নয়, যারা কিনা একাকী প্রজনন করতে অক্ষম হয়ে থাকে। যাইহোক, ২০১৫ সালে প্রকাশিত একটি গবেষণা ইঙ্গিত করে যে, যৌন নির্বাচনের দ্বারা যৌন প্রজননের অধ্যবসায়কে ব্যাখ্যা করা যেতে পারে।.


title: শওকত আলী (ডেপুটি স্পিকার)

text: কর্নেল (অব.) শওকত আলী এমপি (জন্ম: ২৭ জানুয়ারি, ১৯৩৭) একজন বাংলাদেশী রাজনীতিবিদ এবং জাতীয় সংসদের প্রাক্তন ডেপুটি স্পিকার। তিনি বাংলাদেশ আওয়ামী লীগের একজন সদস্য ও মুক্তিযোদ্ধা।


title: শওকত আলী (ডেপুটি স্পিকার)

text: কর্ণেল (অব.) শওকত আলী এমপি ১৯৩৭ সালের ২৭ জানুয়ারি শরিয়তপুর জেলার নড়িয়া উপজেলাধীন লোনসিং বাহের দীঘিরপার গ্রামে জন্মগ্রহণ করেন। তাঁর পিতার নাম মুন্সী মোবারক আলী এবং মাতার নাম মালেকা বেগম।


title: শওকত আলী (ডেপুটি স্পিকার)

text: ১৯৬৯ সালে ঢাকা বিশ্ববিদ্যালয় থেকে এল.এল.বি ডিগ্রী লাভ করেন। তিনি ১৯৭৬ সালে বাংলাদেশ বার কাউন্সিলের সনদপ্রাপ্ত হন এবং ১৯৭৮ সালে সুপ্রীমকোর্ট বার এসোসিয়েশনের সদস্যপদ লাভ করেন।


title: শওকত আলী (ডেপুটি স্পিকার)

text: কর্নেল শওকত আলী ২৪ জানুয়ারি ১৯৫৯ তারিখে পাকিস্তান সেনাবাহিনীর অর্ডন্যান্স কোরে কমিশন লাভ করেন। পেশাগত দক্ষতা বিবেচনা করে তাঁকে করাচির নিকটবর্তী মালির ক্যান্টনমেন্টে অর্ডন্যান্স স্কুলের প্রশিক্ষক নিয়োগ করা হয়।


title: শওকত আলী (ডেপুটি স্পিকার)

text: তিনি রাষ্ট্র বনাম শেখ মুজিবুর রহমান এবং অন্যান্য মামলার (যা আগরতলা মামলা নামে সমধিক পরিচিত) ২৬নং অভিযুক্ত ছিলেন। ষাটের দশকে বঙ্গবন্ধু শেখ মুজিবুর রহমানের নেতৃত্বে সশস্ত্র পন্থায় বাংলাদেশকে স্বাধীন করার জন্য পাকিস্তান সশস্ত্র বাহিনীর বাঙালি অফিসার, সৈনিক, প্রাক্তন সৈনিক, বেসামরিক সরকারি কর্মকর্তা ও চাকুরিজীবী, ব্যবসায়ী রাজনৈতিক নেতা-কর্মীর সমন্বয়ে যে বিপ্লবী পরিষদ গঠিত হয়েছিল, কর্নেল শওকত আলী (তৎকালীন ক্যাপ্টেন) তার সদস্য ছিলেন। তিনি উক্ত মামলায় মালির ক্যান্টনমেন্ট থেকে ১০ জানুয়ারি ১৯৬৮ তারিখে গ্রেপ্তার হন। তিনি আগরতলা মামলার অভিযুক্ত হিসেবে ১৯৬৮-৬৯ সালে বঙ্গবন্ধুর সাথে প্রায় ১৩ মাস কারাগারে ছিলেন। ১৯৬৯ সালে বাঙালি জাতির ঐতিহাসিক গণ-বিস্ফোরণের মুখে পাকিস্তান সরকার মামলাটি প্রত্যাহার করতে বাধ্য হয়। বঙ্গবন্ধু এবং কর্নেল শওকত আলীসহ অভিযুক্তগণ ২২ ফেব্রুয়ারি ১৯৬৯ তারিখে ঢাকা ক্যান্টনমেন্টের বন্দীশালা থেকে মুক্তিলাভ করেন। এরপর পাকিস্তান সেনাবাহিনী থেকে ১৯৬৯ সালে তাঁকে বাধ্যতামূলক অকাল অবসর দেয়া হয়।


title: শওকত আলী (ডেপুটি স্পিকার)

text: তিনি ১৯৭১ সালে সক্রিয়ভাবে মুক্তিযুদ্ধে অংশগ্রহণ করেন। রণাঙ্গনে প্রিয় মাতৃভূমিকে রক্ষায় হানাদারবাহিনীর বিরুদ্ধে রেখেছেন রীরত্বপূর্ণ অবদান। প্রথমে মাদারীপুর এলাকার কমান্ডার ছিলেন। পরে ২ নম্বর সেক্টরের অধীনে সাব-সেক্টরের কমান্ডার তথা ফরিদপুর কোম্পানীর স্টুডেন্ট কোম্পানীর কমান্ডার এবং প্রশিক্ষণ কর্মকর্তা ছিলেন। তিনি মুজিবনগরস্থ সশস্ত্রবাহিনীর সদর দপ্তরের স্টাফ অফিসারের দায়িত্ব পালন করেন। মুক্তিযুদ্ধের পর বঙ্গবন্ধুর নির্দেশে বাংলাদেশ সেনাবাহিনীতে যোগদান করেন এবং বাংলাদেশ সেনাবাহিনীকে গড়ে তোলার ক্ষেত্রে গুরুত্বপূর্ণ অবদান রাখেন।


title: শওকত আলী (ডেপুটি স্পিকার)

text: ১৯৭৫ সালে বাংলাদেশের শত্রুদের দ্বারা বঙ্গবন্ধু শেখ মুজিবুর রহমান নিহত হওয়ার পর তাঁকে বাংলাদেশ সেনাবাহিনী থেকে পুণরায় অকাল অবসর দেয়া হয়। অবসরের সময় তিনি কর্ণেল পদে বাংলাদেশ সেনাবাহিনীর সদর দপ্তরে অর্ডন্যান্স সার্ভিসেসের পরিচালক (ডিওএস) ছিলেন।


title: শওকত আলী (ডেপুটি স্পিকার)

text: অতপর তিনি ১৯৭৭ সালে বাংলাদেশ আওয়ামী লীগে যোগদান করেন এবং ১৯৭৯ সালে বাংলাদেশ আওয়ামী লীগের কেন্দ্রীয় কার্যনির্বাহী সংসদের সদস্য নির্বাচিত হন।


title: শওকত আলী (ডেপুটি স্পিকার)

text: তিনি বঙ্গবন্ধু পরিষদের অন্যতম প্রতিষ্ঠাতা এবং এই সংগঠনের সভাপতিমণ্ডলীর সদস্য। প্রজন্ম-৭১ এর জন্মলগ্ন থেকে এই সংগঠনের সাথে ঘনিষ্ঠভাবে জড়িত এবং বর্তমানে এর প্রধান উপদেষ্টা। তিনি আফ্রো-এশীয় গণসংহতি সংস্থা (আপসো) এর কেন্দ্রীয় কমিটির সদস্য এবং বিশ্ব শান্তি পরিষদ বাংলাদেশ শাখার উপদেষ্টা পরিষদের সদস্য। তিনি মুক্তিযোদ্ধা সংহতি পরিষদের প্রতিষ্ঠাতা আহ্বায়ক ছিলেন এবং বর্তমানে এই সংগঠনের চেয়ারম্যান। তিনি ১৯৭৮ সালে তিন বছরের জন্য ঢাকা বিশ্ববিদ্যালয়ের সিনেট সদস্য নির্বাচিত হয়েছিলেন।


title: শওকত আলী (ডেপুটি স্পিকার)

text: কর্নেল শওকত আলী ১৯৭৯ সালে দ্বিতীয় জাতীয় সংসদের সদস্য নির্বাচিত হন এবং ত্রাণ ও পুনর্বাসন মন্ত্রণালয় সংক্রান্ত সংসদীয় স্থায়ী কমিটির সদস্য হিসেবে দায়িত্ব পালন করেন। উল্লেখ্য যে, দ্বিতীয় জাতীয় সংসদে তিনি আওয়ামী লীগ সংসদীয় দল তথা বিরোধী দলের হুইপ হিসেবে দায়িত্ব পালন করেন।


title: শওকত আলী (ডেপুটি স্পিকার)

text: ১৯৮২ সালের মে মাস থেকে ১৯৮৩ সালের সেপ্টেম্বর পর্যন্ত প্রায় ১৬ মাস স্বৈরাচারী শাসক হুসাইন মুহাম্মদ এরশাদের শাসনামলে কারাবরণ করেন।


title: শওকত আলী (ডেপুটি স্পিকার)

text: ১৯৯১ সালে পঞ্চম জাতীয় সংসদের সদস্য নির্বাচিত হন এবং বেসরকারি সদস্যদের বিল এবং বেসরকারি সদস্যদের সিদ্ধান্ত প্রস্তাব সম্পর্কিত কমিটির সভাপতি এবং নৌ-পরিবহণ মন্ত্রণালয় সংক্রান্ত সংসদীয় স্থায়ী কমিটির সভাপতি নির্বাচিত হন। এছাড়া ঐ সংসদে পিটিশন কমিটি, সরকারি হিসাব কমিটি এবং প্রতিরক্ষা মন্ত্রণালয় সংক্রান্ত সংসদীয় স্থায়ী কমিটির সদস্য নির্বাচিত হন।


title: শওকত আলী (ডেপুটি স্পিকার)

text: ২০০১ সালে অষ্টম সংসদে তিনি পুণরায় সদস্য নির্বাচিত হন, যেখানে তিনি প্রতিরক্ষা মন্ত্রণালয় সংক্রান্ত সংসদীয় স্থায়ী কমিটির এবং বেসরকারি সদস্যদের বিল এবং বেসরকারি সদস্যদের সিদ্ধান্ত প্রস্তাব সম্পর্কিত কমিটির সদস্য নির্বাচিত হন।


title: শওকত আলী (ডেপুটি স্পিকার)

text: ২০০৮ সালের ২৯ ডিসেম্বর তারিখে অনুষ্ঠিত সাধারণ নির্বাচনে নবম সংসদের সদস্য নির্বাচিত হন এবং ২০০৯ সালের ২৫ জানুয়ারী তিনি সর্বসস্মতিক্রমে বাংলাদেশ জাতীয় সংসদের ডেপুটি স্পিকার নির্বাচিত হন। তিনি ২২ মার্চ ২০১৩ হতে ৩০ এপ্রিল ২০১৩ পর্যন্ত জাতীয় সংসদের স্পিকারের দায়িত্ব পালন করেন।


title: শওকত আলী (ডেপুটি স্পিকার)

text: ২০০৩ সালে বিএনপি-জামাত জোট সরকারের সময় তাকে পূনরায় কারারুদ্ধ করা হয়।


title: শওকত আলী (ডেপুটি স্পিকার)

text: ৫ জানুয়ারি ২০১৪, তিনি পূনরায় দশম জাতীয় সংসদের সদস্য নির্বাচিত হন। বর্তমানে তিনি সরকারি প্রতিষ্ঠান সম্পর্কিত সংসদীয় স্থায়ী কমিটির সভাপতির দায়িত্ব পালন করছেন।


title: শওকত আলী (ডেপুটি স্পিকার)

text: তিনি রেড ক্রিসেন্ট সোসাইটি এবং বাংলা একাডেমীর আজীবন সদস্য। মুক্তিযুদ্ধে বিশেষ অবদানের জন্য আঞ্জু মোনোয়ারা মেমোরিয়াল ফাউন্ডেশন কর্তৃক ডক্টর মুহম্মদ শহীদুল্লাহ্ স্বর্ণপদকপ্রাপ্ত হন। দেশের প্রতি তাঁর অবদানের স্বীকৃতিস্বরূপ মাদার তেরেসা রিসার্চ কাউন্সিল কর্তৃক মাদার তেরেসা গোল্ডমেডেল লাভ করেন।


title: শওকত আলী (ডেপুটি স্পিকার)

text:
তিনি আগরতলা মামলার উপর বাংলায় “সত্য মামলা আগরতলা, ইংরেজীতে ‘আর্মড কোয়েস্ট ফর ইনডিপেন্ডেন্স’ এবং কারাজীবনের অভিজ্ঞতার ভিত্তিতে 'কারাগারের ডায়েরী’ শীর্ষক বইয়ের লেখক। ২০১২ সালে “বাংলাদেশের মুক্তির সংগ্রাম ও আমার কিছু কথা ।
২০১৬ সালে “গণপরিষদ থেকে নবম সংসদ” শিরোনামে আরেকটি তথ্যবহুল বই রচনা করেন।


title: আন্তঃলিঙ্গ

text: আন্তঃলিঙ্গ বা ক্লীবলিঙ্গ (), মানুষ এবং অন্যান্য প্রাণীর ক্রোমোজোম, কর্মক্ষম জননাঙ্গ, যৌন হরমোন অথবা গোপনাঙ্গসহ বিভিন্ন যৌন বৈশিষ্ট্যের সে সকল পার্থক্যকে বোঝাতে ব্যবহৃত হয়, যেগুলো জাতিসংঘের "অফিস অব দি হাই কমিশনার ফর হিউম্যান রাইটস" এর বর্ণনা অণুযায়ী "নারী বা পুরুষ দেহের যৌন দ্বিরূপতার ধারণার সঙ্গে পুরোপুরি মেলে না।" এই পার্থক্যগুলো হতে পারে যৌনাঙ্গের অস্পষ্টতা, এবং এক্সওয়াই-পুরুষ এবং এক্সএক্স-নারী ব্যতিরেকে অন্যান্য ক্রোমোজোমীয় জিনোটাইপ (জেনেটিক বৈশিষ্ট্য) এবং যৌন ফিনোটাইপ (বাহ্যিক বৈশিষ্ট্য) এর সমন্বয়। আন্তঃলিঙ্গকে পূর্বে উভলিঙ্গ বলা হত কিন্তু বর্তমানে উভলিঙ্গ শব্দটির ব্যবহার সীমিত হয়ে আসছে কারণ শব্দটিকে বিভ্রান্তিকর এবং অসম্মানজনক বলে বিবেচনা করা হয়। ২০০৬ সালে "ডিজঅর্ডার অব সেক্স ডেভলাপমেন্ট" (যৌন ক্রমবিকাশের বৈকল্য) হিসেবে আন্তঃলিঙ্গীয় বৈশিষ্ট্যের মেডিক্যাল সঙ্গায়ন প্রবর্তিত হয় যা প্রবর্তনের পর থেকেই যথেষ্ট সমালোচিত হয়েছে।


title: আন্তঃলিঙ্গ

text: সঙ্গম সাহিত্যে "পেডি" শব্দটি সে সকলকে বোঝাতে ব্যবহার করা হয় যারা আন্তঃলিঙ্গীয় অবস্থা নিয়ে জন্মেছে; এটি আরও বোঝায় "অন্দরলিঙ্গ" হিজড়াদের এবং বিভিন্নরকমের অন্যান্য হিজড়াদেরকে। ওয়ার্ন এবং রাজা দাবি করেন যে, আন্তঃলিঙ্গ এবং হিজড়াদের মাঝে তেমন কোন মিল পাওয়া যায় না এবং এসব দাবির বেশিরভাগই ভিত্তিহীন, কিন্তু প্রচলিত ভুল ধারণা আন্তঃলিঙ্গীয় সন্তান এবং নবজাতকদের "পিতামাতদের মাঝে ভীষণ আতঙ্কের জন্ম দেয়।"


title: আন্তঃলিঙ্গ

text: কুরআনে সূরা শুরার আয়াত (৪৯-৫০) এ নারী ও পুরুষের মিলিত রূপ হিসেবে আল্লাহর আশীর্বাদের একটি অংশস্বরূপ আন্তঃলিঙ্গকে উল্লেখ করা হয়েছে বলে মনে করা হয়, যা নিম্নরূপ: "৪৯) স্বর্গ ও পৃথিবীর কর্তৃত্ব তো আল্লাহরই; আর তিনি সৃষ্টি করেন যা তিনি ইচ্ছা করেন। তিনি যাকে ইচ্ছা কন্যা শিশু দান করেন এবং তিনি যাকে ইচ্ছা তাকে দান করেন পুত্র। (৫০) অথবা তাদেরকে পুত্র ও কন্যা উভয়ই দান করেন এবং যাকে ইচ্ছা বন্ধ্যা করেন। প্রকৃতপক্ষে, তিনিই তো সর্বজ্ঞ এবং ক্ষমতার অধিকারী।"


title: আন্তঃলিঙ্গ

text: ইসলামী আইনশাস্ত্রের পণ্ডিতগণ আন্তঃলিঙ্গের ব্যক্তিদের বাহ্যিক যৌনাঙ্গের উপর ভিত্তি করে তাদের মর্যাদা ও অধিকারের বিবরণ দিয়েছেন। তবে, আধুনিক ইসলামী আইনপণ্ডিতগণ তাদের যৌনতা নির্ধারণের জন্য ডাক্তারি ফলাফলকে বেঁছে নিচ্ছেন।  অন্যান্যদের মতই আন্তঃলিঙ্গ ব্যক্তিবর্গের সম্পত্তির অধিকার, বিপরীত লিঙ্গকে বিবাহের অধিকার এবং অন্যান্য সকল নারী পুরুষের মত জীবনযাপনের অধিকার রয়েছে। এই সকল আধিকার সাধারণত তারা সত্যিকার অর্থেই উভলিঙ্গ নাকি নকল উভলিঙ্গ তার উপর নির্ভরশীল।


title: আন্তঃলিঙ্গ

text: আন্তলিঙ্গ মানুষের সংখ্যা একে বোঝাতে ব্যবহৃত সংজ্ঞার উপর নির্ভর করে। মানবাধিকার প্রতিষ্ঠানগুলো ডাক্তারি তালিকায় আন্তলিঙ্গকে সমস্যা হিসেবে চিহ্নিতকরণের বিষয়টিকে যতদূর সম্ভব বাতিল করার দাবি জানিয়ে থাকে, তবে চিকিৎসাবিজ্ঞানে এই সংজ্ঞা এখনও ব্যবহার হচ্ছে। বর্তমানে-স্থগিত ইন্টারসেক্স সোসাইটি অব নর্থ আমেরিকার বক্তব্য এই যে:


title: আন্তঃলিঙ্গ

text: বিশেষজ্ঞ চিকিৎসায়, নবজাতকের লিঙ্গ (নারী বা পুরুষ) নিশ্চিত করতে সার্জারি করা হতে পারে। মানবাধিকার সংস্থার নজরদারির কারণে এই বিষয়টি সমালোচিত হয়ে থাকে।


title: আন্তঃলিঙ্গ

text: ব্ল্যাকলেস, ফস্টো-স্টারলিং এট অল. এর মতানুযায়ী, ১.৭ শতাংশ মানুষের জন্ম হয় আন্তঃলিঙ্গ হিসেবে। লিওনার্ড স্যাক্সের মতে, "আন্তলিঙ্গকে ঐ সকল শর্তে সীমাবদ্ধ রাখা উচিত যেগুলোতে ক্রোমোজোমের সেক্সের সঙ্গে ফিনোটাইপীয় সেক্সের কোন সঙ্গতি নেই, অথবা যার ফিনোটাইপ পুরুষ বা মহিলা হিসেবে চিহ্নিত করা সম্ভব নয়।", যা প্রায় ০.০১৮%। এই সংজ্ঞায় ক্লাইনফেল্টার সিনড্রোম এবং অন্যান্য অনেক বৈচিত্র্যকে বাদ দেয়া হয়েছে।


title: আন্তঃলিঙ্গ

text: কি কি অবস্থা বা বৈশিষ্ট্যের ফলে আন্তঃলিঙ্গ হয় অথবা আন্তঃলিঙ্গ হয় না, তা নিয়ে বহ মতপার্থক্য আছে, যা কিনা ব্যবহৃত সংজ্ঞাগুলোর উপর নির্ভর করে। বর্তমান মানবাধিকার সংস্থাভিত্তিক সংজ্ঞাগুলো যৌন বৈশিষ্ট্যের এক বিস্তৃত বৈচিত্র্য প্রদান করে, যা নারী বা পুরুষ দেহ হতে আলাদা। ২০১৫ সালে, কাউন্সিল অব ইউরোপ, এবং ইউরোপিয়ান ইউনিয়ন এজেন্সি ফর ফান্ডামেন্টাল রাইটস এবং ইন্টার-আমেরিকান কমিশন অন হিউম্যান রাইটস সেই সকল ডাক্তারি শ্রেণীবিন্যাস তালিকাগুলো পর্যালোচনার আহবান জানিয়েছিলেন  যেগুলোতে কোন প্রয়োজন ছাড়াই আন্তঃলিঙ্গ বৈশিষ্ট্যগুলোকে মেডিক্যালাইজ বা ডাক্তারিকরণ করা হয়েছে।


title: আফগানিস্তানে সময়

text: আফগানিস্তান মান সময় হচ্ছে আফগানিস্তানের দাপ্তরিক সময় । আফগানিস্তানে দিবালোক সংরক্ষণ সময় পালন করা হয় না।


title: আফগানিস্তানে সময়

text: আফগানিস্তানের আইএএনএ সময় অঞ্চল ডাটাবেসে সময় অঞ্চল "এশিয়া/কাবুল"।


title: আর্মেনিয়া মান সময়

text: আর্মেনিয়া মান সময় (AMT) আর্মেনিয়ায় ব্যবহৃত সময় অঞ্চল। আর্মেনিয়া মান সময় ইউটিসি থেকে ০৪ ঘণ্টা এগিয়ে . এখানে দিবালোক সংরক্ষণ সময় সমন্বয় করা হত - আর্মেনিয়া গ্রীষ্মকালীন সময় (AMST), যেটি ২০১২ সাল থেকে বন্ধ আছে।


title: নিউক্লিয়ন

text: রসায়ন ও পদার্থবিদ্যায় পরমাণুর নিউক্লিয়াস গঠনের অন্যতম উপাদান হল নিউক্লিয়ন। প্রতিটি পারমাণবিক নিউক্লিয়াস এক বা একাধিক নিউক্লিয়ন দিয়ে গঠিত হয় এবং নিউক্লিয়াস এক বা একাধিক ইলেকট্রন দ্বারা পরিবেষ্টিত থাকে। নিউক্লিয়ন দুই প্রকার: নিউট্রন ও প্রোটন। এই ভর সংখ্যা ও নিউক্লিয়নের সংখ্যা একই। তাই বেশিরভাগ ক্ষেত্রে নিউক্লিয়ন ব্যবহার না করে ভর সংখ্যা হিসাবেই ব্যবহার করা হয়।


title: আজারবাইজান মান সময়

text: আজারবাইজান মান সময় (AZT), আজারবাইজানে ব্যবহৃত সময়। এই মান সময় ইউটিসি থেকে ৮ ঘণ্টা এগিয়ে (). গ্রীষ্মকালীন সময় এখন ব্যবহৃত হয় না, কিন্তু ২০১৬ সাল পর্যন্ত এখানে সময় এক ঘণ্টা এগিয়ে গ্রীষ্মকালীন সময় চালু ছিল।.


title: বাহরাইন মান সময়

text: বাহরাইন মান সময় হচ্ছে (AST) (ইউটিসি+০৩:০০). বাহরাইন বর্তমানে গ্রীষ্মকালীন সময় পালন করে না।


title: ভূটান মান সময়

text: ভুটান মান সময় codice_1 ভুটানের সময় অঞ্চল. এটি ইউটিসি থেকে ৬ ঘণ্টা এগিয়ে (). Bhutan does not observe any Daylight saving time.


title: ভূটান মান সময়

text: আইএএনএ সময় অঞ্চল ডাটাবেসে সময় অঞ্চলে ভুটানের নাম এশিয়া/থিম্পু।


title: বাগমতী নদী

text: বাগমতী নদী () নেপালের কাঠমান্ডু উপত্যকার মাধ্যমে সঞ্চালিত হয় এবং পাতান থেকে কাঠমান্ডুকে আলাদা করেছে। এটা উভয় হিন্দু ও বৌদ্ধ উভয় ধর্মের লোকদের কাছে একটি পবিত্র নদী হিসেবে গণ্য। হিন্দুদের অনেক মন্দির এই নদীর তীরে অবস্থিত।


title: বাগমতী নদী

text: বাগমতী নদীকে নেপালের সভ্যতা ও নগরায়ণের উৎস হিসেবে বিবেচনা করা হয়। নদীটিকে বিনয়পিটকে ভাগ্যমুদা () এবং নন্দভাগা হিসেবে উল্লেখ করা হয়। এটিকে মজ্ঝিমনিকায়তে বাহুমতি () হিসেবেও উল্লেখ করা হয়েছে। ৪৭৭ সালের একটি খোদাই এবং পরবর্তীকালে গোপালরাজ বনশবালীতে নদীটিকে বাগবতি পারপ্রদেশে (वाग्वति पारप्रदेशे) হিসেবে বর্ণনা করা হয়েছে।


title: ব্রুনাইয়ে সময়

text: ব্রুনাই মান সময় সময় হচ্ছে "ব্রুনাই দারুসসালাম সময়" যেটি ইউটিসি থেকে ৮ ঘণ্টা এগিয়ে (). ব্রুনাই-এ বর্তমানে গ্রীষ্মকালীন সময় ব্যবহৃত হয় না।


title: কম্বোডিয়া মান সময়

text: কম্বোডিয়া মান সময় এবং দিবালোক সংরক্ষণ সময় পালন করে না।


title: কম্বোডিয়া মান সময়

text: কম্বোডিয়া এশিয় সময় অঞ্চল ICT – এবং সামরিক গলফ টাইম জোনে(G).


title: কম্বোডিয়া মান সময়

text: কম্বোডিয়ায় ১৯৯২ সালে ISO 8601 গৃহীত হয়।


title: ইরান মান সময়

text: ইরান মান সময় (IRST) বা ইরান সময় (IT) ইরানে ব্যবহৃত সময় অঞ্চল। ইরানের ইউটিসি সময় । ইরান মান সময় নির্দিষ্ট হয়েছে ৫২.৫ ডিগ্রি পূর্ব দ্রাঘিমা, ইরানি বর্ষপঞ্জী কর্তৃক ব্যবহৃত একই দ্রাঘিমা এবং এটি ইরানের দাপ্তরিক দ্রাঘিমাংশ।


title: ইরান মান সময়

text: ২০০৫ সাল থেকে ২০০৮ সাল পর্যন্ত ইরানের প্রেসিডেন্ট মাহমুদ আহমাদিনেজাদের নির্দেশে ইরানে দিবালোক সংরক্ষণ সময় পালন করা হয়নি। এটি ২০০৮ সালের ২১শে মার্চ থেকে পুনরায় চালু করা হয়।


title: ইরান মান সময়

text: আইএএনএ সময় অঞ্চল ডাটাবেসে ইরানের নাম এশিয়া/তেহরান।


title: ইরাকে সময়

text: ইরাক মান সময় ইউটিসি থেকে ৩ ঘণ্টা এগিয়ে (AST) (ইউটিসি+০৩:০০)। ইরাকে দিবালোক সংরক্ষণ সময় পালন করা হয় না।


title: জাপান মান সময়

text: জাপান মান সময় বা JST ( "Nihon Hyōjunji" or "Chūō Hyōjunji") জাপানের সময় অঞ্চল, যেটি ইউটিসি থেকে ৯ ঘণ্টা এগিয়ে অর্থাৎ । এখানে কয়েকবার আলোচনা হলেও দিবালোক সংরক্ষণ সময় চালু হয়নি। দ্বিতীয় বিশ্বযুদ্ধ চলাকালীন এই সময়কে "টোকিও মান সময়"ও বলা হত।


title: জাপান মান সময়

text: জাপানের মান সময় কোরীয় মান সময়, ইন্দোনেশীয় পূর্বাঞ্চল মান সময় এবং য়াকুতস্ক সময় একই।


title: জাপান মান সময়

text: জানুয়ারী ১৮৯৬ থেকে সেপ্টেম্বর ১৯৩৭ সাল পর্যন্ত জাপানে দুটি সময় অঞ্চল কার্যকর করা হয়েছিলঃ


title: জাপান মান সময়

text: অক্টোবর ১৯৩৭ সাল থেকে পশ্চিমাঞ্চলীয় ওকিনাওয়া এবং তাইওয়ানে কেন্দ্রীয় সময় অঞ্চলও ব্যবহৃত হচ্ছে-


title: জাপান মান সময়

text: আইএএনএ সময় অঞ্চল ডাটাবেস জাপানের নাম "এশিয়া/টোকিও"।


title: জাদু সংখ্যা (পদার্থবিজ্ঞান)

text: পারমাণবিক পদার্থবিদ্যায় একটি জাদু সংখ্যা হল (হয় প্রোটন বা নিউট্রন) এমন একটি সংখ্যা যেখানে নিউক্লিয়াসের সমস্ত কক্ষ পূর্ণ থাকে। সাতটি প্রচলিত জাদু সংখ্যা হল ২,৮,২০, ২৮,৫০,৮২ এবং ১২৬(ক্রম OEIS). যে সকল পরমাণুর নিউক্লিয়াসে জাদু সংখ্যক নিউক্লিয়ন থেকে তাদের ক্ষেত্রে বন্ধন শক্তি খুব বেশি এবং তারা সহজে বিভাজিত হয় না।


title: জর্দান মান সময়

text: জর্দান মান সময় (AST) (), এবং ১ ঘণ্টা এগিয়ে দিবালোক সংরক্ষণ সময় পালন করা হয়। বছরের একই সময়ে এই পরিবর্তন শুরু হয় না। দিবালোক সংরক্ষণ সময় শুরু হয় মার্চের শেষে বা এপ্রিলের শুরুতে এবং শেষ হয় অক্টোবরের শেষে।


title: সমকামিতা ও মনোবিজ্ঞান

text: বিগত শতাব্দীগুলোতে, মনোবিজ্ঞান ছিল সমকামিতাকে একটি স্বতন্ত্র দশা হিসেবে গবেষণা করার ক্ষেত্রে অন্যতম প্রধান পন্থা। বিংশ শতাব্দী জুড়ে, মনোবিজ্ঞানের সাধারণ মানদণ্ড অনুযায়ী রোগনির্ণয়ক আদর্শসমূহের পরিভাষায় সমকামিতাকে মানসিক অসুস্থতা হিসেবে দেখা হত। পরবর্তীতে গবেষণাগুলো যখন এই সিদ্ধান্ত সঠিক কিনা; তা পরীক্ষা করা শুরু করে; তারা এর সপক্ষে যথেষ্ট প্রমাণাদি হাজির করতে ব্যর্থ হয়। চিকিৎসাবিজ্ঞান, মানসিক স্বাস্থ্য এবং আচরণিক ও সামাজিক বিজ্ঞানের বহু অভিজ্ঞ বিশেষজ্ঞ একে মানসিক অসুস্থতা হিসেবে গ্রহণ করার মাঝে আবদ্ধ থাকেন। পরবর্তী বছরগুলোতে, অনেকেই এই সিদ্ধান্তকেই সঠিক বলে দাবি করতেন, এবং মানসিক অসুস্থতার ডিএসএম নির্দেশিকার সংজ্ঞায়নেও প্রচলিত প্রভাবশালী সামাজিক গ্রহণযোগ্যতা-ভিত্তিক বিশ্বাস, পুনর্বাসন সংস্থা ও অপরাধমূলক আইনি বিচার-সংস্থাগুলোর প্রভাব পরিলক্ষিত হয়।


title: সমকামিতা ও মনোবিজ্ঞান

text: ১৯৭০-র পর থেকে, বিশ্বজুড়ে বহু স্বাস্থ্য ও মানসিক স্বাস্থ্য বিশেষজ্ঞ এবং আচরণগত-সমাজবিজ্ঞান বিশেষজ্ঞ সমকামিতাকে মানব যৌন অভিমুখীতার একটি স্বাস্থ্যকর প্রকরণ হিসেবে দেখেন, যদিও কিছু বিশেষজ্ঞ একে অসুস্থতা হিসেবে বহাল রাখেন। ১৯৭৪ সালের অক্টোবরে অস্ট্রেলীয়া ও নিউজিল্যান্ডের মনোরোগ সংস্থা সমকামিতাকে অসুস্থতার তালিকা থেকে বাদ দিয়ে দেয়। এর কিছু মাস পরে মার্কিন মনোচিকিৎসক সমিতি মানসিক অসুস্থতা হিসেবে সমকামিতার সংজ্ঞাকে বাতিল করে। মার্কিন মনোচিকিৎসক সমিতির প্রতিনিধি কাউন্সিল ১৯৭৫ সালে এবং এরপর অন্যান্য স্বাস্থ্য ও মনস্তত্ব বিষয়ক বৃহত্তর সংস্থাগুলো উক্ত নতুন সংজ্ঞা অনুসরণ শুরু করে, যার মধ্যে বিশ্ব স্বাস্থ্য সংস্থা ১৯৯০ সালে মানসিক বিকৃতির তালিকা থেকে সমকামিতাকে বাতিল করে দেয়।


title: সমকামিতা ও মনোবিজ্ঞান

text: বর্তমান বিশেষজ্ঞদের মতে, সমকামিতা কোন মানসিক ব্যাধি নয়। কয়েক দশক ধরে গবেষণা ও ক্লিনিকের অভিজ্ঞতার ফলে প্রধান প্রধান স্বাস্থ্য ও মনোস্বাস্থ্য কেন্দ্রগুলো সিদ্ধান্তে উপনীত হয়েছে যে, এসব প্রবৃত্তি মানুষদের স্বাভাবিক যৌনতার একটি ভিন্ন প্রকরণ মাত্র। নারী ও পুরুষের মধ্যেকার সম্পর্কের মতোই সমলিঙ্গীয় সম্পর্কও স্বাভাবিক ও স্বাস্থ্যকর।


title: সমকামিতা ও মনোবিজ্ঞান

text: আলফ্রেড চার্লস কিনসে (১৮৯৪-১৯৫৬) একজন যৌনবিজ্ঞানী। তিনি কিনসে ইন্সটিউট ফর রিসার্চ ইন সেক্স, জেন্ডার এন্ড রিপ্রোডাকশন প্রতিষ্ঠা করেন। তিনি কিনসে স্কেল উদ্ভাবন করেন, যা যৌন অভিমুখিতাকে ০ থেকে ৬ ছকে শ্রেণিবিন্যাসিত করে। সেই ছকে ০ মানে সম্পুর্ণভাবে বিষমকামী এবং ৬ মানে সম্পুর্ণভাবে সমকামী। তার অন্বেষণ থেকে এটা দেখা যায়, যৌন অভিমুখিতায় বিশালরকমের বৈচিত্র্য আছে। কিনসে "পুরুষে যৌন আচরণ" (Sexual Behavior in the Human Male) এবং "নারীতে যৌন আচরণ" (Sexual Behavior in the Human Female) শিরোনামে বই লিখেন, যা একই সাথে তাকে করে বিতর্কিত এবং পৌঁছে দেয় খ্যাতির চূড়ায়। তৎকালীন সময়ে সমকামীদের প্রতিকূল পরিস্থিতির মধ্য দিয়ে যেতে হত। কিনসে বইতেই প্রথমবারের মত বর্ণনা করা হয়, সমকামিতা যতটুকু ভাবা হয় তারচেয়েও অধিক হারে সমাজে বিদ্যমান। প্রস্তাবনায় বলা হয়, এই আচরণ যৌনতারই একটি স্বাভাবিক অংশ।


title: সমকামিতা ও মনোবিজ্ঞান

text: সমকামিতা নিয়ে বৃহত্তর মনস্তত্ব বিষয়ক গবেষণাকে পাঁচ ভাগে ভাগ করা হয়েছে:


title: সমকামিতা ও মনোবিজ্ঞান

text: মনস্তাত্বিক এই গবেষণাগুলো সবসময় সমকামী ব্যক্তিদের উদ্দেশ্য করে হিংসামুলক কার্যক্রমকে প্রতিহত করতে সহায়ক হয়ে এসেছে, এই গবেষণাগুলো গুরুত্ববহন করেছে সাধারণ এলজিবিটি মানুষদের অধিকার আদায়ের ক্ষেত্রে।


title: সমকামিতা ও মনোবিজ্ঞান

text: সমকামিতার বিকাশের ব্যাখ্যা করার জন্য বহুবিধ তত্ত্ব এখন পর্যন্ত প্রস্তাবিত হয়েছে, তবে সমকামিতা কেন হয়, বা তার উৎস কী, তা নিয়ে এখন পর্যন্ত সুনির্দিষ্ট কোনও সার্বজনীন তত্ব নেই।


title: সমকামিতা ও মনোবিজ্ঞান

text: সমকামি বিরোধী এ মনোভাব এবং আচরণ ( যাকে মাঝে মাঝে 'হোমোফোবিয়া' বা 'হেটোরোসেক্সুয়াল' নামে অভিহিত করা হয়) মনস্তাত্ত্বিক গবেষণাগুলির একটি বিষয় হয়ে দাঁড়িয়েছে। এই ধরনের গবেষণাগুলোতে; সমাজে নারী সমকামীর তুলনায় পুরুষ সমকামীদের প্রতি যে বৈরী আচরণ সচরাচর পরিলক্ষিত হয়, তাই ফুটে উঠেছে। যারা সমকামীদের সাথে ব্যক্তিগত ভাবে পরিচিত নন, সমকামী-বিরোধী মনোভাব মুলত তাদের মধ্যেই দেখা যায়। সমকামী ও উভকামী ব্যক্তিরা নিজেদের যৌন অভিমুখিতা পরিবর্তনের জন্য যদি মনোথেরাপি নিতে যায়, তবে সমকামী হওয়া থেকে তাদের প্রতিহত করতে সমকামীতার প্রতি বিদ্বেষমুলক যেসব কথাবার্তা থেরাপিষ্টরা বলেন, তা এলজিবিটি মানুষদের মানসিক ঝুঁকির কারণ হয়ে উঠতে পারে। এক গবেষণায় দেখা গেছে যে, যেসব সমকামী থেকে বিভিন্ন তথ্য সংগ্রহ করা হয়েছে, সেসব সমকামীদের প্রায় অর্ধ শতাংশই তাদের যৌন অভিমুখিতার জন্য বেশিরভাগ সময় সমাজের পুরুষ দ্বারা (যেমন: তার পরিবারের পুরুষ সদস্য, তার পুরুষ বন্ধুবান্ধব বা পুরুষ প্রতিবেশী) মৌখিক বা শারীরিকভাবে সহিংসতার শিকার হয়েছিল, এই নিগ্রহের সাথে স্ট্রেস পরবর্তী বিভিন্ন লক্ষণ যেমনঃ হতাশা, উদ্বেগজনিত সমস্যা, রগচটা সমস্যা সহ নানা সমস্যা-একজন নিগৃহীত সমকামীতে দেখার উচ্চতর ঝুকি থাকে। গবেষকেরা দেখিয়েছেন, শিশুর যৌন অভিমুখিতা নিয়ে যেসমস্ত অভিভাবকেরা ঋণাত্মক চিন্তাধারণা পোষণ করেন, তাদের সন্তানেরা আত্মগ্লানিতে ভুগে এবং নারীদের প্রতি ঋণাত্মক চিন্তাজ্ঞাপন করে। এই ধরনের পিতামাতাদের তাদের সন্তানের সমকামিতার ব্যাপারে ওয়াকিবহাল হতে; তাদের সন্তানকে বুঝতে দীর্ঘ সময় লাগে।


title: সমকামিতা ও মনোবিজ্ঞান

text: উপরন্তু, গবেষণায় প্রস্তাবনা করা হয়েছে যে, "যেসব পরিবার তাদের পারিবারিক ঐতিহ্যগত মূল্যবোধ অনুসরণ করে, ধর্মীয় রীতিনীতি অনুসরণ করে, বিবাহ এবং সন্তানাদি থাকার প্রতি জোর দেয়, সেসব পরিবারের; উদার মনোভাবাপন্ন পরিবারের তুলনায় সমকামিতাকে গ্রহণ করার মানসিকতা কম দেখা যায়।" তবে আরো একটি গবেষণা থেকে দেখা গিয়েছে, এটি সর্বজনীন নয়। অর্থাৎ এর উল্টোটাও হতে পারে। উদাহরণস্বরূপ, চানা এটেনংফ এবং কোলেট ডাইয়েট কর্তৃক "এপিএ'র সাইকোলজি অফ রিলিজিয়ন অ্যান্ড স্পিরিচুয়ালিটি" (APA's Psychology of Religion & Spirituality) নামক জার্নালে একটি গবেষণা প্রকাশিত হয়। সেখানে দেখা গেছে যে; বেশ কিছু ধর্মীয় পরিবারের সদস্যরা তাদের কোনো সদস্যের ভিন্ন যৌন অভিমুখিতাকে ধর্মীয় মুল্যবোধ ও ধর্মীয় গ্রন্থ দ্বারাই স্বীকার বা সমর্থন করেছেন। যেমনঃ একজন ক্যাথলিক মা, তার সমকামী পুত্রের অভিব্যক্তি নিয়ে কথা বলতে গিয়ে বলেন, "স্রষ্টার সকল নির্দেশনার উর্ধ্বে যে নির্দেশনা আছে; তা হলো ভালোবাসা"। একইভাবে একজন মেথোডিস্ট মা তার সমকামী পুত্রের সাথে এ বিষয়ে কথা আলোচনা করতে গিয়ে যীশুকেই তথ্যসুত্র হিসেবে ব্যবহার করেছেন। তিনি বলেন, "আমি যীশুর বার্তা পড়ি, তার বার্তায় তিনি ভালোবাসার কথা বলেছেন, ক্ষমার কথা বলেছেন, এবং আমি মনে করি না, একজন মানুষকে কখনোই তার ভালোবাসার ন্যায় কাজের জন্য শাস্তি দেওয়া যায়।।" একই বক্তব্য প্রতিফলিত হয়েছে একজন ধার্মিক মরমন পিতার দ্বারা, তিনি বলেছেন, "যদি তুমি কাওকে ভালোবাসো, তাহলে সেটা স্বীকার করে নেওয়াই সবচেয়ে বেশি যৌক্তিক এবং সমাজের কোনো অধিকার নেই; এজন্য তাকে শাস্তির কাঠগড়ায় দাঁড় করানোর।"


title: সমকামিতা ও মনোবিজ্ঞান

text: মনস্তাত্ত্বিক গবেষণাগুলো সমকামী, উভকামী ব্যক্তির মানসিক স্বাস্থ্য নিয়ে পরীক্ষণ করেছে। গবেষকরা সমকামী ব্যক্তির হতাশা, মানসিক উদ্বেগ কেমন হয়, তা নিয়ে গবেষণা করেছেন। দেখেছেন এই সমস্ত সমস্যার ফলে তাদের খাদ্যভ্যাসে কোনো প্রভাব পরে কিনা।বিষমকামীদের তুলনায় সমকামী নারী-পুরুষ অথবা উভকামীদের মধ্যে আত্মহত্যা প্রবণতা অনেক বেশি দেখা যায়। সমকামী ও উভকামী পুরুষের তুলনায় উভকামী ও সমকামী নারীদের মধ্যে আত্মহত্যার উচ্চ প্রবণতা দেখা যায়।


title: সমকামিতা ও মনোবিজ্ঞান

text:
গবেষণাগুলো বিষমকামী ও সমকামীদের আত্মহত্যার প্রবণতার নিখুত পার্থক্য কেমন হতে পারে; তার চুড়ান্ত কোনো ফলাফল প্রদর্শন করতে সক্ষম হয় নি। একটি গবেষণা থেকে দেখা গিয়েছে সমকামী নারীদের বিষমকামীদের তুলনায় ০.৮-১.১ গুণ বেশি ও সমকামী পুরুষের বিষমকামীদের তুলনায় ১.৫-২.৫ গুণ বেশি আত্মহত্যার প্রবণতা দেখা যায়। এধরনের অসংখ্য পারিসংখ্যানিক উপাত্ত থাকলেও, আত্মহত্যার প্রবণতার হার সবচেয়ে বেশি দেখা গিয়েছে এরকম একটি পরিসংখ্যান থেকে দেখা গিয়েছে; সমকামী নারীরা; বিষমকামীদের তুলনায় ৪.৬ গুণ ও সমকামী পুরুষেরা বিষমকামীদের তুলনায় ১৪.৬ গুণ বেশি আত্মহননের পথ বেছে নেয়।
সমকামী নারী পুরুষের মধ্যে যারা আত্মহত্যা করতে চায়; তারা সমকামী বিদ্বেষী বিভিন্ন আচরণের শিকার হয়। দেখা যায়, যারা আত্মহত্যা করে না; তাদের তুলনায় আত্মহত্যা করতে ইচ্ছুক সমকামীরা অধিক বিচ্ছিন্নতা, একাকিত্ব, বৈষম্য ও পরিবার থেকে ত্যাজ্য; এরকম ঘটনার মধ্য দিয়ে যায়। আরেকটি গবেষনা থেকে দেখা গিয়েছে; যেসব সমকামীরা আত্মহননের পথ বেছে নেয়; তারা অধিক হারে (যৌন ক্রিয়ায়) নারীর ভূমিকা পালন করে। যারা অবিষমকামী পরিচয় তরুণ বয়সেই গ্রহণ করে; তাদের মধ্যে অনেকেই যৌন নির্যাতনের, মাদকাসক্তের শিকার হয়; বিভিন্ন আচরণগত কারণে গ্রেফতার হয়। একটি গবেষনা থেকে দেখা গিয়েছে নরওয়ের যেসব কিশোররা আত্মহত্যা করতে যায়; তাদের ক্ষেত্রে সুনির্দিষ্টভাবে বলে দেওয়া যায়; এই কিশোররা সমলিঙ্গে যৌনাচারণ করতে ইচ্ছুক। তবে তারা সমকামী এমনটা বলা যাবে না।তরলের ধর্ম তারল্য হওয়ায়, তা যে পাত্রে রাখা হয়, সে পাত্রের আকার ধারণ করে, অর্থাৎ তরল পদার্থ সময়ের সাথে তার আকার বদলায়, মানুষের ক্ষেত্রে যৌন অভিমুখিতা পরিবর্তিত হতে পারে বলেই, একে তারল্যের সাথে তুলনা করা হয়েছে।


title: সমকামিতা ও মনোবিজ্ঞান

text: মার্কিন মনস্তাত্বিক সংগঠন (APA) এবিষয়ে বিবৃতিতে বলে, "কেও কেও মনে করে, যৌন অভিমুখিতা সহজাত এবং সুনির্দিষ্ট, যাইহোক; যৌন অভিমুখিতা একজন মানুষের গোটা জীবন জুড়েই ক্রমান্বয়ে প্রকাশিত হতে পারে। আমেরিকার বৃহৎ বৃহৎ স্বাস্থ্য বিষয়ক সংগঠনের সাথে মিলিতভাবে মার্কিন মনস্তাত্বিক সংগঠন বিবৃতি দেয় "ভিন্ন ভিন্ন লোক জীবনের ভিন্ন ভিন্ন সময়ে বুঝতে পারে, তারা বিসমকামী, সমকামী, না উভকামী। মানসিক স্বাস্থ্য এবং আসক্তি নিরাময় কেন্দ্রের তথ্য মতে, "কিছু লোকের জন্য যৌন অভিমুখিতা সবসময়ের জন্য একই রকম থাকে, তবে কিছু মানুষের জন্য যৌন অভিমুখিতা তারল্যের ন্যায় সময়ের সাথে সাথে পরিবর্তিত হতে পারে। লিসা ডায়মণ্ডের "বয়ঃসন্ধি থেকে প্রাপ্তবয়স্ক- নারীর উভকামিতা" নামক গবেষণা থেকে এটা দেখা গিয়েছে যে, "সমকামি ও বিসমকামী নারীদের স্বভাব, আত্মপরিচয়ে অভিমুখিতার তারল্য দেখা যায়"।


title: সমকামিতা ও মনোবিজ্ঞান

text: এলজিবিটি পিতামাতা বলতে বুঝানো হয়, যখন লেসবিয়ান, গে, উভকামী এবং রুপান্তরকামী (এলজিবিটি) মানুষরা এক বা একাধিক সন্তানের প্রতি পিতামাতার ভূমিকা পালন করেন। এক্ষেত্রে তারা সেসব সন্তানের জৈবিক (মানে তারাই জন্মদিয়েছেন) অথবা অজৈবিক পিতামাতা হতে পারেন। সমকামী পুরুষরা গর্ভভাড়া, আন্তর্জাতিক বা স্থানীয় ভাবে সন্তান দত্তক নিয়ে, কোনো নারীর সাথে যৌন সম্পর্কে না জড়িয়ে সহপিতা হিসেবেও সন্তানের পিতা হতে পারেন। এলজিবিটি পিতামাতা গণ সিঙ্গেল পিতা অথবা মাতাও হতে পারেন।


title: সমকামিতা ও মনোবিজ্ঞান

text: যুক্তরাষ্ট্রের ২০০০ সালের আদমশুমারী অনুযায়ী, ৩৩ শতাংশ নারী সমকামী ও ২২ শতাংশ পুরুষ সমকামীর ১৮ বছরের নীচে অন্তত একটি সন্তান আছে, এমন তথ্য নথিবদ্ধ হয়। কিছু সন্তান জানেই না, তাদের পিতা অথবা মাতা এলজিবিটি সম্প্রদায়ভুক্ত, কিছু পিতা-মাতা তাদের সন্তানের কাছে নিজের অভিমুখিতার পরিচয় গোপন রাখতেই প্রত্যয়ী। কিছু দেশে এলজিবিটি মানুষের সন্তান পরিচর্যা ও তাদের সন্তান দত্তক নেওয়া বিতর্কিত। জানুয়ারী ২০০৮ এ ইউরোপীয় মানবাধিকার আদালত সমকামী দম্পতির সন্তান দত্তক নেওয়ার অধিকারের পক্ষে রায় দেয়। যুক্তরাষ্ট্রের ৫০ টি রাজ্যে এলজিবিটি মানুষ সন্তান দত্তক নিতে পারেন।


title: সমকামিতা ও মনোবিজ্ঞান

text: যদিও এটা মাঝেমাঝে বলা হয়, বিষমকামী দম্পতিরা মজ্জাগতভাবেই সমকামী দম্পতির তুলনায় ভালো পিতামাতা হয়ে থাকেন অথবা বিষমকামী দম্পতির তুলনায় সমকামী দম্পতির সন্তানেরা খারাপভাবে বড় হয়, কিন্তু এই ধরনের দাবী কোনোভাবে বৈজ্ঞানিকভাবে সমর্থিত নয়। সমলিঙ্গের পিতামাতা দ্বারা প্রতিপালিত শিশুরা যে বিষমকামীদের চেয়ে খারাপভাবে বড় হয় না, এরপক্ষেই উলটা প্রচুর গবেষনা প্রবন্ধ আছে। এই গবেষনাগুলোতে শিশুর শারীরিক, মানসিক, অনুভুতিগত এবং আচরণগত বিষয়ের উপর দৃষ্টি নিবদ্ধ করা হয়েছে। তারা এখানে শিশুর ক্ষতির কোনো ঝুকি দেখতে পাননি। কোনো গবেষনা এটা প্রমাণ করতে সমর্থ হয় নি, পিতামাতার লিঙ্গ কোনোভাবেই সন্তানের বেড়ে উঠার ক্ষেত্রে প্রভাব বিস্তার করতে পারে। গে, লেসবিয়ান অথবা উভকামী পিতামাতারা যদি বিষমকামী পিতামাতার চেয়ে সন্তান পালনে কম দক্ষ হয়; তবে তাদের প্রতিপালিত সন্তানের মধ্যে এই অদক্ষতার প্রমাণ দেখা যাবে। যা কখনোই এই গবেষনায় দেখা যায় নি।


title: সমকামিতা ও মনোবিজ্ঞান

text: নিউ ইয়র্ক বিশ্ববিদ্যালয়ের অধ্যক্ষ জুডিয়াখ স্টেচি বলেন “সামাজিক বিজ্ঞানের যে কোনো গবেষনার ক্ষেত্রে এমনটা খুব কমই দেখা যায়, গবেষকদের গবেষনা একে অপরের সাথে একমত পোষন করেছে। কিন্তু সমকামী দম্পতিরা পিতামাতা হিসেবে; সন্তানের প্রতি আচরণের ক্ষেত্রে কেমন হবেন; সে সংক্রান্ত গবেষণার সকল ফলাফল এক সরলরেখায় মিলিত হয়ে গেছে। দেখা গিয়েছে মার্কিন শিশুরোগ সংক্রান্ত একাডেমী এবং সমস্ত বৃহত্তর পেশাদার সংগঠন যারা শিশু স্বাস্থ্য বিষয়ে বিশেষজ্ঞ তারা বৈপ্লবিক ভাবে গে এবং লেসবিয়ান মানুষের পিতামাতা হওয়ার অধিকারের পক্ষে রায় দিয়েছে।" এইধরনের সংগঠনের মধ্যে আছে মার্কিন শিশুরোগ সংক্রান্ত একাডেমী, শিশু এবং কিশোরের বয়োসন্ধিকালীন মনোবিদ্যা একাডেমী, মার্কিন মনোরোগ সংগঠন, মার্কিন মনস্তাত্ত্বিক সংগঠন, মার্কিন মনোবিশ্লেষনী সংগঠন, সামাজিক কর্মীদের জাতীয় সংগঠন, মার্কিন শিশুর স্বাস্থ্য লীগ, নর্থ আমেরিকান কাউন্সিল, এবং কানাডিয় মনস্তাত্ত্বিক সংগঠন (সিপিএ)। কিছু ব্যক্তি এবং প্রতিষ্ঠান সিপিএর মনস্তাত্ত্বিক গবেষণার ফলাফলকে অপব্যখ্যা করায় এই সংগঠন উদ্বিগ্নতা প্রকাশ করেছে।


title: সমকামিতা ও মনোবিজ্ঞান

text: যুক্তরাষ্ট্রের বেশিরভাগ "মধ্যবিত্ত পরিবার আর সেই প্রথায় আটকে নেই; যেখানে বিবাহের পরে বাবা কাজের জন্য বাইরে যাবে, আর মা ঘরে বসে থাকবে এবং তাদের গর্ভ ও ঔরস জাত নিজ সন্তানকে মা ঘরে বসে বসে পালন করে বড় করবে।" ১৯৮০ সালের পর থেকে যুক্তরাষ্ট্রের কিশোররা প্রথাগত পরিবারের মত করে অপ্রথাগত পরিবারের সাথেও মানিয়ে নিতে সক্ষম।


title: সমকামিতা ও মনোবিজ্ঞান

text: বিষমকামী ব্যক্তিরা চাপ, সম্পর্ক, সমস্যা, সামাজিক কর্মে নিজেকে রাখতে সমস্যায় পরলে বিভিন্ন থেরাপি নিয়ে থাকে। সমকামী ব্যক্তিদের অনেকেই বিষমকামী ব্যক্তি হিসেবে জীবন ধারণের জন্য নিজের যৌন অভিমুখিতা পরিবর্তনের নিমিত্তে এরকম থেরাপি নিতে চায়। কিন্তু এই থেরাপি গুলো যারা বিষমকামী নয়, তাদের ক্ষেত্রে বিপজ্জনক ঝুঁকি তৈরী করতে পারে।


title: সমকামিতা ও মনোবিজ্ঞান

text: যৌন অভিমুখিতা যাই হোক না কেন, সম্পর্কের বিভিন্ন বিষয় নিয়ে দম্পতির মধ্যে আলোচনা হয়। কিন্তু এলজিবিটি সদস্যরা সমাজ কর্তৃক নিপীড়নের শিকার হতে হবে; এমন ভয়ে ভীত থাকে। ফলে সমকামী যুগলকে; বিষমকামীদের তুলনায় অতিরিক্ত ভাবে কিভাবে সমকামী বিদ্বেষীতাকে মোকাবিলা করা যায়, এবিষয় নিয়ে আলোচনা করতে হয়। স্বতন্ত্রভাবে অনেকেই যখন তার অভিমুখিতাকে প্রকাশ করে; তাকে বিভিন্ন সমস্যার সম্মুখীন হতে হয়। সমলিঙ্গের দম্পতির সামনে এমন কোনো সমলৈঙ্গিক জুটি নেই; যাকে তারা আদর্শ হিসেবে গ্রহণ করতে পারে এবং সেই আদর্শকে দৃষ্টান্ত হিসেবে ধরে নিজেদের সম্পর্ক নিয়ে নির্ভার থাকতে পারে। সমাজ কর্তৃক লিঙ্গ নির্ধারণের বিষয় নিয়ে বিষমকামী দম্পতির জন্য সমাজ দ্বারা কোনো জটিলতা তৈরী হয় না; কিন্তু সমকামী দম্পতিকে সমাজ অনেকসময় সরলভাবে গ্রহণ করে না; ফলে তাদের নানাবিধ জটিলতা মোকাবিলা করতে হয়।


title: সমকামিতা ও মনোবিজ্ঞান

text: অনেক সমকামীকে মিশ্র বিবাহের মধ্য (নিজে সমকামী জানা সত্ত্বেও বিষমকামীকে বিবাহ) দিয়ে যেতে হয়; যা তাদের মানসিক ভাবে পীড়িত করে। থেরাপি সমকামীদের তাদের সত্তা স্বীকার করতে কিছুটা সাহায্য করতে পারে। যদি কেও নিজেকে মন থেকে সম্পুর্ণভাবে সমকামী মনে করে, তবে তা বৈবাহিক সম্পর্কে সমস্যা তৈরী করে।


title: সমকামিতা ও মনোবিজ্ঞান

text: সমকামী সত্তাকে স্বীকার করার মনোথেরাপি; মনোথেরাপিরই একটি অংশ। এই থেরাপি দ্বারা সমকামী মক্কেলকে, নিজের যৌন অভিমুখিতা স্বীকার করে নিতে উৎসাহ এবং সামাজিক চাপে পরে, নিজের অভিমুখিতা পরিবর্তন করে বিষমকামিতায় যেতে নিরুৎসাহিত করা হয়। মার্কিন মনস্তাত্ত্বিক সংগঠন (APA) এবং ব্রিটিশ মনোতাত্ত্বিক সংগঠন সমকামী সত্তাকে স্বীকার করে নেওয়া মনোথেরাপির নির্দেশিকা তৈরী করেছে। এই থেরাপি প্রদানকারী মনোঃচিকিৎসকেরা বিবৃতিতে বলেন, সমকামিতা বা উভকামিতা কোনো মানসিক অসুস্থতা নয়। তারা বিবৃতিতে বলে, নিজের সত্তাকে স্বীকার করে নেওয়ার মাধ্যমে তারা অন্য মানসিক অসুস্থতা উৎপত্তির ঝুঁকি থেকে মুক্তি পাবে।


title: সমকামিতা ও মনোবিজ্ঞান

text: এপিএ তাদের প্রস্তাবনায় বলেন, কেও যদি তাদের যৌন অভিমুখিতা পরিবর্তন করতে চায়, তাহলে থেরাপি বিশেষজ্ঞদের চিকিৎসা শুরুর পুর্বে এটা অনুসন্ধান করা প্রয়োজন, কেন সে অভিমুখিতা পরিবর্তন করতে চায়। যৌন অভিমুখিতা পরিচয় অনুসন্ধানের একটি উদাহরণ হলো যৌন পরিচয় থেরাপি।


title: সমকামিতা ও মনোবিজ্ঞান

text: যৌন অভিমুখিতার পরিচয়ের যে অনুসন্ধান, এই অনুসন্ধানের পথপরিক্রমায় ব্যক্তি তার সত্তা সম্বন্ধে পুনঃপরিচিত হয়। প্রকৃত মনোথেরাপি; অবিষমকামী ব্যক্তির অপর সত্তা; যাকে সে সমাজ থেকে লুকিয়ে রেখেছে, তা প্রকাশে উৎসাহিত করে। এর মাধ্যমে ব্যক্তি তার নিজ সম্বন্ধে জ্ঞাত হয়, তার পরিচয়ের প্রতি সে হয়ে উঠে আত্মবিশ্বাসী। এই ধরনের থেরাপি দৃঢ়প্রতিজ্ঞভাবে ব্যক্তির স্বীয় সত্তাকে প্রকাশে করে আত্মপ্রত্যয়ী। সমাজের নিয়ম নীতির বেড়াজালে যে বাঁধা তৈরী করা হয়েছে তা ভাঙতে মনোবল করে তুলে দৃঢ়প্রতিজ্ঞ।


title: সমকামিতা ও মনোবিজ্ঞান

text: মার্কিন মনোরোগ বিশেষজ্ঞ সংগঠন এই বিষয়ে বক্তব্যতে বলেছে: কনভার্সন থেরাপির মত থেরাপিগুলো অবিষমকামী ব্যক্তির জন্য নানাবিধ ঝুঁকি নিয়ে আসে। এই ধরনের থেরাপি নিলে অবিষমকামী ব্যক্তির উপর হতাশা, দুশ্চিন্তা, আত্ম-বিনাসী ভাবনা সহ বিভিন্ন আচরণ ভর করে। যারা এই ধরনের থেরাপি দেয়, তাদের প্রায়সয়ই সমকামীতার বিরুদ্ধে মনগড়া কথা বলতে হয়, থেরাপিষ্টরা সমকামী বিদ্বেষী বক্তব্য দিয়ে প্রভাবিত করার চেষ্টা করে অবিষমকামীদের। তাদের মনে পরোক্ষভাবে গেথে দেওয়ার চেষ্টা করা হয়, সমকামীরা কখনো সুখী হতে পারে না, সমাজ তাদের স্বীকার করবে না, এরুপ নানাবিধ প্রচারণা। অথচ একজন অবিষমকামী ব্যক্তি সমকামী, উভকামী হয়েও সুখী হতে পারে, নিজের মনোমত সঙ্গী বাছাই করেও সম্পর্কে সন্তুষ্ট থাকতে পারে; ইচ্ছাকৃতভাবেই এবিষয়গুলো এড়িয়ে যাওয়া হয়।" এসমস্ত কারণে, একজন অবিষমকামী ব্যক্তির মধ্যে তার যৌন অভিমুখিতার জন্য ভর করে রাজ্যের হতাশা।


title: সমকামিতা ও মনোবিজ্ঞান

text: মার্কিন মনস্তাত্ত্বিক সংগঠন সমকামিতা সংশ্লিষ্ট বিষয়াদিকে মানসিক সমস্যার তালিকা বা শ্রেণিবিন্যাস থেকে বাদ দিয়েছে। এই সংগঠন মনে করে, সমকামী, উভকামী মানুষ; তাদের প্রান্তিক যৌনতা সম্বন্ধে পর্যাপ্তভাবে জ্ঞাত না থাকায়; নিজের যৌন প্রবৃত্তি সম্পর্কে বৈজ্ঞানিক দৃষ্টিকোণ থেকে না জানার দরুন মানসিক পীড়ায় ভুগে থাকে।


title: সমকামিতা ও মনোবিজ্ঞান

text: মার্কিন কলেজ অব পেডিয়াট্রিক্স; যৌনতা নিয়ে যারা মনোকষ্টে ভুগে তাদের পরামর্শ বার্তায় এভাবেই বলে: "তুমি স্বাভাবিক মানুষ। সমকামিতা কোনো মানসিক রোগ নয়। মার্কিন মনস্তাত্ত্বিক সংগঠন, মার্কিন মনোরোগ সংগঠন এবং আমেরিকান একাডেমি অব পেডিয়াট্রিক্স এর মত সমস্ত বৃহত্তম মনোসংগঠন গুলো মনে করে, সমকামিতা কোনো অসুখ বা ব্যাধি (ডিসঅর্ডার) নয়। শুধুমাত্র যৌন প্রবৃত্তির একটি বহিঃপ্রকাশ। কেও জানে না, কী কারণে মানুষ সমকামী, উভকামী বা বিষমকামী হয়। অনেকগুলো ফ্যাক্টর এর পিছনে কাজ করে থাকতে পারে। কেও হয়তো জৈবিক কারণে সমকামী হয়, কেওবা মনস্তাত্ত্বিক কারণে। এই কার্য কারণ ব্যক্তি ভেদে ভিন্ন হতে পারে। বাস্তবতা হলো, কেও ইচ্ছাকৃতভাবে সমকামী, বিষমকামী বা উভকামী হতে পারে না।"


title: শিকারি (২০১৬-এর চলচ্চিত্র)

text: শিকারি ২০১৬ সালে মুক্তিপ্রাপ্ত বাংলাদেশ-ভারত যৌথ প্রযোজনায় নির্মিত চলচ্চিত্র। চলচ্চিত্রটি যৌথভাবে পরিচালনা করেছেন জাকির হোসেন সীমান্ত ও জয়দীপ মুখার্জী। জাজ মাল্টিমিডিয়া ও এসকে মুভিজের ব্যানারে আব্দুল আজিজ ও হিমাংশু ধানুকার যৌথভাবে প্রযোজনায় করেছেন। চলচ্চিত্রটিতে প্রধান চরিত্রে অভিনয় করেছেন শাকিব খান, শ্রাবন্তী চট্টোপাধ্যায় এবং সব্যসাচী চক্রবর্তী। এছাড়াও সহশিল্পী হিসেবে চলচ্চিত্রটিতে অমিত হাসান, খরাজ মুখোপাধ্যায়, সুপ্রিয় দত্ত এবং রাহুল দেব অভিনয় করেছেন। চলচ্চিত্রটির গানের অ্যালবাম এবং ব্যাকগ্রাউন্ড স্কোর ইন্দ্রদীপ দাসগুপ্ত রচনা করেছেন।।


title: শিকারি (২০১৬-এর চলচ্চিত্র)

text: কলকাতার একটি স্থানে হঠাৎ করে কিছু নিখোঁজ বাচ্চার লাশের কংকাল, হাড়গোড় খুঁজে পাওয়া গেল। এরপর সেই কেসের তদন্তের দায়িত্ব দেওয়া হলো জজ রুদ্র চৌধুরীর উপর। রুদ্র চৌধুরী একজন সৎ মানুষ ও আইনের প্রতি আস্থাশীল। ন্যায়বিচার প্রতিষ্ঠার জন্য তিনি সব কিছু করতে পারেন। তাই হত্যাকান্ডের মূল হোতা ভয় পেয়ে গেল যে তার গোমর ফাঁস হয়ে যেতে পারে! তাই নিজের মিশন ঠিক ঠাক রাখতে সে জজকে মেরে ফেলার সিদ্ধান্ত নিলো। কিন্তু ভারতের কোন কন্টাক্ট কিলারকে কাজটা দিলে ষড়যন্ত্রের ব্যাপারটা ফাঁস হয়ে যেতে পারে, এই ভয়ে জজকে মারা দায়িত্ব দেওয়া হলো বাংলাদেশের কন্ট্রাক্ট কিলার সুলতানকে। এই সুলতানের আসল নাম হচ্ছে রাঘব। ছোটবেলা থেকেই জজ বাবার অবাধ্য ছেলে রঘু ওরফে রাঘব। ঘটনাচক্রে একদিন বাবার হাতেই গুলি করে পালিয়ে যায় বাড়ি থেকে। এবার বন্ধুর মাকে খুন করে শুরু হয় তার কিলিং মিশন! সেখান থেকে পালিয়ে এসে পরে বাংলাদেশে। হয়ে ওঠে সুলতান। নিজেকে অপ্রতিরোধ্য করে তোলে সুলতান। টার্গেট কিলিংয়ে যার তুল্য আর কেউ নেই। কিন্তু জজকে শ্যূট করতে গিয়ে সে আবিস্কার করে যে এটা তার নিজের বাবা! এরপর কাহিনীর মোড় ঘুরে গেল! পিতাকে বাঁচানোর জন্য অভিনব কায়দায় জজের বাড়িতে বাবুর্চি হিসেবে আশ্রয় নেয় সুলতান। লোক দেখানো একের পর এক টার্গেট মিস চলতে থাকে। এদিকে আস্তে আস্তে বেড়িয়ে আসে ছোটবেলার রঘুর পরিচয়। নায়িকার কাছেই সবার আগে ধরা দেয় সুলতান। বাবার নিকট প্রচন্ড ঘৃণীত রাঘব তার আসল পরিচয় প্রকাশ করতে পারে না পিতার কাছে। এগোতে থাকে নায়ক-নায়িকার প্রেম আর বাড়তে থাকে কাহিনীর গভীরতা…


title: শিকারি (২০১৬-এর চলচ্চিত্র)

text:
শিকারি চলচ্চিত্রটির শুটিং তালিকা ২০১৫ সালের ১৬ই মার্চ শুরু করা হয়।
ছবির প্রথম পর্ব ১২ দিন ধরে কলকাতাতে ধারণ করা হয়।লন্ডন থেকে ছবির দ্বিতীয় পর্ব ধারণ করা হয়। এবং ছবির শেষ পর্ব ২৬ দিন ধরে ঢাকাতে ধারণ করা হয়। সম্পূর্ন ছবিটি ধারণ করা হয় ৪৮ দিনে। চিত্রগ্রহণের সময় কোলকাতায় নির্মাণ কলাকুশলীদের ধর্মঘটের কারণে ২ দিন স্থগিত রাখা হয়।


title: বিলি মিডউইন্টার

text: উইলিয়াম (বিলি) ইভান্স মিডউইন্টার (; জন্ম: ১৯ জুন, ১৮৫১ - মৃত্যু: ৩ ডিসেম্বর, ১৮৯০) গ্লুচেস্টারশায়ারের সেন্ট ব্রাইভেলসে জন্মগ্রহণকারী বিশিষ্ট আন্তর্জাতিক ক্রিকেটার ছিলেন। ইংল্যান্ড ক্রিকেট দলের পক্ষে চার টেস্ট ও অস্ট্রেলিয়ার পক্ষে আট টেস্টে অংশ নিয়েছেন বিলি মিডউইন্টার। দলে তিনি মূলতঃ অল-রাউন্ডার হিসেবে খেলেছেন। তবে ডানহাতে ব্যাটিংয়ের তুলনায় রাউন্ড আর্ম ডানহাতি মিডিয়াম বোলিংয়ে সফলতা পেয়েছেন তিনি। ক্রিকেট ইতিহাসে অসামান্য নজির স্থাপন করেন অস্ট্রেলিয়ার বিলি মিডউইন্টার, বিলি মারডক, জন ফেরিস, স্যামি উডস ও আলবার্ট ট্রট। তাঁরা প্রত্যেকেই ইংল্যান্ডের পক্ষে টেস্ট ক্রিকেটে অংশগ্রহণ করেছেন। একমাত্র ক্রিকেটার হিসেবে অস্ট্রেলিয়া ও ইংল্যান্ডের পক্ষ নিয়ে উভয় দেশের বিরুদ্ধেই খেলেছেন তিনি।


title: বিলি মিডউইন্টার

text: মার্চ, ১৮৭৭ সালে সর্বপ্রথম অনুষ্ঠিত টেস্টের মাধ্যমে অস্ট্রেলিয়ার সদস্যরূপে অভিষেক ঘটে তাঁর। নয় বছর বয়সে অস্ট্রেলিয়ায় অভিবাসিত হন ও নিজ জন্মভূমি ইংল্যান্ডের বিপক্ষে অংশগ্রহণ করেন তিনি। মেলবোর্নে অনুষ্ঠিত টেস্টে সফরকারী ইংল্যান্ডের বিপক্ষে প্রথম ইনিংসে তিনি পাঁচ উইকেট পেয়েছিলেন। ঐ টেস্টের প্রথম ইনিংসে ৭৮ রানে ৫ উইকেট দখল করেন তিনি। একই টেস্টে অন্য দুই খেলোয়াড় ইংল্যান্ডের আলফ্রেড শ ৩৮/৫ এবং অস্ট্রেলীয় টম কেন্ডল ৭/৫৫ লাভ করেছিলেন। মিডউইন্টার ও কেন্ডলের অনবদ্য নৈপুণ্যে অস্ট্রেলিয়া ৪৫ রানে ইংল্যান্ডের বিপক্ষে জয় পায়।


title: বিলি মিডউইন্টার

text: ১৮৭৬-৭৭ মৌসুমের দ্বিতীয় টেস্টে বিলি অংশ নেন। ৩১ মার্চ, ১৮৭৭ তারিখে অনুষ্ঠিত ঐ টেস্টে তিনি ৬ নম্বরে ব্যাটিংয়ে নামেন। তিনি যখন নামেন তখন অস্ট্রেলিয়ার সংগ্রহ ছিল ৬০/৪। অভিষিক্ত হওয়া টমাস কেলি, ফ্রেড স্পফোর্থ ও বিলি মারডক - এ তিনজনের সাথেই ব্যাটিং করেন তিনি। তিনি ৩১ রান তোলেন ও ঐ সময়ের শীর্ষ রান সংগ্রহকারী হন। তৃতীয় টেস্ট খেলোয়াড় হিসেবে খেলোয়াড়ী জীবনে ৫৩ রান করেন।


title: বিলি মিডউইন্টার

text: ঐ বছর শেষে তিনি ইংল্যান্ডে ফিরে যান ও ডব্লিউ. জি. গ্রেসের গ্লুচেস্টারশায়ার কাউন্টি ক্রিকেট ক্লাবের পক্ষে খেলেন। ১৮৭৮ সালে ইংল্যান্ড সফরে আসা অস্ট্রেলিয়া দলের অন্যতম সদস্য ছিলেন তিনি। দলের পক্ষে কয়েকটি খেলায়ও অংশ নেন। লর্ডসে ফিল্ডিংয়ের জন্য প্রস্তুতিকালীন গ্রেস তাঁকে ওভালে নিয়ে যান ও সারের বিপক্ষে মাঠে নামান। তিনি আর ঐ সফরে ফিরে যাননি। ১৮৮২ সাল পর্যন্ত স্বেচ্ছায় গ্লুচেস্টারশায়ারের পক্ষে খেলেন।


title: বিলি মিডউইন্টার

text: ১৮৮১-৮২ মৌসুমে ইংল্যান্ড দলের সদস্যরূপে অস্ট্রেলিয়া সফরের জন্য মনোনীত হন। সেখানে তিনি চার টেস্টে অংশ নেন। এরপর ১৮৮২-৮৩ মৌসুমে অস্ট্রেলিয়ায় অভিবাসিত হন ও ভিক্টোরিয়ায় যোগদান করেন। ১৮৮৩-৮৪ মৌসুমে ইংল্যান্ডের প্রথম অ্যাশেজ সিরিজ জয়ের পর একমাত্র টেস্টে অস্ট্রেলিয়ার পক্ষে খেলার সুযোগ পান। ১৮৮৪ সালে ইংল্যান্ড সফরে অস্ট্রেলিয়ার সদস্য হন। ফলশ্রুতিতে একমাত্র খেলোয়াড় হিসেবে একটি আন্তর্জাতিক দলে খেলার পর আরেকটি এবং তারপর পুণরায় মূল দলে খেলার সুযোগ লাভের অধিকারী হন।


title: বিলি মিডউইন্টার

text: টেস্ট পর্যায়ে তাঁর ব্যাটিং তেমন আশাপ্রদ না হলেও প্রথম-শ্রেণীর ক্রিকেটে ভিক্টোরিয়া ও গ্লুচেস্টারশায়ারের পক্ষে বেশ অনুপ্রেরণাদায়ক ছিল। তাঁর সময়কালে সেরা অল-রাউন্ডারদের অন্যতম ছিলেন তিনি।


title: বিলি মিডউইন্টার

text: প্রথম ক্রিকেটার হিসেবে দুইটি দেশের পক্ষে অংশগ্রহণ করেন। ১৮৭৭ সালে অস্ট্রেলিয়ার পক্ষে দুই টেস্টে অংশগ্রহণ করার পর ১৮৮১-৮২ মৌসুমে ইংল্যান্ডের পক্ষে চার টেস্ট খেলেন। এক বছরের মধ্যেই তিনি অস্ট্রেলিয়ার পক্ষে পুণরায় টেস্টে অংশ নেন। দ্য বুলেটিন মন্তব্য করে যে, ‘অস্ট্রেলিয়ায় তিনি ইংরেজ; ইংল্যান্ডে অস্ট্রেলীয় এবং তিনি সর্বদাই নিজেকে ধন্যবাদ জানাতেন ও তাঁর দেশ ... যাই হোক না কেন’!


title: বিলি মিডউইন্টার

text: ১৮৮৯ সালের মধ্যে মিডউইন্টারের স্ত্রী ও দুই পুত্রের মৃত্যু ঘটে। এরপর তাঁর ব্যবসায়ও ক্ষতিগ্রস্ত হয় অথবা ধ্বসের মুখোমুখি হয়। এরফলে তিনি হতাশাগ্রস্থ হয়ে পড়েন ও ১৮৯০ সালে বেন্দিগো হাসপাতালে নিয়ে যাওয়া হয়। তারপর তাঁকে কিউ মানসিক হাসপাতালে স্থানান্তর করা হয় ও ঐ বছরই তাঁর দেহাবসান ঘটে। মেলবোর্ন জেনারেল সিমট্রিতে তাঁকে সমাহিত করা হয়।


title: গোবিন্দ ভিটা

text: গোবিন্দ ভিটা বাংলাদেশের বৃহত্তর রাজশাহীতে অবস্থিত একটি প্রাচীন প্রত্নতাত্ত্বিক নিদর্শন। এটি করতোয়া নদীর বাঁকে মহাস্থান দুর্গনগরীর সন্নিকটে উত্তর দিকে অবস্থিত। ১৯২৮-২৯ সালে খনন করা গোবিন্দ ভিটায় দূর্গ প্রাসাদ এলাকার বাইরে উত্তর দিকে অবস্থিত।


title: গোবিন্দ ভিটা

text: গোবিন্দ ভিটা শব্দের অর্থ গোবিন্দ (হিন্দু দেবতা) তথা বিষ্ণুর আবাস। কিন্তু বৈষ্ণব ধর্মের কোনো নিদর্শন এ স্থানে পাওয়া যায়নি। তবুও প্রত্নস্থলটি স্থানীয়ভাবে গোবিন্দ ভিটা নামে পরিচিত।


title: গোবিন্দ ভিটা

text: মহাস্থানগড় দুর্গ নগরীর প্রাচীরের অদূরে করতোয়া নদীর তীরে অবস্থিত গোবিন্দ ভিটা নামক একটি অসমতল ঢিবিতে প্রত্নতাত্ত্বিক খনন চালিয়ে ২০০/১২৫’ পরিমাপের একটি মন্দিরের ধ্বংসাবশেষ আবিষ্কৃত হয়েছে। এখানে প্রাপ্ত বিভিন্ন হস্তান্তরযোগ্য প্রত্ননিদর্শণ, ইটের মাপ ব্যবহৃত মসল্লা, স্থাপত্যিক বির্নাস ইত্যাদির ভিত্তিতে অনুমিত হয় যে, মন্দিরটি খ্রীষ্ঠীয় আনুমানিক সাত শতকে নির্মিত হয়েছিল। মন্দিরটিতে একাধিকবার পুনঃনির্মানের নিদর্শণ লক্ষ্য করা যায়। খ্রিস্টীয় ১২শ-১৩শ শতকে রচিত সংস্কৃতি গ্রন্থ ‘‘করতোয়া মহাত্ন্য’’ এ মন্দিরটির কথা উল্লেখ রয়েছে। এটি গোবিন্দ বা বিষ্ণু মন্দির নামে পরিচিত হলেও এমন কোন প্রমাণ পাওয়া যাইনি যার ওপর ভিত্তি করে এটিকে বৈষ্ণব মন্দির বলা যেতে পারে।


title: গোবিন্দ ভিটা

text: এ প্রত্নস্থলে আবিস্কৃত অন্যান্য প্রত্নবস্ত্তর মধ্যে ছাঁচে ঢালা তাম্র মুদ্রা, রৌপ্য মুদ্রা, উত্তর ভারতীয় কালো চকচকে মৃৎপাত্রের টুকরা, শুঙ্গযুগীয় শিল্প বৈশিষ্ট্যমন্ডিত পোড়ামাটির ফলক, ব্রাক্ষী হরফ সম্বলিত পোড়ামাটির সীল, স্বল্প মূল্যবান পাথর গুটিকা বিশেষ উল্লেখযোগ্য।


title: গোবিন্দ ভিটা

text: এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থান হওয়ায় প্রত্নতত্ত্ব অধিদপ্তর এর রক্ষণাবেক্ষণ করে থাকে।


title: মসলা গবেষণা কেন্দ্র

text: মসলা গবেষণা কেন্দ্র ১৯৯৫ সালে বাংলাদেশে বগুড়ার শিবগঞ্জে প্রতিষ্ঠিত একমাত্র মসলা গবেষনা প্রতিষ্ঠান।


title: মসলা গবেষণা কেন্দ্র

text: ৩২ লাখ মেট্রিক টন চাহিদার বিপরীতে বাংলাদেশে মসলার উৎপাদন মাত্র ১৮ লাখ মেট্রিক টন। এই বিশাল লক্ষ্যমাত্রা পূরণের লক্ষ্যে বাংলাদেশ কৃষি গবেষণা ইন্সটিটিউটের অধীনে বগুড়ার শিবগঞ্জে প্রতিষ্ঠা করা হয় দেশের একমাত্র মসলা গবেষণা কেন্দ্র প্রতিষ্ঠানটি।


title: মসলা গবেষণা কেন্দ্র

text: এ পর্যন্ত প্রায় ১৭ প্রকার মসলা নিয়ে গবেষণা চলছে যার মধ্যে পেয়াজের নতুন জাত উদ্ভাবন, দারুচিনি, এলাচ, তেজপাতার চাষ পদ্ধতি নিয়েও কাজ চলছে। এই কেন্দ্রের আয়তন প্রায় ২৮ হেক্টর যার মধ্যে ১৮ হেক্টর জমিতে গবেষণা কার্যক্রম পরিচালনা করা হয়। ৩টি আঞ্চলিক কেন্দ্র এবং ৭টি উপকেন্দ্র নিয়ে ৩০টিরেবেশি দেশি বিদেশী মসলার উপর গবেষণা কার্যক্রম পরিচালিত হচ্ছে।


title: প্রবোধিনী একাদশী

text: প্রবোধিনী একাদশী বা দেবোত্থান একাদশী হল হিন্দু পঞ্জিকা অনুসারে কার্তিক মাসের শুক্ল পক্ষের একাদশী তিথি। হিন্দুরা বিশ্বাস করেন শয়নী একাদশী তিথিতে বিষ্ণু নিদ্রা যান এবং তার চার মাস পর এই তিথিতে তিনি নিদ্রা থেকে ব্যুত্থিত হন। এই চার মাসকে চতুর্মাস বলা হয়। প্রবোধিনী একাদশীতে বিষ্ণু জাগরিত হন বলে এই একাদশীকে বিষ্ণু-প্রবোধিনী (বিষ্ণুর জাগরণ) ও দেব-প্রবোধিনী একাদশী, দেবোত্থান, দেব উঠাও একাদশী বা দেব উঠি একাদশী (দেবতার জাগরণ) বলা হয়। হিন্দুমতে, চতুর্মাসে বিবাহ নিষিদ্ধ। তাই প্রবোধিনী একাদশী থেকে হিন্দুদের বিবাহের কাল শুরু হয়। প্রবোধিনী একাদশী কার্তিকী একাদশী, কার্তিকী শুক্লা একাদশী ও কার্তিকী নামেও পরিচিত। প্রবোধিনী একাদশীর পর কার্তিক পূর্ণিমা তিথিতে দেব-দীপাবলি বা দেবতাদের দীপাবলি উৎসব পালিত হয়।


title: প্রবোধিনী একাদশী

text: প্রবোধিনী একাদশীতে হিন্দুরা উপবাস করেন। হিন্দুরা বিশ্বাস করেন, তুলসী হলেন বিষ্ণুর পত্নী। তাই এই দিন তুলসীর সঙ্গে বিষ্ণুর আনুষ্ঠানিক বিবাহ অনুষ্ঠিত হয়। এই অনুষ্ঠানটি তুলসী বিবাহ নামে পরিচিত। এটি প্রবোধিনী একাদশীর পরদিন বা প্রবোধিনী একাদশীতে পালিত হয়।


title: প্রবোধিনী একাদশী

text: মহারাষ্ট্রে প্রবোধিনী একাদশী বিষ্ণু বা কৃষ্ণের অন্যতম রূপ বিঠোবার (বিট্‌ঠল) সঙ্গে যুক্ত। বারকরী তীর্থযাত্রীরা এই দিন পণ্ঢরপুরের বিট্ঠল মন্দিরে তীর্থযাত্রায় আসেন। সেখানে কার্তিক পূর্ণিমা পর্যন্ত পাঁচ দিন ধরে অনুষ্ঠান চলে। প্রবোধিনী একাদশীওতে মহারাষ্ট্রের মুখ্যমন্ত্রী বা অন্য কোনও মন্ত্রী মহারাষ্ট্র সরকারের পক্ষ থেকে একটি বিশেষ পূজায় অংশ নেন। এটিকে ‘সরকারি-মহাপূজা’ বলা হয়।


title: প্রবোধিনী একাদশী

text: গুজরাতের ৮ লক্ষ্যেরও বেশি তীর্থযাত্রী প্রবোধিনী একাদশী উপলক্ষ্যে দুই দিন ধরে গিরনার পর্বতের চারদিকে ৩২ কিলোমিটার পথ পরিক্রমা করেন। হিন্দুরা বিশ্বাস করেন, এই দিন দেবতারা এই পর্বতে সমবেত হন। তাই তাঁদের ধন্যবাদ জানানোর জন্য এই পথ পরিক্রমা করা হয়।


title: প্রবোধিনী একাদশী

text: রাজস্থানের পুষ্করে প্রবোধিনী একাদশীতে পুষ্কর মেলা শুরু হয়। এই মেলা পাঁচ দিন ধরে চলে এবং শেষ হয় কার্তিক পূর্ণিমায়। স্থানীয় ব্রহ্মা মন্দিরের অধিষ্ঠাতা দেবতা ব্রহ্মার সম্মানে এই মেলার আয়োজন করা হয়। হিন্দুরা বিশ্বাস করেন, এই পাঁচ দিন পুষ্কর হ্রদে স্নান করলে মোক্ষ লাভ করা যায়। সাধুরা এখানে এসে একাদশী থেকে পূর্ণিমা পর্যন্ত গুহায় বাস করে। পুষ্কর মেলা প্রায় ২ লক্ষ লোক ও ২৫,০০০ উট সমবেত হয়। পুষ্কর মেলা এশিয়ার বৃহত্তম উটের মেলা।


title: প্রবোধিনী একাদশী

text: প্রবোধিনী একাদশীতে আখ কাটার মরসুম শুরু হয়। কৃষকরা মাঠে একটি পূজা করেন এবং তারপর আনুষ্ঠানিকভাবে কিছু আখ কেটে জমির সীমায় কিছু আখ রেখে পাঁচটি আখ ব্রাহ্মণ, কামার, ছুতোর, ধোপা ও জলবাহককে দান করেন এবং পাঁচটি আখ বাড়ি নিয়ে যান। বাড়িতে বিষ্ণু ও তাঁর পত্নী লক্ষ্মীর ছবি একটি কাঠে গোবর ও মাখন দিয়ে আঁকা হয়। আখগুলি একসঙ্গে বেঁধে সেই কাঠের চারপাশে রাখা হয়। তুলো, পান, মসূর ও মিষ্টি নৈবেদ্য দেওয়া হয় একটি যজ্ঞ করা হয়। একটি ‘প্রভাতীয়’ (জাগরণী) গান গাওয়া হয় দেবতাকে জাগরিত করার জন্য। তারপর আখগুলি ভেঙে দোলযাত্রা পর্যন্ত ছাদে ঝুলিয়ে রাখা হয়। দোলের দিন সেগুলি পোড়ানো হয়।


title: প্রবোধিনী একাদশী

text: স্বামীনারায়ণ সম্প্রদায়ের কাছে প্রবোধিনী একাদশী একটি গুরুত্বপূর্ণ একাদশী। ১৮০০ সালের ২৮ অক্টোবর এই দিন স্বামীনারায়ণ তাঁর গুরু রামানন্দ স্বামীর থেকে দীক্ষা গ্রহণ করেছিলেন। ১৮০১ সালে ১৬ নভেম্বর এই দিনেই রামানন্দ স্বামী স্বামীনারায়ণের হাতে কর্তৃত্ব হস্তান্তর করেন। স্বামীনারায়ণ সম্প্রদায়ের অনুগামীরা এই দিন নির্জলা উপবাস করেন এবং দেবতাদের উদ্দেশ্যে টাটকা সবজি উৎসর্গ করেন।


title: হরিদাস সম্প্রদায়

text: হরিদাস সম্প্রদায় (কন্নড়: ಹರಿದಾಸ) হল একটি ভক্তিবাদী ধর্মীয় সম্প্রদায়। এই সম্প্রদায়ের উৎস অধুনা ভারতের কর্ণাটক রাজ্য। মধ্বের পরে এই সম্প্রদায়ের উৎপত্তি এবং তা পরে মধ্যযুগীয় ভারতের বাংলা ও অসম প্রভৃতি অঞ্চলে ছড়িয়ে পড়ে। ছয় শতাব্দীরও বেশি সময় ধরে একাধিক সন্ত ও ধর্মগুরু জনসাধারণ ও দাক্ষিণাত্যের বিভিন্ন রাজ্যের রাজন্যবর্গের উপর আধ্যাত্মিক প্রভাব বিস্তার করে দক্ষিণ ভারত তথা কর্ণাটকের সংস্কৃতি, দর্শন ও শিল্পকলাকে একটি নির্দিষ্ট আকার দেন।


title: হরিদাস সম্প্রদায়

text: ‘হরিদাস’ (আক্ষরিক অর্থে, ‘হরির দাস’) নামে এক শ্রেণির ভক্তিবাদী এই ভক্তি আন্দোলনের জন্মদাতা। খ্রিস্টীয় ১৩শ থেকে ১৪শ শতাব্দীর মধ্যে বিজয়নগর সাম্রাজ্যের প্রথম যুগে এই আন্দোলনের সূচনা ঘটেছিল। এই আন্দোলনের মূল উদ্দেশ্য ছিল মধ্বের দ্বৈতবাদী দর্শন বা ‘মধ্বসিদ্ধান্ত’ ‘দাসসাহিত্য’ (আক্ষরিক অর্থে, ‘হরিদাসের সাহিত্য’) নামে একটি বিশেষ সাহিত্যবর্গের মাধ্যমে জনসাধারণের মধ্যে প্রচার করা।


title: হরিদাস সম্প্রদায়

text: শ্রীপদরায়, ব্যাসতীর্থ, বদীরাজতীর্থ, পুরন্দর দাস ও কনক দাস প্রমুখ বিশিষ্ট হিন্দু দার্শনিক, কবি ও পণ্ডিত এই যুগে বিশেষ প্রভাব বিস্তার করেছিলেন। এই আন্দোলনের সূচনা কন্নড় দেশে হয় এবং তা দক্ষিণ ভারতের বিভিন্ন অংশে ছড়িয়ে পড়ে। তবে এই আন্দোলন ছিল বাসবন্নার নেতৃত্বাধীন উত্তর কর্ণাটকের বীরশৈব আন্দোলন (কন্নড়ের বচন সাহিত্য) (১২শ শতাব্দী) এবং তামিলনাড়ুর অলবর সন্তদের (১০ম শতাব্দী) আন্দোলনের ফলশ্রুতি। পরবর্তীকালে বল্লভাচার্য ও চৈতন্য মহাপ্রভু মধ্বের শিক্ষার দ্বারা প্রভাবিত হয়েছিলেন।


title: হরিদাস সম্প্রদায়

text: হরিদাসেরা ছিলেন সন্ত। তাঁদের কেউ কেউ ছিলেন পরিব্রাজক চারণকবি। তাঁরা নিজেদের সর্বোচ্চ ঈশ্বর হরির দাস মনে করতেন। এই আন্দোলন ব্রাহ্মণেরা শুরু করলেও, এটি চিন্তাভাবনার দিক থেকে ছিল একটি ভক্তিবাদী আন্দোলন এবং সমাজের সকল শ্রেণির মানুষের এতে উল্লেখযোগ্য অবদান ছিল। হরিদাস আন্দোলনকে জনসাধারণের উপর এক হাজার বছর ধরে প্রভাব বিস্তারকারী ভক্তি আন্দোলনের একটি অংশ মনে করা হয়। এই আন্দোলন কন্নড় ভক্তিমূলক সাহিত্যে গুরুত্বপূর্ণ অবদান রেখেছে।


title: ১৯৯৬ সালের বাংলাদেশী চলচ্চিত্রের তালিকা

text: ১৯৯৬ সালে বাংলাদেশে মুক্তিপ্রাপ্ত চলচ্চিত্রের তালিকা।


title: ১৯৯৭ সালের বাংলাদেশী চলচ্চিত্রের তালিকা

text: ১৯৯৭ সালে বাংলাদেশে মুক্তিপ্রাপ্ত চলচ্চিত্রের তালিকা।


title: ১৯৯৮ সালের বাংলাদেশী চলচ্চিত্রের তালিকা

text: ১৯৯৮ সালে বাংলাদেশে মুক্তিপ্রাপ্ত চলচ্চিত্রের তালিকা।


title: দক্ষিণ আইচা থানা

text:
দক্ষিণ আইচা ভোলা জেলার চরফ্যাশন উপজেলার অন্তর্ভুক্ত একটি থানা। এটি ভোলা জেলার সর্বশেষ তথা সর্বদক্ষিণ থানা।
দক্ষিণ আইচা থানার উত্তরে শশীভূশন থানা পূর্বে মেঘনা নদী পশ্চিমে তেতুলিয়া নদী এবং দক্ষিণে বঙ্গোপসাগর।


title: দক্ষিণ আইচা থানা

text: দক্ষিণ আইচা পাঁচটি ইউনিয়ন নিয়ে গঠিত


title: আবদুল্লাহ ইবনে আব্বাস

text:
আবদুল্লাহ ইবনে আব্বাস (আরবি :عبد اللہ ابن عباس ইংরেজি :Abdullah ibn-Abbas) হযরত নবী করিম (সা.) এর একজন বিখ্যাত সাহাবী । মহানবী (সা.) এর ' আবদুল্লাহ ' নামক চার জন বিশিষ্ট সাহাবী - যাদেরকে একত্রে ' عبادلۃ اربعۃ 'বলা হয়, তিনি তাদের অন্যতম । তিনি কুরাইশ বংশের হাশেমি শাখার সন্তান । হযরত রাসুলুল্লাহ (দ.) এর সর্বকনিষ্ঠ চাচা ' হযরত আব্বাস (রা.) 'এর জ্যেষ্ঠ ছেলে। তিনি নবী করিম (সা.) এর প্রিয় পাত্র ছিলেন । আবদুল্লাহ ইবনে আব্বাস (রা.) ছিলেন একজন বিশিষ্ট সুবিজ্ঞ ফকিহ ও পবিত্র আল-কুরআনের তাফসীরের ক্ষেত্রে শীর্ষস্থানীয় মুফাস্‌সির।
। মুসলিম বিশ্বে তাকে "রইসুল মুফাস্‌সিরিন বা সাইয়্যিদুল মুফাস্‌সিরিন" বলা হয় ।


title: আবদুল্লাহ ইবনে আব্বাস

text: আল হিবর বা হিবরুল উম্মাহ্ অর্থাৎ মহাজ্ঞানী বা আল-বাহ্‌র অর্থাৎ সাগর। কারণ যে কোন দ্বীনি জিজ্ঞাসার জবাব তিনি প্রজ্ঞার সাথে উপস্থাপন করতেন । এক অনন্য ইসলাম ধর্মবিশারদ বলে তাকে মনে করা হতো । আর এ জন্যেই তার উপাধি হিবরুল উম্মাহ্ ।


title: আবদুল্লাহ ইবনে আব্বাস

text: আবদুল্লাহ ইবনে আব্বাস ইবনে আবদুল মুত্তালিব ইবনে হাশেম ইবনে আবদে মান্নাফ ।


title: আবদুল্লাহ ইবনে আব্বাস

text: তিনি রাসুলুল্লাহ সাল্লাল্লাহু আলাইহি ওয়া আলিহি ওয়া সাল্লাম এর হিজরতের তিন বছর পূর্বে মক্কায় ' "শিআবে আবি তালিব" '-এ জন্ম গ্রহণ করেন । কারো কারো মতে, হিজরতের পাঁচ বছর পূর্বে তিনি জন্ম গ্রহণ করেন । তবে প্রথম মতটিই অধিক গ্রহণযোগ্য ও সঠিক ।


title: আবদুল্লাহ ইবনে আব্বাস

text: আল্লামা ইবনে কাসির বলেন,- হযরত আবদুল্লাহ ইবনে আব্বাস (রা.) স্বীয় জন্মের ওয়াকিয়া এভাবে বর্ণনা করেন যে, যখন হযরত নবি করিম (দ.) শিআবে আবু তালিবে অন্তরীণ অবস্থায় জীবন যাপন করছিলেন - সে সময় একদিন আমার পিতা নবীজির খেদমতে উপস্থিত হয়ে বললেন, "হে মুহাম্মাদ (দ.)! উম্মুল ফজল তো সন্তান প্রসবা-গর্ভবতী ।" নবী করিম (দ.) এই খবর শুনে বললেন, " চাচা, আল্লাহ আপনাদের চক্ষুদ্বয় শীতল করুক (অর্থাৎ চোখ জুড়ানো সন্তান দান করুক) ।" ইবনে আব্বাস বলেন - যখন আমার সম্মানিত মা-এর পবিত্র গর্ভ থেকে জন্ম গ্রহণ করলাম তখন আমার পিতা আমাকে এক টুকরো কাপড়ে জড়িয়ে কোলে করে নবীজির কাছে নিয়ে গেলেন । নবি করিম (দ.)আমার মুখে উনার একটু থুথু মোবারক দিয়ে 'তাহ্‌নিক' করলেন । অন্য বর্ণ্নায় এসেছে যে,- নবীজি শিশু আবদুল্লাহর মুখে একটু থুথু মোবারক দিয়ে তাহ্‌নিক করেন এবং এই বলে দোয়া করেন -" اللھم فقھہ فی الدين و علمہ التآويل " (আল্লাহুম্মা ফাক্কিহহু ফিদ্দিন ওয়া আল্লিম হুত তাবিল) অর্থাৎ- " হে আল্লাহ! আপনি তাকে দ্বীনের প্রজ্ঞা দান করুন এবং তাকে তাফসিরের অগাধ জ্ঞান দান করুন !"


title: আবদুল্লাহ ইবনে আব্বাস

text: হযরত আবদুল্লাহ ইবনে আব্বাস (রা.) এর জননী হিজরতের পূর্বেই ইসলাম গ্রহণ করেছেন বিধায় তকে আশৈশব মুসলিম হিসেবে গণ্য করা হয় ।


title: আবদুল্লাহ ইবনে আব্বাস

text: তিনি সর্বাধিক হাদিস বর্ণনাকারী সাহাবীদের অন্যতম । আল্লামা আইনির মতে, হযরত আবদুল্লাহ ইবনে আব্বাস (রা.) এর বর্ণিত হাদিসের সংখ্যা ১৬৬০ টি । কারো মতে ২৬৬০ টি । বুখারী শরিফে ও মুসলিম শরিফে যৌথভাবে ৯৫ টি, এককভাবে বুখারীতে ১২০ টি এবং মুসলিমে ৪৯ টি হাদিস উল্লেখ রয়েছে।আবদুল্লাহ ইবনে আব্বাস (রা.) বার্ধক্য জীবনে দৃষ্টিশক্তি হারিয়ে ফেলেন । তিনি ইবনে জুবায়েরের শাসনামলে ৬৮ হিজরি, ৬৮৭ খ্রিষ্টাব্দে তায়েফে ইন্তিকাল করেন । মৃত্যু কালে তার বয়স হয়েছিল ৭১ বছর । মুহাম্মদ ইবনে হানাফিয়্যা তার নামাজে জানাজায় ইমামতি করেন ।


title: হ্যারিসন ফোর্ড

text: হ্যারিসন ফোর্ড (; জন্ম: ১৩ জুলাই ১৯৪২) একজন আমেরিকান চলচ্চিত্র অভিনেতা এবং প্রযোজক। স্টার ওয়ার্স সিরিজের স্পেস অপেরা ত্রয়ীতে হ্যান সোলো চরিত্রে এবং ইন্ডিয়ানা জোনসে নাম ভূমিকায় অভিনয়ের সুবাদে ফোর্ড বিশ্বব্যাপী পরিচিতি লাভ করেন। ছয় দশক ধরে অভিনয় করে চলা হ্যারিসন ফোর্ড হলিউডের বেশ কিছু ব্লক বাস্টার ছবিতে অভিনয় করেছেনঃ এপোক্যালিপস নাউ (১৯৭৯), প্রিস্যুমড ইনোসেন্ট (১৯৯০), দ্য ফিউজিটিভ(১৯৯৩), এয়ার ফোর্স ওয়ান(আ৯৯৭), হোয়্যাট বিনিথ লাইস (২০০০)। ১৯৯৭ সালে চলচ্চিত্র ম্যাগাজিন এম্পায়্যার ফোর্ডকে সর্বকালের সেরা ১০০ জন ম্যুভি স্টার হিসেবে প্রথম স্থান প্রদান করে। যুক্তরাষ্ট্রের সর্বোচ্চ আয়কারী ১৩ টি চলচ্চিত্রের মধ্যে ফোর্ডের অভিনিত ৫ টি চলচ্চিত্র অন্তর্ভুক্ত হয়েছে। ফোর্ড অভিনেত্রী ক্যালিস্টা ফ্লকহার্টকে বিয়ে করেন।


title: হ্যারিসন ফোর্ড

text: ফোর্ড শিকাগোর সুইডিশ কনভেন্ট হাসপাতালে জন্মগ্রহন করেন। তার পিতা ক্রিস্টোফার ফোর্ড একজন বিজ্ঞাপন কর্মকর্তা এবং অভিনেতা ও মা ডরোথি ছিলেন একজন বেতার অভিনেত্রী। ফোর্ড বয় স্কাউট অব আমেরিকার সক্রিয় সদস্য ছিলেন এবং দ্বিতীয় সর্বোচ্চ র‍্যাংক, লাইফ স্কাউট অর্জন করেন। ১৯৬০ সালে ফোর্ড ইলিনয়েসের পার্ক রিজে অবস্থিত মেইন ইস্ট উচ্চ বিদ্যালয় থেকে স্নাতক হন। উইসকনসিনের রিপন কলেজে অধ্যায়নের সময় তিনি সিগমা ন্যু ফ্যাটারনিটির সদস্য হন। নিজের লজ্জাভাব দূর করতে শেষের দিকে ফোর্ড ড্রামা ক্লাসে অংশ নেন।


title: হোজাই জেলা

text:
হোজাই ভারতবর্ষের আসাম রাজ্যের একটি নতুন জেলা যা ১৫ ই আগস্ট ২০১৫, নগাঁও জেলার তিনটি তেহশিল হোজাই,দবকা এবং লঙ্কা নিয়ে সংগঠিত হয় ।
হোজাই এই নবগঠিত জেলার সদর।